നിപ ജാഗ്രത; നേഴ്സുമാര് ഉൾപ്പെടെ4പേര് നിരീക്ഷണത്തിൽ, ഭയമല്ല ജാഗ്രതയാണ് വേണ്ടതെന്ന് ആരോഗ്യമന്ത്രി – Kerala Today\nBy webdesk June 4, 2019 11:30\nപോസ്റ്റല് ബാലറ്റ് ക്രമക്കേട്: പോലീസുകാരെ തിരികെ വിളിച്ചു017.May\nബിജെപിയുടെ ചരിത്ര വിജയം; പാക് മാധ്യമങ്ങളുടെ പ്രതികരണങ്ങളിങ്ങനെ024.May\nകൊച്ചി: നിപ ബാധ സംശയിക്കുന്ന സാഹചര്യത്തിൽ തന്നെ പ്രതിരോധ പ്രവര്‍ത്തനങ്ങൾ ആരോഗ്യ വകുപ്പ് ഊര്‍ജ്ജിതമാക്കിയെന്ന് ആരോഗ്യമന്ത്രി കെകെ ശൈലജ. സ്ഥിതി ഗുരുതരമാണെങ്കിലും ആശങ്കപ്പെടേണ്ട ഒരു സാഹചര്യവും നിലവിലില്ല. രോഗ വ്യാപനം തടയാനും രോഗലക്ഷണങ്ങൾ ഉള്ളവര്‍ക്ക് വിദഗ്ധ ചികിത്സ ലഭ്യമാക്കാനും നടപടി എടുത്തിട്ടുണ്ട്. ഭയമല്ല വേണ്ടത് ജാഗ്രതയാണെന്നും ആരോഗ്യമന്ത്രി കെകെ ശൈലജ വിശദീകരിച്ചു.\nകൊച്ചി സ്വകാര്യ ആശുപത്രിയിൽ ചികിത്സയിൽ കഴിയുന്ന രോഗിക്ക് നിപയെന്ന് സ്ഥിരീകരിച്ച് പൂനെ വൈറോളജി ഇൻസ്റ്റിറ്റ്യൂട്ടിൽ നിന്ന് ഫലം വന്ന സാഹചര്യത്തിൽ രോഗ വ്യാപനം തടയാനുള്ള നടപടികളും ഊര്‍ജ്ജിതമാക്കിയിട്ടുണ്ട്. രോഗ ബാധ കണ്ടെത്തിയ വിദ്യാര്‍ത്ഥിയുടെ സുഹൃത്തിനും പനിയുണ്ട്. ഇയാളെ ഐസൊലേഷൻ വാര്‍ഡിലേക്ക് മാറ്റും. ഇയാളെ കളമശേരി മെഡിക്കൽ കോളേജിലെ ഐസൊലേഷൻ വാര്‍ഡിലാണ് പ്രവേശിപ്പിക്കുന്നത്. പൂനൈ വൈറോളജി ഇൻസ്റ്റിറ്റ്യൂട്ടിലടക്കം മൂന്നിടത്തേക്ക് സാമ്പിളുകൾ ഇന്ന് അയക്കും.\nആദ്യഘട്ടത്തിൽ രോഗിയെ പരിചരിച്ച രണ്ട് നേഴ്സുമാര്‍ക്ക് പനിയുടെ ലക്ഷണമുണ്ട്. നേരിയ പനിയും തൊണ്ടയിൽ അസ്വസ്ഥതയുള്ള അവരും നിരീക്ഷണത്തിലാണ്. കഴിഞ്ഞ തവണ ഓസ്ട്രേലിയയിൽ നിന്ന് എത്തിച്ച മരുന്ന് സ്റ്റോക്ക് ഉണ്ട്. മരുന്ന് ഉപയോഗിക്കുന്നതിനുള്ള പരിശീലനം നേടിയ രണ്ട് ഡോക്ടര്‍മാര് ഉണ്ട്. നിലവിൽ ലഭ്യായ മികച്ച മരുന്നും ചികിത്സയും ഉറപ്പാക്കാനായിട്ടുണ്ടെന്നും ആരോഗ്യമന്ത്രി പറഞ്ഞു.\nപനിയോ ബന്ധപ്പെട്ട അസുഖങ്ങളോ ശ്രദ്ധയിൽ പെട്ടാലുടൻ ചികിത്സ തേടണം. വവ്വാൽ ഉൾപ്പെടെയുള്ള ജീവികൾ കടിച്ച പഴങ്ങൾ കഴിക്കരുത്. സംശയകരമായ സാഹചര്യമുണ്ടെങ്കിൽ വ്യക്തി ശുചിത്വം പാലിക്കണം. കൈകൾ വൃത്തിയാക്കിയ ശേഷം ആഹാരം കഴിക്കുക തുടങ്ങിയ മുൻകരുതലുകൾ വേണം എന്നും ആരോഗ്യമന്ത്രി പറഞ്ഞു.\nനിപയുമായി ബന്ധപ്പെട്ട് വ്യാജ പ്രചരണങ്ങൾ നടത്തുന്നതിനെതിരെ കര്‍ശന നടപടി ഉണ്ടാകുമെന്നും ആരോഗ്യമന്ത്രി ഓര്‍മ്മിപ്പിച്ചു.


ഫ്രഞ്ച് കപ്പ് പിഎസ്ജിക്ക്; എംബാപ്പെയ്ക്കു പരിക്ക്\nSat Oct 31 2020 13:57:51 GMT+0530 (India Standard Time)\nBSR25 July 2020 9:40 AM GMT\nപാരിസ്: നെയ്മറുടെ ഏകഗോള് മികവില് പിഎസ്ജി ഫ്രഞ്ച് കപ്പ് സ്വന്തമാക്കി. സെയ്ന്റ് എറ്റിനയെ എതിരില്ലാത്ത ഒരു ഗോളിന് തോല്‍പ്പിച്ചാണ് പിഎസ്ജിയുടെ 13ാം കിരീട ധാരണം. 14ാം മിനിറ്റിലാണ് നെയ്മര് ഗോള് നേടിയത്. കഴിഞ്ഞ തവണ റെന്നീസിനോട് തോറ്റ് പിഎസ്ജി കിരീടം കൈവിട്ടിരുന്നു. മല്‍സരത്തിനിടെ സ്റ്റാര് സ്‌ട്രൈക്കര് കിലിയന് എംബാപ്പെയ്ക്ക് പരിക്കേറ്റത് പിഎസ്ജിയുടെ കിരീടനേട്ടത്തിന് മങ്ങലേല്‍പ്പിച്ചു. അടുത്ത ആഴ്ച നടക്കുന്ന കോപ്പാ ലിഗയിലും അടുത്ത മാസം നടക്കുന്ന ചാംപ്യന്‍സ് ലീഗിലും താരത്തിന് കളിക്കാനാവില്ല. 31ാം മിനിറ്റില് എറ്റിനാ താരം പെരിന് എംബാപ്പെയെ ഫൗള് ചെയ്തപ്പോള് എംബാപ്പെയുടെ\nകണങ്കാലിന് പരിക്കേല്‍ക്കുകയായിരുന്നു. പെരിന് റഫറി ചുവപ്പ് കാര്‍ഡ് നല്‍കി. കൊറോണയെ തുടര്‍ന്ന് മാര്‍ച്ചിലാണ് ഫ്രാന്‍സില് ഫുട്‌ബോള് നിര്‍ത്തിവച്ചത്. തുടര്‍ന്ന് പിഎസ്ജിയെ ഫ്രഞ്ച് ചാംപ്യന്‍മാരായി പ്രഖ്യാപിക്കുകയായിരുന്നു. കളി കാണാന് ചുരുങ്ങിയ ആളുകള്‍ക്ക് സ്‌റ്റേഡിയത്തില് പ്രവേശനം ഉണ്ടായിരുന്നു.\nFrench Cup PSG Mbappé Saint-Étienn


Model | രോമങ്ങള് നീക്കം ചെയ്യാതെ പോസ് ചെയ്ത് സൂപ്പര് മോഡലിന് അഭിനന്ദന പ്രവാഹം - Malayalivartha.com Widgets Magazine\nരോമങ്ങള് നീക്കം ചെയ്യാതെ പോസ് ചെയ്ത് സൂപ്പര് മോഡലിന് അഭിനന്ദന പ്രവാഹം\n11 AUGUST 2019 08:58 PM IST\nഎല്ലാവരും മറയ്ക്കാനാഗ്രഹിക്കുന്ന കക്ഷത്തിലെ രോമം പുറത്ത് കാട്ടി കയ്യടി നേടിയിരിക്കുകയാണ് മോഡലും നടിയുമായ എമിലി റാതജോകോവ്‌സ്‌കി. താരത്തിന്റെ ഫോട്ടോഷൂട്ടാണ് ഇപ്പോള് സോഷ്യല് മീഡിയയില് വൈറലാകുന്നത്. കക്ഷത്തിലെ രോമങ്ങള് നീക്കം ചെയ്യാതെ അഭിമാനത്തോടെ കൈകള് ഉയര്‍ത്തിപ്പിടിച്ചാണ് എമിലി ഫോട്ടോഷൂട്ട് നടത്തിയത്. എമിലി ഇത്ര ധൈര്യത്തോടെ ഈ ചിത്രം പോസ്റ്റ് ചെയ്തതിന് നിരവധി പേരാണ് അഭിനന്ദനം അറിയിച്ചിരിക്കുന്നത്. വ്യാഴാഴ്ച പങ്കുവച്ച ചിത്രങ്ങള്‍ക്ക് ലക്ഷക്കണക്കിന് ലൈക്കുകളും പതിനായിരക്കണക്കിന് കമന്റുകളുമാണ് ലഭിക്കുന്നത്.\nഫെമിനിസത്തെക്കുറിച്ച് ഒരു മാസികയ്ക്കു വേണ്ടിയെഴുതിയ ലേഖനത്തിന്റെ ഭാഗമായാണ് എമിലി ഈ ഫോട്ടോഷൂട്ട് നടത്തിയത്. ഇഷ്ടപ്പെട്ട കാര്യങ്ങള് തിരഞ്ഞെടുക്കാനുള്ള സ്ത്രീകളുടെ അവകാശത്തെക്കുറിച്ചാണ് ഞാന് ലേഖനമെഴുതിയത്. ( എങ്ങനെയുള്ള വസ്ത്രം ധരിക്കണം, എന്തൊക്കെ കാര്യങ്ങള് സമൂഹമാധ്യമങ്ങളില് പോസ്റ്റ് ചെയ്യണം, ശരീരരോമങ്ങള് ഷേവ് ചെയ്തു കളയണോ, വേണ്ടയോ) തുടങ്ങിയ കാര്യങ്ങള്. സ്വയം അവതരിക്കുമ്പോള് എന്തൊക്കെ കാര്യങ്ങള് സ്വാധീനം ചെലുത്തുമെന്നതൊന്നും അപ്പോള് വിഷയമേയല്ലെന്നും എമിലി പറയുന്നു.\nരാഹുല് ഗാന്ധിയുടെ സവര്‍ക്കര് പരാമര്‍ശത്തിനെതിരെ ബി.ജെ.പിയുടെ ആക്രമണം തുടരുന്നു; രാഷ്ട്രീയ നേട്ടങ്ങള്‍ക്കായി മോഷ്ടിച്ച കുടുംബപ്പേര് രാഹുല് ഗാന്ധി ഉപേക്ഷിക്കണമെന്ന് ബി.ജെ.പി (4 hours ago)\nഉപഭോക്താക്കൾക്ക് സന്തോഷ വാർത്ത; ജിയോ, എയർടെൽ, വോഡഫോൺ; ഒരുക്കുന്ന പുതിയ റീചാർജ് പ്ലാനുകൾ ഇങ്ങനെ (5 hours ago)\nലാറയുടെ വെളിപ്പെടുത്തലിൽ കയ്യടിച്ച് ക്രിക്കറ്റ് ആരാധകർ ....! (6 hours ago)\nരാജ്യത്തെ സാമ്പത്തിക മാന്ദ്യത്തില് ഇടപെട്ട് പ്രധാനമന്ത്രി..! (8 hours ago)


തണ്ണീർമത്തൻ ദിനങ്ങൾ റിവ്യു - Malayalam Filmibeat\nദേ വീണ്ടും പ്ലസ് ടു... (തണ്ണീർമത്തന് പക്ഷെ തണുപ്പുണ്ട്, മധുരവും) — ശൈലന്റെ റിവ്യു\nStar Cast: Vineeth Sreenivasan, Mathew Thomas, Irshad\nDirector: Girish A.D\nപ്ലസ് ടു സ്‌കൂളുകളും വിദ്യാര്ഥികളുമാണ് കുറച്ച് നാളായി മലയാള സിനിമയുടെ ഒരു പ്രധാന വേട്ടമൃഗം.. തമിഴിലും തെലുങ്കിലും വർഷങ്ങൾക്ക് മുൻപ് തന്നെ വന്നുകഴിഞ്ഞ പ്ലസ് ടു ട്രെൻഡ് ഈ കൊല്ലമാണ് മലയാളത്തിലേക്ക് കത്തിപ്പിടിച്ചിരിക്കുന്നത്. തിയേറ്ററിൽ എത്തുന്ന ഭൂരിപക്ഷപ്രേക്ഷകരുടെ പ്രായവും ടേസ്റ്റും എന്താണെന്ന കൃത്യമായ തിരിച്ചറിവിൽ നിന്നുണ്ടായതായിരിക്കാം ഈ മാറ്റം. കണ്ടുമടുത്ത മുഖങ്ങളിൽ നിന്നൊരു ആശ്വാസം എന്ന നിലയിൽ എന്തെങ്കിലുമൊക്കെ പുതുമ സമ്മാനിക്കാൻ പ്ലസ് ടു ട്രെന്റിനാവും എന്നതിന് ഇന്ന് തിയേറ്ററിൽ എത്തിയിരിക്കുന്ന തണ്ണീർമത്തൻ ദിനങ്ങൾ ഒരു നല്ല ഉദാഹരണമാണ്.\nഗോതുരുത്ത് സെന്റ് സെബാസ്റ്റിൻ ഹയർ സെക്കണ്ടറി സ്‌കൂളിലെ ജെയ്സന്റെയും കൂട്ടുകാരുടെയും പ്ലസ് വൺ, പ്ലസ് ടു ദിനങ്ങളാണ് തണ്ണീർമത്തൻ ദിനങ്ങളായി പുതുസംവിധായകൻ ഗിരീഷ് എ ഡി സ്‌ക്രീനിൽ എത്തിച്ചിരിക്കുന്നത്. ഗിരീഷിന്റെ കൂടെ ഡിനോയ് പൗലോസ് കൂടി ചേർന്ന് തയ്യാറാക്കിയിരിക്കുന്ന സ്ക്രിപ്റ്റ് സംഭവബഹുലമോ അപ്രതീക്ഷിതമായ ട്വിസ്റ്റുകളാൽ സമ്പന്നമോ ഒന്നുമല്ല. പക്ഷെ, ലൈവാണ്. അതിനാൽതന്നെ കണ്ടു കൊണ്ടിരിക്കുമ്പോൾ ആസ്വാദ്യകരവുമാണ്.\nഗുണമോ ദോഷമോ ഒന്നും എടുത്ത് പറയാനില്ലാത്ത ഒരു ആവറേജ് സ്റ്റുഡന്റാണ് ജെയ്സൻ. എണ്പത് ശതമാനം കൗമാരക്കാരുടെയും ഒരു പ്രതിനിധി. അവന്റെ തീർത്തും സാധാരണമായ ഹയർസെക്കൻഡറി ജീവിതവും അതിനിടയിലെ വിസ്മയങ്ങളൊന്നുമില്ലാത്ത ഒരു സാധാരണ പ്രണയവുമാണ് തണ്ണീർമത്തൻ ദിനങ്ങളുടെ പ്രമേയം. സിനിമയെ കുറിച്ച് മൊത്തത്തിൽ പറഞ്ഞാലും ജെയ്സണെ പോലെതന്നെയാണ്. തീർത്തും സാധാരണം.\nഒരുപക്ഷേ, അസംഭാവ്യതകളോ വഴിത്തിരിവുകളോ ഒരു ക്ളൈമാക്‌സ് പോലുമോ ഇല്ലാതെ ഒരുവിധം റിയലിസ്റ്റിക്കായി ചിത്രീകരിച്ചിരിക്കുന്നു എന്നതാണ് സിനിമയുടെ ആസ്വാദ്യത. മാള, അന്നമനട, ഗോതുരുത്ത് നിവാസികൾക്ക് നന്ദി പറഞ്ഞ് തുടങ്ങുന്ന സിനിമ ആ പ്രദേശത്തുള്ള കൊളോക്കിയൽ ഭാഷയെ ഒരുവിധം എല്ലാ കഥാപാത്രങ്ങളും സംഭാഷണങ്ങളിൽ അതി മനോഹരമായി ഫോളോ ചെയ്യുന്നു. ഡയലോഗുകളിലെ താളാത്മകതയും യഥാതഥത്വവും അതിൽ നിന്നുളവാകുന്ന ലാളിതഹാസ്യവുമാണ് പടത്തിന്റെ ഏറ്റവും വലിയ പ്രത്യേകത.\nകുമ്പളങ്ങി നൈറ്റ്‌സിൽ നെപ്പോളിയന്റെ ഇളയ മകനായി സൗബിനും ഭാസിയ്ക്കും ഷെയിനുമൊപ്പം തകർത്തുവാരിയ മാത്യു തോമസ് ഇവിടെയും ജെയിസ്നായി നൂറുശതമാനം സ്‌കോർ ചെയ്യുന്നു. റിയലിസ്റ്റിക്കാണ് ചുള്ളന്റെ പെര്ഫോമൻസും വർത്തമാനവും. ഭാവിയിലേക്കൊരു മികച്ച നായകനെന്ന് മാത്യുവിനെ ധൈര്യമായി വരച്ചിടാം.\nഉദാഹരണം സുജാതയിലും എവിടെയിലും കണ്ട സുന്ദരിക്കുട്ടി അനശ്വര ആണ് ജെയ്സന്റെ ജോഡിയായ കീർത്തി. അധികം ഗ്ലാമറൈസ് ചെയ്യാനൊന്നും നിൽക്കാതെ ഒരു സാദാ പ്ലസ് ടു വിദ്യാർത്ഥിനിയായിതന്നെ സിനിമ കീർത്തിയെ അവതരിപ്പിക്കുന്നു. മാത്യുവും അനശ്വരയും കഴിഞ്ഞാൽ പിന്നെ വിനീത് ശ്രീനിവാസൻ, ഇർഷാദ്, ശബരീഷ് വർമ്മ, നിഷാ സാരംഗ് എന്നിവർ മാത്രമാണ് തണ്ണീർമത്തനിലെ മുഖപരിചയമുള്ളവർ. വിനീത് അധ്യാപകനാണ്. ഇർഷാദ് പ്രിൻസിപ്പാൾ. ശബരീഷ് മാത്യുവിന്റെ ചേട്ടൻ. നിഷാ സാരംഗ് നായികയുടെ അമ്മ. ഇവർക്കൊപ്പമോ അതിലപ്പുറമോ എടുത്തുപറയേണ്ടത് പടത്തിലെ 99 ശതമാനം വരുന്ന പുതുമുഖങ്ങളെയാണ്. എല്ലാരും കിടു.\nഛായാഗ്രഹണകലയിലെ പുലിക്കുട്ടികൾ ജോമോൻ ടി ജോണും വിനോദ് ഇല്ലംപള്ളിയും തണ്ണീർമത്തൻ ദിനങ്ങളുടെ മേക്കിംഗ് ഗംഭീരമാക്കുന്നതിൽ ഗിരീഷ് എ ഡിയെ വളരെയേറെ സഹായിക്കുന്നുണ്ട്. ജോമോൻ പടത്തിന്റെ നിര്മാതാക്കളിൽ ഒരാൾ കൂടിയാണ്. ജസ്റ്റിൻ വർഗീസാണ് സംഗീതം കൈകാര്യം ചെയ്തിരിക്കുന്നത്. പാട്ടുകൾ കൊള്ളാം. പശ്ചാത്തല സംഗീതം ആവശ്യത്തിന് മാത്രേമേയുള്ളൂതാനും.\nഇന്ന് അഞ്ച് മലയാളം സിനിമകൾ റിലീസ് ചെയ്തതിൽ നമ്മുടെ നഗരത്തിൽ6സ്‌ക്രീൻ ഉണ്ടായിട്ടും തണ്ണീർ മത്തൻ മാത്രമേ ഷോ ഉള്ളൂ. വിതരണം സെൻട്രൽ പിക്ചേഴ്‌സ് ആയതിനാൽ ഒരു വലിയ പടത്തിന്റെ പരിഗണന സിനിമയ്ക്ക് കിട്ടുമെന്ന് മാനേജർ പറഞ്ഞു. അതിനും വേണം ഭാഗ്യം. നല്ല പടം ചെയ്തിട്ടും കാര്യമില്ല.\nകുളിരും മധുരവുമുള്ള 136 മിനിറ്റ് തിയേറ്റർ അനുഭവം എന്ന് തണ്ണീർമത്തൻ ദിനങ്ങളെ മാർക്ക് ചെയ്തിടാം.. അതിൽ കുറവുമില്ല കൂടുതലുമില്ല... ഉള്ളിലേക്കുമില്ല പുറത്തേക്കുമില്ല..\nThanneermathan Dinangal movie review. Read in Malayalam.


സെക്രട്ടേറിയറ്റിൽ ഫയലുകൾ കെട്ടിക്കിടക്കുന്നു; വീണ്ടും വകുപ്പ് സെക്രട്ടറിമാരുടെ യോഗം വിളിച്ച് മുഖ്യമന്ത്രി – News18 Malayalam\nതീർപ്പാകാതെ ഒന്നരലക്ഷത്തോളം ഫയലുകൾ; വീണ്ടും വകുപ്പ് സെക്രട്ടറിമാരുടെ യോഗം വിളിച്ച് മുഖ്യമന്ത്രി\n'ഓരോ ഫയലിലും ഓരോ ജീവിതം ഉണ്ടെന്ന ' മുഖ്യമന്ത്രിയുടെ പ്രസ്താവന സർക്കാരിൻറെ തുടക്കകാലത്ത് വലിയ ചർച്ചയായിരുന്നു.\nLast Updated : July 31, 2020, 15:02 IST\nതിരുവനന്തപുരം: സെക്രട്ടേറിയറ്റിൽ കെട്ടികിടക്കുന്ന ഫയലുകളിൽ തീർപ്പാക്കുന്നതിന് മുഖ്യമന്ത്രി വീണ്ടും യോഗം വിളിച്ചു. അടുത്തമാസം നാലിന് ആണ് വകുപ്പ് സെക്രട്ടറിമാരുടെ യോഗം. വീഡിയോ കോൺഫറൻസിംഗ് വഴിയുള്ള യോഗത്തിൽ ഹാജരാകാൻ എല്ലാ വകുപ്പ് സെക്രട്ടറിമാർക്കും മുഖ്യമന്ത്രിയുടെ പ്രൈവറ്റ് സെക്രട്ടറി കത്തയച്ചു. തീർപ്പാക്കാത്ത ഫയലുകളുടെ ജൂലൈ 30 വരെയുള്ള കണക്ക് ഹാജരാക്കാനാണ് നിർദേശിച്ചിരിക്കുന്നത്. സർക്കാർ നേരത്തെ പ്രഖ്യാപിച്ച ഫയൽ തീർപ്പാക്കൽ പരിപാടിയുടെ പുരോഗതി വിലയിരുത്തുന്നതിനാണ് യോഗം.\nലോക്ക് ഡൗൺ ആരംഭിക്കുന്നതിന് മുമ്പ് വരെയുള്ള ഏകദേശ കണക്ക് പ്രകാരം ഒന്നരലക്ഷത്തോളം ഫയലുകൾ സെക്രട്ടറിയേറ്റിൽ തീർപ്പാകാതെ കിടക്കുന്നുണ്ട്.\nTRENDING:രമേശ് ചെന്നിത്തല കോണ്‍ഗ്രസിനുള്ളിലെ ആര്.എസ്.എസ്. സര്‍സംഘ ചാലക്; കോടിയേരി ബാലകൃഷ്ണൻ[NEWS]'15 വയസുവരെ ആർ.എസ്.എസ് ശാഖയില് പോയിട്ടുണ്ട്': വീക്ഷണം ലേഖനത്തിന് മറുപടിയുമായി എസ്. രാമചന്ദ്രൻ പിള്ള[NEWS]'ചെന്നിത്തല തികഞ്ഞ മതേതര വാദി; കോടിയേരി ശ്രമിക്കുന്നത് അഴിമതി മറയ്ക്കാൻ': മുസ്ലീംലീഗ്[NEWS]\nകെട്ടിക്കിടക്കുന്ന ഫയലുകളിൽ തീർപ്പ് ഉണ്ടാക്കുന്നതിന് സമഗ്ര പരിപാടി സർക്കാരിൻറെ തുടക്കകാലത്ത് ആസൂത്രണം ചെയ്തെങ്കിലും അത് വേണ്ടവിധത്തിൽ മുന്നോട്ടുപോയില്ല. 'ഓരോ ഫയലിലും ഓരോ ജീവിതം ഉണ്ടെന്ന ' മുഖ്യമന്ത്രിയുടെ പ്രസ്താവന സർക്കാരിൻറെ തുടക്കകാലത്ത് വലിയ ചർച്ചയായിരുന്നു. സർക്കാരിൻറെ കാലാവധി അവസാനിക്കാൻ പത്തു മാസം കൂടി ശേഷിക്കെ ഫയൽ തീർപ്പാക്കൽ വീണ്ടും വേഗത്തിലാക്കാനാണ് ലക്ഷ്യമിടുന്നത്.\nFirst published: July 31, 2020, 15:02 IST\ncm pinarayi vijayansecretariat


അയ്യപ്പശരണം വിളികളോടെ അന്ധ്രയില് നിന്നുള്ള സ്വാമിമാര് ശബരിമലയിലേക്ക്, കൂടെക്കൂടിയ തെരുവുനായ ഇതുവരെ താണ്ടിയത് 480 കി.മീ ദൂരം; വീഡിയോ കൗതുകമാകുന്നു :: Janmabhumi Daily\nMonday 18 November 2019 12:33 pm IST\nആന്ധ്രയിലെ പ്രസിദ്ധമായ തിരുമലയില് നിന്നുള്ള സംഘത്തിനാണ് ഒരു മിണ്ടാപ്രാണിയുടെ നിഷ്ഠയും പ്രേരണയാകുന്നത്. എല്ലാവര്‍ഷവും മുടങ്ങാതെ മലചവിട്ടുന്ന സംഘമാണ് തങ്ങളെന്നും ഇത്തരത്തിലൊരു അനുഭവം ആദ്യമാണെന്നും സ്വാമിമാര് പറയുന്നു.\nചിക്കമംഗളൂരു: അയ്യപ്പദര്‍ശനത്തിനായി വ്രതം നോറ്റ് മലകയറാന് ആന്ദയില് നിന്ന് പുറപ്പെട്ട സ്വാമിമാര്‍ക്കൊപ്പം ഒരു നായയും. എവിടെ നിന്നാണ് ഒപ്പം കൂടിയതെന്ന് അറിയില്ലെങ്കിലും 20 ദിവസമായി നായ തങ്ങുളുടെ കൂടെയുണ്ടെന്ന് സ്വാമിമാര് പറയുന്നു. ചിട്ടകളൊക്കെ പാലിച്ച് സസ്യാഹാരിയായി നായ കൂടെ സഞ്ചരിച്ച് 480 കിലോമീറ്റര് ദൂരം താണ്ടിയെന്നും സ്വാമിമാര് പറയുന്നു.\nതുടക്കത്തില് കൂറേ ദൂരെയായി പിന്തുടര്‍ന്നിരുന്ന നായ പിന്നീട് ഞങ്ങള്‍ക്കൊപ്പം ചേര്‍ന്ന് നടക്കാന് ആരംഭിച്ചു. നിരന്തരം യാത്രതുടര്‍ന്നതോടെ ഭക്ഷണവും വെള്ളവും നല്‍കി നായെ തങ്ങള് സേവിക്കുകയാണ്, തീര്‍ത്ഥാടക സംഘത്തിലെ അയ്യപ്പന്മാര് പറഞ്ഞു.\nകഴിഞ്ഞ ഒക്ടോബര് മാസം 31നാണ് സംഘം യാത്രതിരിച്ചത്. നിലവില് ഈ സംഘം കര്‍ണ്ണാടകത്തിലെ ചിക്കമംഗളൂരുവിലെ കൊട്ടിഗേഹാരയിലാണുള്ളത്. ഇവര് മൊബൈലില് പകര്‍ത്തിയ വീഡിയോ ദൃശ്യം ശബരിമല തീര്‍ത്ഥാടന പുണ്യമായി ദേശീയ മാധ്യമങ്ങള് ഏറ്റെടുക്കുകയാണ്.


all the media: June 2021\nആയുർവേദത്തിന്റെ സ്‌നേഹസ്‌പർശം - ആര്യവൈദ്യശാല പി കെ വാരിയർ നൂറിന്റെ നിറവിലാണിപ്പോൾ\nരാഷ്‌ട്രം പത്മഭൂഷൺ നൽകി ആദരിച്ച കോട്ടക്കൽ ആര്യവൈദ്യശാല മാനേജിങ് ട്രസ്റ്റി ആര്യവൈദ്യൻ പി കെ വാരിയർ നൂറിന്റെ നിറവിലാണിപ്പോൾ. ലോകത്തെമ്പാടുമുള്ള അദ്ദേഹത്തിന്റെ ആരാധകർ നിറമനസ്സോടെ ഈ ശതപൂർണിമയിൽ ആഹ്ലാദം കൊള്ളുന്നു\nഒരിക്കൽ ടൈംസ് ഓഫ് ഇന്ത്യയുടെ ലേഖിക പി കെ വാരിയരോട് ചോദിച്ചു- “ഈ പ്രായത്തിലും അങ്ങയുടെ ഊർജസ്വലതയുടെ രഹസ്യമെന്താണ്?’’\nഅദ്ദേഹം പറഞ്ഞു: “ആയുർവേദം നിർദേശിക്കുന്ന തത്വങ്ങൾ ഞാൻ ജീവിതത്തിൽ അനുസരിക്കുന്നു. അതാണ് രഹസ്യം.’’\nഇരുപതാം നൂറ്റാണ്ടിന്റെ ആരംഭത്തിൽ, 1902ൽ ആണ് നവോത്ഥാന നായകനായ പി എസ് വാര്യർ കോട്ടക്കൽ എന്ന ഗ്രാമത്തിൽ ആര്യവൈദ്യശാല ആരംഭിച്ചത്. ഏറെ കഴിയുംമുമ്പേ നാടിന്റെ തലവര മാറ്റുംവിധം വൈദ്യശാല വികസനത്തിന്റെ കേന്ദ്രമായി മാറി. കവനകൗമുദിയുടെയും കൃഷ്‌ണനാട്ടത്തിന്റെയും നാട്ടിൽ വൈദ്യശാലകൂടി വന്നപ്പോൾ കലാകാരന്മാരുടെ തീർഥാടനകേന്ദ്രമായി കോട്ടക്കൽ. 1928 ഡിസംബറിൽ സമസ്‌ത കേരള സാഹിത്യ പരിഷത്ത് സമ്മേളനം (ർ) അവിടെ നടന്നപ്പോഴാകട്ടെ, അത് പ്രവാഹമായി മാറി. ഇതിനിടയിൽ ദേശീയബോധവും സ്വാതന്ത്ര്യസമരവും നാടിനെ ഇളക്കിമറിച്ചു. രാഷ്ട്രീയ പ്രബുദ്ധതയുടെ സിരാകേന്ദ്രമായി മാറി കോട്ടക്കൽ. കെ കേളപ്പൻ, എ കെ ജി, മുഹമ്മദ് അബ്‌ദുറഹ്മാൻ, ഇ എം എസ്, കെ ദാമോദരൻ തുടങ്ങിയവരുടെ സജീവ പ്രവർത്തനമേഖല കോട്ടക്കൽ ആയിരുന്നു. പി എസ് വാര്യർ പ്രത്യക്ഷമായി രാഷ്ട്രീയത്തിൽ ഇടപെട്ടില്ല; എങ്കിലും ഗാന്ധിജിയെ ബഹുമാനമായിരുന്നു. ജ്യേഷ്‌ഠൻ മാധവവാര്യർ അടിയുറച്ച കോൺഗ്രസുകാരനായിരുന്നു. പി കെ വാരിയർ, പറപ്പൂർ കോൺഗ്രസ് സമ്മേളന (1939)ത്തോടെ സോഷ്യലിസത്തിൽനിന്ന് കമ്യൂണിസത്തിലെത്തി. ഇത്തരത്തിൽ പ്രബുദ്ധവും പ്രക്ഷുബ്‌ധവുമായിരുന്നു പി കെ വാരിയരുടെ പൊതുജീവിതത്തിന്റെ പ്രഥമ കാണ്ഡം.\nപൊതുപ്രവർത്തനത്തിൽ ആകൃഷ്ടനായിരുന്ന കാലത്ത് വൈദ്യപഠനത്തിൽ അദ്ദേഹത്തിന് വലിയ താൽപ്പര്യമുണ്ടായിരുന്നില്ല; പലരുമായി ആലോചിച്ചു, ഭാവിയെപ്പറ്റി. ഇ എം എസ് ആണ് ആയുർവേദം പഠിക്കാൻ അദ്ദേഹത്തെ ഉപദേശിച്ചത്. ഇ എം എസിന്റെ യുക്തി ഇതായിരുന്നു‐ “മണ്ണാൻവൈദ്യന്റെ അടുത്ത് പോയാൽ കുട്ടികളുടെ രോഗം ചികിത്സിച്ച് മാറ്റാം. പക്ഷേ, എങ്ങനെയാണ് മാറിയതെന്ന് അയാൾക്ക് പറയാൻ കഴിയില്ല. അത് കണ്ടുപിടിക്കലാണ് നിങ്ങളുടെ ജോലി. അതിന് ആയുർവേദം ശാസ്‌ത്രീയമായിത്തന്നെ പഠിക്കണം’.\nഇത് കേട്ടപ്പോൾ വലിയ വെളിച്ചം കിട്ടി. ശാസ്‌ത്രീയത‐ അതുതന്നെയാണ് ആധുനികത. മണ്ണാന്റെ വൈദ്യത്തിൽനിന്ന് ആയുർവേദത്തെ ശാസ്‌ത്രീയമാക്കാൻ വേണ്ടത് ഗവേഷണമാണ്.\nആയുർവേദരംഗത്തെ പി കെ വാരിയരുടെ പ്രവർത്തനങ്ങൾക്ക് മൂന്ന് തലമുണ്ട്. ഒന്ന് ആധുനിക സംവിധാനങ്ങളുപയോഗിച്ച് മരുന്നുകളുടെ ഗുണവും മേന്മയും അദ്ദേഹം ഉറപ്പാക്കി. ഇതിനായി വിദഗ്‌ധരുടെ നേതൃത്വത്തിൽ വലിയൊരു ലബോറട്ടറി ആര്യവൈദ്യശാലയിൽ പ്രവർത്തിക്കുന്നുണ്ട്. രണ്ട്, സംവാദങ്ങളിലൂടെയും പ്രസിദ്ധീകരണങ്ങളിലൂടെയും ആയുർവേദത്തിന്റെ ശാസ്‌ത്രീയത ഇന്ത്യക്കകത്തും പുറത്തും ബോധ്യപ്പെടുത്തുന്നതിനുള്ള പ്രചാരണം നടത്തി. ആയുർവേദത്തിന് ആധുനികകാലത്ത് ആഗോളതലത്തിൽ സമ്മാന്യമായ സ്ഥാനം ലഭിച്ചതങ്ങനെയാണ്.\nമൂന്നാമത്തേതും ഏറ്റവും പ്രധാനപ്പെട്ടതുമായ മേഖല ഗവേഷണത്തിന്റേതാണ്. ആയുർവേദരംഗത്തെ ഏറ്റവും മികച്ച ഗവേഷണകേന്ദ്രം ആര്യവൈദ്യശാലയിൽ മുൻ രാഷ്‌ട്രപതി ഡോ. എ പി ജെ അബ്‌ദുൾ കലാം ഉദ്ഘാടനം ചെയ്‌തു. കേന്ദ്രസർക്കാരിന്റെ ആയുഷ് വിഭാഗം മികവിന്റെ കേന്ദ്രമായി ഇതിനെ അംഗീകരിച്ചിട്ടുണ്ട്. ഈ സസ്യഗവേഷണകേന്ദ്രം ഒട്ടേറെ നൂതനങ്ങളായ പ്രവർത്തനങ്ങൾ നടത്തുന്നുണ്ട്. ഈയിടെ അവർ കണ്ടെത്തിയ പുതിയ സസ്യത്തിന് വാരിയരുടെ നാമമാണ് നൽകിയിരിക്കുന്നത്. ഗവേഷണയജ്ഞങ്ങളിൽ അദ്ദേഹത്തിന്റെ അതിയായ താൽപ്പര്യത്തെ ശാശ്വതീകരിക്കാൻ ഉതകുന്നതാണ് ഈ നാമകരണം.\nകുപ്പികളിൽ കൊണ്ടുനടക്കാറുള്ള കുഴമ്പും കഷായവുമൊക്കെ ഗുളികരൂപത്തിലും തൈലങ്ങളെ ജെൽ, ക്രീം രൂപങ്ങളിൽ ആക്കിയും ലേഹ്യങ്ങളെ ഗ്രാന്യൂൾ ആക്കിയും അദ്ദേഹം വരുത്തിയ മാറ്റം ആയുർവേദരംഗത്ത് ദൂരവ്യാപകമായ ഫലങ്ങൾ ഉളവാക്കുന്നതാണ്. ഏറെനാൾ നീണ്ടുനിന്ന ഒട്ടേറെ പഠനങ്ങൾക്കും പരീക്ഷണങ്ങൾക്കുംശേഷമാണ് ഈ മാറ്റങ്ങൾ നടപ്പാക്കിയത്. ന്യൂജനറേഷൻ മരുന്നുകൾ ഉൽപ്പാദിപ്പിക്കാൻ നഞ്ചൻകോട്ട് പുതിയ ഫാക്ടറി തുടങ്ങിയിട്ടുണ്ട്.\nവാരിയരുടെ ഗവേഷണയത്നങ്ങളുടെ പൊതുവായ സമീപനമിതാണ്‐ ആയുർവേദജ്ഞാനത്തിന്റെ ഇനിയുള്ള വളർച്ചയ്‌ക്ക് ആധുനിക ശാസ്‌ത്രസാങ്കേതികവിദ്യകളുമായി യോജിച്ചുള്ള പ്രവർത്തനം ആവശ്യമാണ്. ആയുർവേദത്തിന്റെ അടിസ്ഥാനസിദ്ധാന്തങ്ങളിൽ ഉറച്ചുനിന്നുകൊണ്ടുവേണം അത് ചെയ്യാൻ. ഈ നിലപാടാണ് ആയുർവേദത്തിന്റെ ആധുനികീകരണത്തിനും സാർവത്രികമായ പ്രചാരത്തിനും കാരണമായത്.\nഏഴു ദശാബ്ദക്കാലം ആര്യവൈദ്യശാലപോലെ ബൃഹത്തായ ഒരു സ്ഥാപനത്തെ നയിച്ച പി കെ വാരിയരുടെ മാനേജ്മെന്റ് വൈദഗ്‌ധ്യത്തെപ്പറ്റി അത്ഭുതപ്പെടുന്നവരുണ്ട്. അദ്ദേഹത്തിന്റെ സമീപനം വളരെ ലളിതമാണ്. അനുഭവങ്ങളിൽനിന്നാണ് അദ്ദേഹം പഠിച്ചത്. അതിലും വലിയൊരു സർവകലാശാലയില്ല. ചെറുപ്പത്തിൽത്തന്നെ സ്വാതന്ത്ര്യപ്രസ്ഥാനവുമായി ബന്ധപ്പെടാനും നാടിന്റെ നായകരെ പരിചയപ്പെടാനും അവസരം ലഭിച്ചു; ഒപ്പം സാധാരണക്കാരുടെ ജീവിതവുമായി അടുത്തിടപഴകാൻ ധാരാളം സന്ദർഭങ്ങളും. തൊഴിലാളികളുടെ ജീവിതം, അവരുടെ പ്രശ്നങ്ങൾ, വിശപ്പെന്ന വികാരം എല്ലാം അനുഭവിച്ചറിഞ്ഞു. ദരിദ്രരുടെ ആത്മാർഥതയും നിഷ്‌കളങ്കതയും ഉള്ളിൽ തട്ടി. വിക്ഷുബ്‌ധവും സ്‌നേഹാർദ്രവുമായ ഈ അനുഭവങ്ങളാണ് അദ്ദേഹത്തിന്റെ വ്യക്തിത്വത്തെ രൂപപ്പെടുത്തിയത്. തൊഴിലാളികളോടായാലും പൊതുജനങ്ങളോടായാലും സമഭാവനയോടെ, ഉദാരതയോടെയാണ് അദ്ദേഹം പെരുമാറുക. ആരുടെയും പ്രശ്നങ്ങൾ എളുപ്പത്തിൽ പഠിക്കാൻ അദ്ദേഹത്തിന് കഴിയും. അവരിലൊരാളായിട്ടാണ് അദ്ദേഹം അവരെ കേൾക്കുന്നത്. താനാണ് പരാതിക്കാരന്റെ സ്ഥാനത്തെങ്കിൽ, എന്തു ചെയ്യുമായിരുന്നു എന്നാണ് അദ്ദേഹം ആലോചിക്കുക. ഈ ആൾ പ്രവർത്തിച്ചതുപോലെയാകും ആ സാഹചര്യത്തിൽ താനും പ്രവർത്തിച്ചിരിക്കുക എന്ന് ആരോ ഉള്ളിലിരുന്ന് മന്ത്രിക്കുന്നതുപോലെ തോന്നും; അത് ശരിയാവുകയും ചെയ്യും. കാര്യങ്ങൾ പിന്നെ എളുപ്പമാണ്. കുറ്റപ്പെടുത്തലല്ല പരിഹരിക്കലാണ് വേണ്ടത്. ഭാവിയിൽ ആവർത്തിക്കാതിരിക്കുകയും വേണം. അതിനുള്ള കാര്യങ്ങൾ നിശ്ചയിക്കുന്നതിലൂടെ പ്രശ്നമവിടെ അവസാനിക്കുന്നു.\nആര്യവൈദ്യശാലയുടെ നടത്തിപ്പിൽ അദ്ദേഹം ആധാരമാക്കിയെടുത്തിട്ടുള്ള ഒരു പ്രമാണമുണ്ട്. അത് വൈദ്യശാലയുടെ ഉപദേഷ്ടാവായ അഡ്വ. സൂര്യനാരായണ അയ്യരുടെ നിലപാടാണ്. നിയമവും ധാർമികതയും തമ്മിലുള്ള ബന്ധമാണ് ചിന്താവിഷയം. നിയമപരമായി ശരിയായ കാര്യങ്ങൾ ചിലപ്പോൾ ധാർമികമായി ശരിയായിരിക്കില്ല, മറിച്ചും സംഭവിക്കാം. അയ്യരുടെ ഉപദേശമിതായിരുന്നു‐ ഒരു തീരുമാനം ധാർമികമായി ശരിയാണെന്ന് മനഃസാക്ഷിക്ക് പൂർണബോധ്യം ഉണ്ടാകണം. ആത്മനിഷ്‌ഠമായ ബോധ്യം പോരാ, ഉത്തരവാദിത്തമുള്ള സ്ഥാനത്തുനിന്ന് അത് ബോധ്യപ്പെടുത്തുകയും വേണം. രണ്ടാമത്തെ കാര്യം, ആ തീരുമാനത്തിന് നിയമപരമായി സാധുത വേണം. ധാർമികമായും നിയമപരമായും ശരിയെന്ന് ബോധ്യമുള്ള കാര്യങ്ങളേ ആര്യവൈദ്യശാല ചെയ്യൂ. അതുകൊണ്ടാണ് കൈലാസമന്ദിരത്തിന്റെ കവാടത്തിൽ പ്രവർത്തനത്തിന്റെ മാർഗരേഖ സ്ഥാപകൻ കൊത്തിവച്ചത്‐ “ധർമോ ജയതി, നാധർമഃ’. നിയമമനുസരിച്ച് പ്രവർത്തിച്ചുകൊള്ളാം എന്നല്ല പ്രതിജ്ഞ, പ്രത്യുത ധർമമനുസരിച്ച് പ്രവർത്തിച്ചുകൊള്ളാം എന്നാണ്.\n‘കോട്ടക്കൽ പെരുമ’’യുടെ ശ്രദ്ധേയമായ സവിശേഷത അതുയർത്തിപ്പിടിക്കുന്ന മതനിരപേക്ഷഭാവമാണ്. യാഥാസ്ഥിതിക സാഹചര്യങ്ങളിലാണ് പി എസ് വാരിയർ ജനിച്ചതും വളർന്നതും. ആചാരങ്ങൾ അദ്ദേഹം യഥാവിധി അനുഷ്‌ഠിച്ചിരുന്നു. എന്നാൽ, യഥാർഥ ഹിന്ദുവിനിണങ്ങുന്ന വിധം എല്ലാവരെയും അദ്ദേഹം സ്‌നേഹിച്ചു. ജാതിഭേദമോ മേലാള‐ കീഴാളഭാവമോ അദ്ദേഹത്തിനില്ലായിരുന്നു. 1921ലെ മലബാർ കലാപത്തിൽ മുസ്ലിം ജനവിഭാഗങ്ങളിലെ അശരണരായ സ്‌ത്രീകളെയും കുഞ്ഞുങ്ങളെയും അദ്ദേഹം സഹായിച്ചു. കൈലാസമന്ദിരത്തിന്റെ കവാടത്തിൽ ഹിന്ദു‐ ക്രിസ്‌ത്യൻ‐ ഇസ്ലാം ചിഹ്നങ്ങൾ കൊത്തിവച്ച് സർവമതസാഹോദര്യത്തിന്റെ സന്ദേശം അദ്ദേഹം പ്രഖ്യാപിച്ചു.\nവിശ്വംഭരക്ഷേത്രത്തിൽ ജാതിമതഭേദമെന്യേ എല്ലാവർക്കും അദ്ദേഹം പ്രവേശനം അനുവദിച്ചു. ക്ഷേത്രപ്രവേശന വിളംബരത്തിനുമുമ്പായിരുന്നു ഇത്. മതസൗഹാർദത്തിന്റെ ഈ പശ്ചാത്തലമാണ് പി കെ വാരിയർക്ക് പാരമ്പര്യമായി പകർന്നുകിട്ടിയത്. അതേറെ പോഷിപ്പിക്കുകയും പ്രചരിപ്പിക്കുകയുമാണ് അദ്ദേഹം ചെയ്‌തത്. വിശ്വംഭരക്ഷേത്രത്തിലെ ഉത്സവം അഖിലേന്ത്യാതലത്തിൽത്തന്നെ പുകൾപെറ്റ കലോത്സവമാണ്. അതിൽ പങ്കാളികളാകാത്ത കലാകാരന്മാർ ഉണ്ടാകില്ല. കാഴ്‌ചക്കാരായും കേൾവിക്കാരായും സമൂഹത്തിന്റെ നാനാതുറയിലുംപെട്ടവർ ഉണ്ടാകും. മതപരമായ ഒരു വേർപിരിവുകളും ഇതിൽ ഒന്നിലുമുണ്ടാകില്ല.\nപി കെ വാരിയരും ഭാര്യ പരേതയായ മാധവിക്കുട്ടി വാരസ്യാരും\nപൊതുജീവിതത്തിന്റെ എല്ലാ മേഖലകളിലും അദ്ദേഹം സജീവമായി ഇടപെട്ടിട്ടുണ്ട്. ശാസ്‌ത്രസാഹിത്യ പരിഷത്തിന്റെ പ്രവർത്തനമായാലും ഗ്രന്ഥശാലാസംഘം ക്യാമ്പുകളായാലും നിളാസംരക്ഷണയജ്ഞമായാലും ആരോഗ്യസംരക്ഷണമായാലും സമൂഹത്തെ ബാധിക്കുന്ന എല്ലാ കാര്യങ്ങളിലും മുമ്പിൽനിന്ന് നയിക്കാൻ അദ്ദേഹമുണ്ടാകും. അദ്ദേഹത്തിന്റെ നേതൃത്വം പൊതുപ്രവർത്തകർക്ക് എപ്പോഴും ആശയും ആവേശവുമാണ്.\nഎല്ലാറ്റിനുമുപരി, പി കെ വാരിയർ ഒരു മഹാവൈദ്യനാണ്. അദ്ദേഹത്തിന്റെ ചികിത്സയിൽ മാറാരോഗങ്ങളിൽനിന്ന് മുക്തിനേടിയ അനേകർ ലോകത്തിന്റെ പലഭാഗത്തുമുണ്ട്. രോഗം മാറി പോകുമ്പോൾ ‘ You gave me my life back' എന്ന് വിതുമ്പിക്കൊണ്ട് അവർ കാൽതൊട്ട് വന്ദിക്കുന്ന അനേകം സന്ദർഭങ്ങളുണ്ടായിട്ടുണ്ട്. അത്തരം സന്ദർഭങ്ങളിലാണ് തന്റെ ജീവിതം സഫലമായെന്ന് തോന്നുന്നതെന്ന്, തൊണ്ടയിടറിക്കൊണ്ട് ഈ അപൂർവവൈദ്യൻ അനുസ്‌മരിക്കാറുണ്ട്.\nകോവിഡ്- മഹാമാരി ഭീതിപരത്തുന്ന വേളയിലാണ് ആയുർവേദാചാര്യനായ ഡോ.പി കെ വാരിയർക്ക് നൂറ് തികയുന്നത്. കോളറയും പ്ലേഗും വസൂരിയും നടമാടിയ കാലത്തിന്റെ സാക്ഷിയായ ഡോ. വാരിയർക്ക് ഈ രോഗത്തെയും മനുഷ്യകുലം അതിജീവിക്കുമെന്ന ശുഭാപ്‌തിവിശ്വാസമുണ്ട്.\nഒരു നൂറ്റാണ്ടിന്റെ സാക്ഷിയാകുന്ന അസുലഭാനുഭവം. എന്തുതോന്നുന്നു?\nആഹ്ലാദവും ചാരിതാർഥ്യവും തോന്നുന്നു. കണ്ണഞ്ചിപ്പിക്കുന്ന മാറ്റങ്ങൾക്ക് സാക്ഷിയായി, പങ്കാളിയായി. വലിയമ്മാമൻ (വൈദ്യരത്നം പി എസ് വാര്യർ) ആര്യവൈദ്യശാല തുടങ്ങിയത് 1902-ലാണ്. ആരംഭകാലം ബാലാരിഷ്ടതകളുടേതായിരുന്നു. സ്വതന്ത്രമല്ലാത്ത രാജ്യം, ലോകയുദ്ധങ്ങൾ, സാമ്പത്തിക മാന്ദ്യം, മഹാമാരികൾ. അതെല്ലാം കടന്ന് ആര്യവൈദ്യശാല നിലനിൽക്കുന്നത് വ്യക്തമായ മൂല്യങ്ങളുടെയും ജീവിതാനുഭവങ്ങളുടെയും അസ്തിവാരത്തിലാണ്.\nപുതിയരോഗങ്ങളുടെ കാലത്ത് നാളെയുടെ വൈദ്യം എന്താവും. -അതിൽ ആയുർവേദത്തിന്റെ സ്ഥാനം?\nശക്തമായ ദർശനത്തിൻമേലാണ് ആയുർവേദം സ്ഥിതിചെയ്യുന്നത്. പഞ്ചഭൂതങ്ങൾ, ത്രിദോഷങ്ങൾ എന്നീ സിദ്ധാന്തങ്ങൾ എക്കാലവും പ്രസക്തം. ആയുർവേദം നിശ്ചലമായ ശാസ്‌ത്രമല്ല. നിരന്തരം നവീകരിക്കപ്പെടുന്ന ശാസ്‌ത്രമാണ്. നാളെകൾക്കുകൂടി ഉപകാരപ്രദമായി അത് നിലനിൽക്കും.\nരാജ്യം സഞ്ചരിച്ച പാതകളെ വീക്ഷിക്കാനും അതിൽ പങ്കാളിയാകുവാനും കഴിഞ്ഞു. ത്യാഗസന്നദ്ധരും ഉയർന്ന മാനവികമൂല്യങ്ങൾ ഉയർത്തിപ്പിടിക്കുന്നവരുമായ നിരവധി സുമനസ്സുകൾ ജീവിച്ച കാലഘട്ടത്തിന്റെ ഭാഗമായി. ജയപ്രകാശ് നാരായണൻ, കെ കേളപ്പൻ, എ കെ ജി, ഇ എം എസ്, ഡോ. എ പി ജെ അബ്‌ദുൾ കലാം, കെ ആർ നാരായണൻ, കെ കരുണാകരൻ, പാണക്കാട് സയ്യിദ് മുഹമ്മദലി ശിഹാബ് തങ്ങൾ തുടങ്ങിയവർക്കൊപ്പം വിവിധ ജീവിതസന്ദർഭങ്ങളിൽ പങ്കാളിയാകാൻ കഴിഞ്ഞത് അഭിമാനകരമാണ്.\nഅമ്മ (പാർവതി വാരസ്യാർ)യുടെ വേർപാടാണ് വല്ലാതെ മനസിനെ നൊമ്പരപ്പെടുത്തുന്ന ഓർമകളിലൊന്ന്. കാൻസർ ഭേദമാകാൻ ആധുനിക ചികിത്സയും ആയുർവേദവും ചെയ്‌തിരുന്നു. അവസാനനാളുകളിലെ തീവ്രവേദനയ്‌ക്ക് ഞാൻ സാക്ഷിയായി. ഒടുവിൽ, ഒരു തിരുവോണ രാത്രിയിൽ എന്റെ മടിയിൽ തലവച്ച് അമ്മ ലോകത്തോട് വിടവാങ്ങി.\nവൈദ്യജീവിതത്തിൽ നിരവധി പ്രമുഖരെ ചികിത്സിച്ചിട്ടുണ്ടല്ലോ?\nരാഷ്‌ട്രപതിയായിരുന്ന വി വി ഗിരി, ശ്രീലങ്കൻ പ്രധാനമന്ത്രി സിരിമാവോ ബണ്ഡാരനായകെ, സ്‌പെയിനിലെ രാജകുമാരൻ, മുൻരാഷ്‌ട്രപതി ശങ്കർ ദയാൽ ശർമ്മയുടെ പത്നി വിമല ശർമ, അത്‌ലറ്റ് ടി സി യോഹന്നാൻ, മുൻമുഖ്യമന്ത്രി വി എസ് അച്യുതാനന്ദൻ തുടങ്ങിയവർക്കെല്ലാം സാന്ത്വനം പകരാൻ കഴിഞ്ഞു. ശ്രീലങ്കൻ പ്രധാനമന്ത്രിയായിരിക്കെ സിരിമാവോയ്‌ക്ക് കടുത്ത ശാരീരിക അസ്വാസ്ഥ്യം. ഓസ്റ്റിയോ ആർതൈറ്റിസ്, എടുപ്പുവേദന, നിൽക്കാൻ കഴി യാത്ത അവസ്ഥ എന്നിവ. വീൽച്ചെയറിൽ ഇരുന്നുകൊണ്ടാണ് അവർ തിരുവനന്തപുരം വിമാനത്താവളത്തിൽ അവർ ഇറങ്ങിയത്. രാജ്ഭവനിലായിരുന്നു ചികിത്സ. മടങ്ങുമ്പോൾ വിമാനത്തിന്റെ കോണിപ്പടികൾ നടന്നു കയറി . ശ്രീലങ്കയിൽ തിരിച്ചെത്തിയശേഷം സന്തോഷവും കൃതജ്ഞതയും രേഖപ്പെടുത്തിയ ഹൃദയസ്‌പൃക്കായ കത്ത് അവർ അയച്ചിരുന്നു.\nസ്വാതന്ത്ര്യത്തിനായി സ്‌കൂൾ ഉപേക്ഷിച്ച വിദ്യാർഥിയായിരുന്നുവല്ലോ താങ്കൾ?\nഖദർതൊപ്പി ധരിച്ച് സ്‌കൂളിൽ ചെന്നതിന് ശിക്ഷ ഏറ്റുവാങ്ങേണ്ടിവന്നിരുന്നു. 1939-ൽ പറപ്പൂർ കെപിസിസി സമ്മേളനത്തിൽ വളണ്ടിയറായിരുന്നു. അന്ന് പല മഹാരഥന്മാരെയും കണ്ടു. സ്വാതന്ത്ര്യ സമരത്തിൽ ആകൃഷ്ടനായി ആയുർവേദപാഠശാലയിലെ പഠനം നിർത്തി പൊതുരംഗത്തിറങ്ങി. സഹപാഠിയും ആത്മസുഹൃത്തും ആയുർവേദ പണ്ഡിതനുമായിരുന്ന ഡോ. എൻ വി കെ. വാരിയരും അന്ന് പഠനം ഉപേക്ഷിച്ചിരുന്നു. പിന്നീട്, പാഠശാലയിൽ തിരിച്ചുവന്നാണ് വൈദ്യപഠനം പൂർത്തിയാക്കിയത്.\nആയുർവേദമെന്നാൽ ഇന്ന് കോട്ടക്കൽ എന്നാണ് അറിയപ്പെടുന്നത്. ഈ വളർച്ചയെ എങ്ങനെ വിലയിരുത്തുന്നു?\nമരുന്നുൽപ്പാദിപ്പിച്ച് ലാഭം ഉണ്ടാക്കണമെന്നു കരുതുന്ന സ്ഥാപനമല്ല കോട്ടക്കൽ ആര്യവൈദ്യശാല. 1903-ൽ കോളറ പടർന്നുപിടിച്ചപ്പോൾ അവശരായ മനുഷ്യർക്ക് മരുന്നും ശുശ്രൂഷയും ആരോഗ്യബോധവൽക്കരണവും നടത്തിയത് വലിയമ്മാമനായിരുന്നു. 1921 -ലെ മലബാർ കലാപ കാലത്ത് ജാതിമത വ്യത്യാസങ്ങൾക്ക് അതീതമായി നിർധനരും അവശരുമായവരെ സഹായിക്കാനും സംരക്ഷണമൊരുക്കാനും അദ്ദേഹം പരിശ്രമിച്ചു. 1924-ൽ ആരംഭിച്ച ധർമാശുപ്രതി ഒരു നൂറ്റാണ്ടോളമായി ആതുരർക്ക് അഭയകേന്ദ്രമാണ്. ആയുർവേദ ഗവേഷണത്തിന് അന്താരാഷ്ട്ര ഗവേഷണ കേന്ദ്രം വലിയ സ്വപ്‌നമാണ്. സംസ്ഥാന–--കേന്ദ്ര സർക്കാരുകളുടെ നിക്ഷേപമുള്ള സ്ഥാപനമാണ് വിഭാവനം ചെയ്യുന്നത്.\nഎന്താണ് ഈ ആരോഗ്യ ജീവിതത്തിന്റെ രഹസ്യം?\nപുലർകാലത്ത് എഴുന്നേൽക്കും. എണ്ണതേച്ച് കുളിയും ചെറിയതോതിൽ വ്യായാമവും. പത്രങ്ങളും ആയുർവേദ പുസ്‌തകങ്ങളും മാസികകളും വായിക്കും. കുടുംബത്തിനൊപ്പം അൽപ്പസമയം ചെലവഴിക്കും. രാത്രി ഭക്ഷണം നേരത്തെ കഴി ക്കും. അൽപ്പനേരം നടക്കാറുണ്ട്. രാത്രി ഒമ്പതരയോടെ ഉറക്കം. ആയുർവേദം അനുശാസിക്കുന്ന ചികിത്സകൾക്ക് വിധേയനാകാറുണ്ട്. ജീവിതത്തെക്കുറിച്ചും കാലത്തെക്കുറിച്ചും ലോകത്തെക്കുറിച്ചും ശുഭപ്രതീക്ഷകൾ പുലർത്തുന്നതാണെന്റെ ജീവിതത്തിന്റെ അടിസ്ഥാനം.\nPosted by * at 1:18 AM No comments:


കിരൂന്നയിലെ ഉത്തരധ്രുവ ജ്യോതി കണ്ടിട്ടുണ്ടോ?; സ്വീഡൻ യൂറോപ്പിന്റെ സുന്ദരി... | sweden beauty of europe | sweden travel diary | sweden northern lights\nWednesday 24 November 2021 03:25 PM IST : By Sudheer Manikoth\nWednesday 24 November 2021 03:25 PM IST\nPhoto: Sudheer Manikoth\nജിംബ്രൂസ് (Jimbroos) എന്ന സഞ്ചാര സൗഹൃദ കൂട്ടായ്മയുടെ രണ്ടാമത് ലക്ഷ്യസ്ഥാനം തിരഞ്ഞെടുക്കാനുള്ള സജീവ ചർച്ചകളിൽ ഉയർന്നു വന്ന ആഗ്രഹം ഉത്തരധ്രുവ ജ്യോതി (The Northern Lights) കാണണമെന്നതായിരുന്നു. ഫിൻലാൻഡ്, നോർവേ, സ്വീഡൻ, ഐസ്‌ലൻഡ് ഈ രാജ്യങ്ങളിൽ ഏതുവേണം എന്നതായി പിന്നീടുള്ള ചർച്ച. സൗകര്യം, സാമ്പത്തികം, സുരക്ഷ, ഭാഷ എന്നീ അവസാനഘട്ട താരതമ്യപഠനത്തിൽ സ്വീഡൻ ലക്ഷ്യസ്ഥാനമായി.\nസ്വീഡൻ, യൂറോപ്പിലെ നാലാമത് വലിയ രാജ്യം. നന്നായി ഇംഗ്ലിഷ് സംസാരിക്കുന്ന ജനങ്ങൾ. ആയിരത്തിലധികം തടാകങ്ങൾ, ഭൂപ്രദേശത്തിന്റെ പകുതിയിലധികം വനസംരക്ഷണത്തിനു നീക്കിവച്ച് പ്രകൃതിയെ സ്നേഹിക്കുന്ന ജനത, ലോകത്തിലെ പല യുദ്ധങ്ങളിൽ നിന്ന് മാറി നിന്ന് സമാധാനം മുറുകെ പിടിച്ച രാജ്യം...\nയാത്രയുടെ പ്ലാനിങ് പൂർത്തിയാക്കി നോവറീജിയൻ വിമാനത്തിന്റെ അകത്തേക്കു കയറുമ്പോൾ മനസ്സിലെ ആശങ്ക ഉത്തരധ്രുവ ജ്യോതി കാണാനാവുമോ എന്നതായിരുന്നു. ദുബായിൽ നിന്നു പറന്നുയർന്ന വിമാനം സ്വീഡന്റെ തലസ്ഥാനമായ സ്റ്റോക്ക്ഹോം (Stockholm) അർലാൻഡ (Arlanda) വിമാനത്താവളത്തിലേക്ക്. ജാലകത്തിലൂടെ വലിയ ആകാംക്ഷയോടെ ആ വലിയ നഗരത്തെ നോക്കുമ്പോൾ തടാകങ്ങൾ, പുഴകൾ, കൊച്ചു ദ്വീപുകൾ, വനങ്ങൾ എന്നിവ മനോഹരമായി വിന്യസിച്ച പ്രകൃതിയുടെ പെയിന്റിങ് കണ്ണിൽ തെളിഞ്ഞു. കാലാവസ്ഥാ മുന്നറിയിപ്പ് വിമാനത്തിൽ മുഴങ്ങി.\nപുറത്ത് ഊഷ്മാവ് മൈനസ് മൂന്ന് ഡിഗ്രി. പ്രാദേശിക സമയം രാവിലെ 7.40. പ്രഭാതസൂര്യന്റെ കിരണങ്ങൾ നഗരത്തെ തൊട്ടുണർത്താൻ ഇനി ഒരു നാഴിക കൂടി കഴിയണം! വിമാനത്തിന്റെ ചക്രങ്ങൾ റൺവേയിൽ ഉരുണ്ടു നീങ്ങു മ്പോൾ ഞങ്ങളുടെ ആശങ്കയും ആകാംക്ഷയും കണ്ട് തൊട്ടടുത്ത് ഇരുന്ന സ്വീഡിഷ് യുവാവ് ചെറുപുഞ്ചിരിയോടെ പറഞ്ഞു. ‘‘ആശങ്കപ്പെടേണ്ട... നിങ്ങളിറങ്ങിയത് യൂറോപ്പിന്റെ സുന്ദരിയായ സ്വീഡനിലാണ്.’’ ശൈത്യത്തെ പ്രതിരോധിക്കാൻ കട്ടിയുള്ള വസ്ത്രവും കയ്യുറകളും\nവലിയ പാദരക്ഷകളും തൊപ്പിയുമണിഞ്ഞ് വിമാനത്താവള ജോലിക്കാർ വിമാനത്തിലേക്കു നടന്നു തുടങ്ങി. അവരുടെ വസ്ത്രധാരണത്തിൽ നിന്ന് ശൈത്യത്തിന്റെ കാഠിന്യം അറിയാം.\nസ്വീഡൻ യാത്ര കഴിയുന്നത്ര ചെലവു കുറഞ്ഞതും തദ്ദേശീയരോട് ഇടപെടാൻ സാധിക്കുന്നതുമാവണം എന്ന് ആദ്യമേ തീരുമാനിച്ചിരുന്നു. അതിനായി വിമാനത്താവളം മുതൽ ഓൾഡ് ടൗണിലെ ഹോട്ടൽ വരെ യാത്ര ബസിലാക്കി. പുരാതന രീതിയിലുള്ള കെട്ടിടങ്ങളും കടകളും ഹോട്ടലുകളും നിറഞ്ഞ പട്ടണത്തിന്റെ ഒരു ഭാഗമാണ് ഓൾഡ് ടൗൺ. 17–ാം നൂറ്റാണ്ടിലെ കെട്ടിടത്തി ൽ പ്രവർത്തിക്കുന്ന ഓൾഡ് ടൗൺ ലോഡ്ജിലാണ് ഞങ്ങൾ അന്തിയുറങ്ങുന്നത്. ഈ കെട്ടിടത്തിന്റെ പ്രധാന കവാടം മുതൽ എല്ലാ മുറികളും രഹസ്യ നമ്പറുകൾ ഉപയോഗിച്ചു മാത്രമേ തുറ ക്കാനാവൂ. ഈ നമ്പറുകൾ ഹോട്ടൽ ബുക്ക് ചെയ്യുന്ന വ്യക്തിയുടെ മൊബൈൽ ഫോണിൽ അയ യ്ക്കുന്നതാണ് രീതി. പഴക്കമേറെ ചെന്നതാണ് എങ്കിലും ഉന്നത സാങ്കേതികവിദ്യ ഉപയോഗിക്കുന്നതിനാൽ 47 മുറികളുള്ള ഈ ഹോട്ട ൽ പൂർണമായും നടത്തുന്നത് മാത്യൂസ് എന്ന തൊഴിലാളിയാണ്. അയാൾ രാവിലെ ഒൻപതു മുതൽ വൈകുന്നേരം ഏഴു വരെ മാത്രം ജോലി ചെ യ്ത് സുഗമമായി ഹോട്ടൽ നടത്തിക്കൊണ്ടു പോകുന്നു. പ്രവൃത്തി സമയത്തിനു ശേഷം ആ വശ്യമെങ്കിൽ ഹോട്ടലിന്റെ നിയന്ത്രണം മൊബൈൽ ഫോൺ വിഡിയോയിലൂടെ നിയന്ത്രിക്കാനാവുമെന്ന് മാത്യൂസ് പറഞ്ഞു.\nഹോപ് ഒാൺ ഹോപ് ഒാഫ്\nനഗരകാഴ്ചയാണ് ആദ്യ പരിപാടി. ഞങ്ങൾ ഒാ ൾഡ് ടൗൺ ലോഡ്ജിനു പുറത്തിറങ്ങുമ്പോൾ സമയം 10. സൂര്യനെ തോൽപിക്കുന്ന തണുപ്പുണ്ടെങ്കിലും നല്ല പ്രകാശത്തിൽ ചിത്രങ്ങളെടുക്കാൻ കഴിഞ്ഞു. സ്റ്റോക്ക് ഹോം നഗരത്തിലെ കാഴ്ചകൾക്കായി ഈ നഗരത്തിൽ സദാസമയവും കറങ്ങുന്ന 'ഹോപ് ഒാൺ ഹോപ് ഒാഫ് ബുക്ക് ചെയ്തിരുന്നു. ആദ്യം നഗരം മൊത്തത്തിലൊന്നു കറങ്ങിക്കണ്ടു. പഴമയും ൈപതൃകവും വൃത്തിയായി നിലനിർത്തിയിരിക്കുന്നു സ്വീഡിഷ് ജനത.\nപാലസ് ഓഫ് സ്വീഡൻ എന്ന വലിയ ചരിത്ര കെട്ടിടത്തിനരുകിൽ ഇറങ്ങി. സ്വീഡിഷ് രാജാവ് രാഷ്ട്രത്തലവൻ എന്ന നിലയ്ക്കുള്ള ചുമതലകൾ നിർവഹിക്കുന്നത് ഇവിടെയാണ്. ഈ ഭീമൻ കൊട്ടാരത്തിന് 1430 മുറികളുണ്ട്. കൊട്ടാരത്തിനു പുറത്ത് ആയുധമേന്തി ചെറുപ്പക്കാരായ സുരക്ഷാഭടന്മാർ ഇമവെട്ടാതെ ചുറ്റും നിരീക്ഷിക്കുന്നു.അവിടെ നിന്ന് ചെന്നെത്തിയത് Nordiska Museet എന്ന ഭീമൻ മ്യൂസിയത്തിലാണ്. ഇപ്പോഴുള്ള ഈ മ്യൂസിയം 1907ൽ പണി തീർത്തതാണ്. 19 വർഷമെടുത്തു പൂർത്തിയാക്കാൻ. നോർഡിക് ജനതയുടെ ചരിത്രവും ജീവിതവും സംസ്കാരവും മനസ്സിലാക്കാൻ കഴിയുന്ന ഉദ്ദേശം 15 ലക്ഷം വസ്തുക്കൾ കാഴ്ചയ്ക്കായി ഇവിടെ വിന്യസിച്ചിട്ടുണ്ട്.\nനഗരത്തിലെ മറ്റൊരു പ്രധാന ആകർഷണ കേന്ദ്രമാണ് വാസാ മ്യൂസിയം (VASA MUSEUM). ഈ വലിയ കെട്ടിടത്തിനകത്ത് മരങ്ങളിൽ നിര്‍മിച്ച ഒരു പടുകൂറ്റൻ കപ്പലുണ്ട് 1628ലെ കന്നിയാത്രയിൽ മുങ്ങിപ്പോയതാണ് ഈ കപ്പൽ. 226 അടി നീളമുള്ള ഈ ചരിത്ര കപ്പലിന്റെ വാസ്തുകല മനോഹരവും പ്രൗഢഗംഭീരവുമാണ്. അത് വീണ്ടെടുത്ത് നല്ല കാഴ്ചയൊരുക്കിയ സ്വീഡിഷ്\nജനതയെ പ്രശംസിച്ചേ മതിയാവൂ. അഞ്ചു മണിക്കൂർ മാത്രമാണ് സ്വീഡനിൽ ഞങ്ങൾ കണ്ട പകലിന്റെ ദൈർഘ്യം. ഈ ചുരുങ്ങിയ പകൽവെളിച്ചത്തിൽ കഴിയുന്നത്ര നഗരദൃശ്യങ്ങൾ കണ്ടു തീർക്കാൻ ശ്രമിച്ചു...\nമുൻകൂട്ടി തയാറാക്കിയ പ്ലാൻ അനുസരിച്ച് ഏഴു മണിക്ക് ‘പ്രേത വഴിയിലൂടെ’ യാത്രയ്ക്ക് ഒരു ഇടവഴിയിൽ ഞങ്ങൾ കാത്തുനിന്നു. കൃത്യം 7.05ന് ഭീമാകാരനായ ഒരു വ്യക്തി കറുപ്പു വസ്ത്രമണിഞ്ഞ് എത്തി. കയ്യിൽ തലയോട്ടി ചേർന്ന ഒരു വടി. മറ്റേ കയ്യിൽ ഒരു റാന്തൽ വിളക്ക്. നിഷ്കളങ്കമായ കണ്ണുള്ള അയാൾ ഭീതി ഉളവാക്കുന്ന രീതിയിൽ റാന്തൽ വിളക്ക് മുഖത്തോട് അടുപ്പിച്ച് ഞങ്ങളെ ഓരോരുത്തരെയും നോക്കി. ബീഭത്സത ഉളവാക്കുന്ന ശബ്ദമുണ്ടാക്കി അയാളെ പിൻതുടരാൻ ആവശ്യപ്പെട്ടു. ഇരുട്ടുനിറഞ്ഞ ഇടവഴികളിൽ പലയിടത്തും അയാൾ നിർത്തി. അവിടത്തെ പ്രേതസ്പർശത്തിന്റെ തെളിവും കഥകളും വിവരിച്ചു.\nഅങ്ങനെ പല വിവരണങ്ങൾക്ക് ഒടുവിൽ ഇടവഴിയിലെ പഴയ ഒരു വാതിൽ അയാൾ തുറന്നു. നല്ല ഇരുട്ടുള്ള ആ കെട്ടിടത്തിന്റെ ചുവപ്പു വെളിച്ചത്തിൽ ഭീകരത ഉളവാക്കുന്ന വസ്തുക്കൾ പലയിടത്തും കണ്ടു. ഞങ്ങൾ കുത്തനെ പടികൾ ഇറങ്ങി ഭൂതലത്തിനു താഴെ ഒരു മുറിയിൽ ചെന്നെത്തി. ചിലന്തിവലകളും തലയോട്ടികളും ഭീകരമായി തോന്നിപ്പിക്കുന്ന പല വസ്തുക്കളും പ്രത്യേക രീതിയിലുള്ള ചുവപ്പു പ്രകാശത്തിൽ പലയിടത്തായി സ്ഥാപിച്ചിരിക്കുന്നു. ചീവീടുകളും ശബ്ദമുണ്ടാക്കി പറക്കുന്ന വാവലുകളും അവിടത്തെ ഭീകരാന്തരീക്ഷം രൂക്ഷമാക്കി. മനസ്സിന് ദൗർബല്യമുള്ളവർ ഉടൻ ഇറങ്ങിപ്പോവണം എന്ന അട്ടഹാസത്തിൽ ഞങ്ങളുടെ ആശങ്ക വർധിച്ചു. ബ്രിട്ടനിൽ നിന്നു വന്ന രണ്ടു സ്ത്രീകൾ ആ മാത്രയിൽ പടി കയറി സ്ഥലം വിട്ടു.\nഒൻപതു പേരില്ലേ, വരുന്നിടത്തു വച്ചു കാണാം എന്ന മനോഭാവത്തിൽ ഞങ്ങൾ ധൈര്യം സംഭരിച്ചു. അയാൾ വീണ്ടും പ്രേതകഥ തുടർന്നു. പലയിടത്തു നിന്നും ചില ചലനങ്ങളും ഭീകരമായ ശബ്ദവും. അതിനിടെ നാടകീയമായി അയാളുടെ വായിൽ നിന്നും ചെവിയിൽ നിന്നും രക്തം ഒലിച്ചിറങ്ങി. അവ നിലത്തു വീണ് തെറിക്കുന്നുണ്ടായിരുന്നു. എല്ലാവരോടും മേൽക്കൂരചേര്‍ന്നുള്ള ചുവപ്പു വൃത്തത്തിൽ ഇമവെട്ടാതെ നോക്കാൻ ആവശ്യപ്പെട്ട് ഭീകരമായ ശബ്ദമുണ്ടാക്കി അയാൾ അപ്രത്യക്ഷനായി. ഞങ്ങൾ കാത്തു നിന്നു. ആ വൃത്തരൂപം വിണ്ടുകീറി അതിൽ നിന്ന് ഒരു അസ്ഥികൂടം പുറത്തു ചാടി. അതോടെ ‘പ്രേത വഴിയിലൂടെ യാത്ര’ പൂർണമായി.\nഅടുത്ത ലക്ഷ്യം ഉത്തരധ്രുവ ദീപ്തി (Northern Lights) ആണ്. അതിനു വേണ്ടി സ്വീഡനിലെ വടക്കൻ പ്രവശ്യയിലുള്ള കിരൂന്ന (KIRUNA) എന്ന സ്ഥലത്തേക്കു വിമാന യാത്ര. വിമാനം വളരെ താഴ്ന്നു പറക്കുന്നതിനാൽ ഭൂപ്രതലത്തിലെ ദൃശ്യങ്ങൾ വളരെ വ്യക്തമായിരുന്നു. വനസംരക്ഷിതമായ ഭൂപ്രദേശം മഞ്ഞുവീണ് വെള്ളപ്പുതപ്പണിഞ്ഞപോലെ... കായലുകളും നദികളും\nവെള്ളക്കെട്ടുകളും അതിശൈത്യത്തിൽ മരവിച്ച് നിശ്ചലമായിരിക്കുന്നു. കിരൂന്ന എയർപോർട്ടിന്റെ റൺവേയും പരിസരവും തൂവെള്ള നിറത്തിൽ സുന്ദരമായി കാണപ്പെട്ടു. നഗര ത്തിൽ നിന്നു പത്തു കിലോമീറ്റർ മാറി സ്ഥിതി ചെയ്യുന്ന ഈ എയർപോർട്ട്ിനു പുറത്ത് കിരൂന്ന ഗൈഡ് ടൂറിന്റെ സാരഥി ക്ലൗഡിയ എന്ന ചെറുപ്പക്കാരി വാഹനവുമായി നിൽപുണ്ടായിരുന്നു.\nഇരുമ്പ് ഖനനത്തിനു പ്രശസ്തമായ സ്ഥലമാണ് കിരൂന്ന. ഈ നഗരത്തിന്റെ മുഖ്യഭാഗത്തിനു താഴെ വലിയ ഇരുമ്പ് ഖനി കണ്ടെത്തിയതിനാൽ നഗരം മറ്റൊരിടത്തേക്കു പറിച്ചു നടുകയാണ്. രാത്രി എട്ടുമണിയായി. ടൂർ കമ്പനി തന്ന പ്രത്യേകരീതിയിലുള്ള വളരെ കട്ടിയുള്ള വസ്ത്രം ധരിച്ച് ഞങ്ങൾ തയാറെടുത്തു. ഉത്തരധ്രുവ ദീപ്തി കാണുക ഒരു ഭാഗ്യപരീക്ഷണമാണ്...\nഹോട്ടലിൽ നിന്ന് 20 കിലോമീറ്റർ അകലെ മലയുടെ മുകളിലൂടെ യാത്ര ചെയ്ത് CAMP RIPAN എന്ന ഒരിടമാണ് പ്രകൃതിയുടെ ഈ അദ്ഭുത ദീപ്തി കാണാനായി തിരഞ്ഞെടുത്തത്. മഞ്ഞുകണങ്ങൾ ശക്തമായി പതിക്കുന്ന ചുരത്തിലൂടെ വാഹനം നീങ്ങുന്നത് ആശങ്കയും ഭീതിയും ജനിപ്പിക്കും.\nവാഹനം ഒരു വലിയ കുന്നിൻമുകളിൽ നിർത്തിയിട്ടു. ഇനി രണ്ടു കിലോമീറ്റർ കാട്ടിലൂടെ നടക്കണം. മഞ്ഞുപാളികളാൽ ക്രമപ്പെട്ട പ്രതലം ശക്തമല്ലാത്തതിനാൽ തെന്നിവീഴാൻ സാധ്യത ഏറെയാണെന്ന മുന്നറിയിപ്പ് ടീം ലീഡേഴ്സ് മാർട്ടിനും മിക്കിയും ആവർത്തിച്ചുകൊണ്ടിരുന്നു. വരിയായി നടന്നു നീങ്ങുന്ന ഞങ്ങളുടെ മുൻപിൽ മാർട്ടിനും ഏറ്റവും പിറകിൽ മിക്കിയും നിലയുറപ്പിച്ചു.\nനടന്നു നീങ്ങുന്നതിനിടയിൽ മാർട്ടിൻ എല്ലാവരോടും നിശ്ശബ്ദമാവാനും, ടോർച്ച്, ക്യാമറ എന്നിവ ഉപയോഗിക്കാതിരിക്കാനും ആവശ്യപ്പെട്ടു. കൂരിരുട്ടിൽ കാര്യമറിയാതെ ഞങ്ങൾ നിശ്ശബ്ദരായി. മാർട്ടിനും മിക്കിയും സ്വീഡിഷ് ഭാഷയിൽ എന്തോ സംസാരിച്ചു. ഇരുവരും അരയിൽ തൂക്കിയിട്ടിരുന്ന വടിവാൾ ഉറയിൽ നിന്ന് ഊരി എന്തോ അപകടത്തെ നേരിടാനെന്നപോലെ നിലയുറപ്പിച്ചു. അവരുടെ മുഖത്തെ ആശങ്ക ഞങ്ങളിലും ഭീതി ഉളവാക്കി. 20 മീറ്റർ അകലെ ബ്രൗൺ നിറത്തിലുള്ള ഒരു വലിയ കരടി ഞങ്ങൾക്ക് അഭിമുഖമായി നിൽക്കുന്നത് മാർട്ടിൻ തലയിൽ ഘടിപ്പിച്ച ടോർച്ചിന്റെ വെളിച്ചത്തിൽ കാണ്ടു. അതിന്റെ പാദങ്ങൾ ഞങ്ങളെ ലക്ഷ്യം വയ്ക്കുന്നതു പോലെ. ഞങ്ങൾ പരസ്പരം ചേർത്തു പിടിച്ചു. മാർട്ടിനും മിക്കിയും കവചംപോലെ ഞങ്ങളുടെ മുൻപിൽ നിലയുറപ്പിച്ചു. ഞങ്ങളും കരടിയും തമ്മിലുള്ള ദൂരം കുറഞ്ഞുവരുന്നു. കരടിയുടെ പിറകിൽ ഒരു കുഞ്ഞുള്ള കാര്യം ഞങ്ങൾ പിന്നീടാണ് ശ്രദ്ധിച്ചത്. കരടി നിശ്ചലനായി കുറച്ചു സമയം നിന്നു. പിന്നെ ദിശ മാറി നടന്നു. സകലധൈര്യവും സംഭരിച്ച് എന്റെ ക്യാമറ അപ്പോൾ മിഴി തുറന്നു. മുൾമുനയിൽ കുറച്ചു സമയം ഞങ്ങളെ നിർത്തിയിട്ട് ആ കരടിയും കുഞ്ഞും ഇരുട്ടിലേക്ക് ഇറങ്ങിപ്പോയി.\nവലിയ ഇറക്കമിറങ്ങി ഒരു തടാകത്തിന്റെ മുകളിലെത്തി. തടാകത്തിന്റെ പ്രതലം പൂർണമായും തണുത്ത് മരവിച്ചിരുന്നു. ഐസ് പാളികളിലൂടെ ഉദ്ദേശം അര കിലോമീറ്റർ ഞങ്ങൾ തടാകത്തിനു മുകളിൽ നടന്നു നീങ്ങി. മഞ്ഞുപാളികൾക്ക് കനമുള്ളതിനാൽ ഭയപ്പെടേണ്ടതില്ല എന്ന് മാർട്ടിനും മിക്കിയും പറഞ്ഞു. തുടക്കത്തിൽ സ്വൽപം ഭയം തോന്നിയെങ്കിലും പിന്നീട് ജലോപരിതലത്തിലെ മഞ്ഞുപാളിയിൽ ശ്രദ്ധാപൂർവം നടന്നുനീങ്ങി. കായലിന്റെ ഏകദേശം മധ്യഭാഗത്ത് പ്രകൃതിയുടെ വരദാനത്തിനായി ക്യാമറകൾ ട്രൈ പോഡിൽ ഘടിപ്പിച്ച് കാത്തു നിന്നു. രണ്ടുമണിക്കൂർ ക്ഷമയോടെ നിന്നിട്ടും നിരാശയായിരുന്നു ഫലം. മാർട്ടിനും മിക്കിക്കും നിരാശ ഉണ്ടായിരുന്നു എങ്കിലും പ്രകടമാക്കാതെ ഞങ്ങളെ അത്താഴത്തിന് മരക്കൂടാരത്തിലേക്ക് ക്ഷണിച്ചു.\nകൂടാരത്തിനകത്ത് മരക്കഷണങ്ങൾകൊണ്ട് തീ കത്തിച്ചു വച്ചിരുന്നതിനാൽ ശൈത്യത്തെ കുറച്ചു സമയം നേരിടാനായി. മാനിറച്ചി (Rain Deer) കൊണ്ടുണ്ടാക്കിയ സൂപ്പ് ഞങ്ങൾക്കുവേണ്ടി ആ തീയിൽ വേവുന്നുണ്ടായിരുന്നു. ദീപ്തിയെക്കുറിച്ചും സന്ദർശകരുമായുള്ള അനുഭവത്തെക്കുറിച്ചും, കാട്ടിൽ തീപ്പെട്ടിയല്ലാതെ തീയുണ്ടാക്കുന്നതിനെക്കുറിച്ചുമെല്ലാം മാർട്ടിനും മിക്കിയും സംസാരിച്ചു.\nരണ്ടുമണി പുലർച്ചെ മാർട്ടിൻ ആകാശത്ത് മാറ്റങ്ങളുണ്ടോ എന്നു നോക്കാനായിപ്പോയി. അയാൾ ഉടനെ തിരിച്ചെത്തി തടാകത്തിലേക്കു പോവാൻ ആവശ്യപ്പെട്ടു. ധൃതി പിടിച്ചുള്ള നടത്തത്തിൽ പലരും വഴുതി വീണു. വാനിൽ വർണവിസ്മയം സജീവമായിരുന്നു. പ്രകൃതി വർണങ്ങൾ വാരി എറിയുന്നതു പോലെയും ഇളം തെന്നലിന്റെ ഓളങ്ങളിൽ അവ തെന്നിമാറുന്നതുപോലെയും തോന്നിപ്പോകും. ആവേശവും അഭിമാനവും ആഹ്ലാദവും കൊണ്ട് ഉല്ലാസഭരിതരായി ഇമവെട്ടാതെ ആ അസുലഭ സന്ദർഭത്തെ നോക്കി നിന്നു. പ്രകൃതി കനിഞ്ഞു നൽകിയ ഹൃദയഹാരിയായ ദൃശ്യങ്ങൾ...\nഡോഗ് സ്ലെഡ്ഡിങ്ങും ഐസ് ഹോട്ടലും\nമൂന്നാം ദിവസം ഡോഗ് സ്ലെഡ്ഡിങ്ങിനും ഐസ് ഹോട്ടൽ കാണാനുമാണ് മാറ്റി വച്ചത്. അതിൽ ആദ്യം പട്ടികൾ വലിക്കുന്ന വണ്ടിയിലുള്ള യാത്രയാണ്. പന്ത്രണ്ട് പട്ടികളാണ് രണ്ടു പേർക്കിരിക്കാവുന്ന വാഹനം വലിക്കുന്നത്. പരിശീലനം ലഭിച്ച പട്ടികൾക്ക് നിത്യവും 120 കിലോ മീറ്റർ പ്രയാസമില്ലാതെ ഓടാനാവും. ഓട്ടത്തിനിടയിൽ ദാഹിക്കുമ്പോൾ ഇവ ഓരങ്ങളിലെ മഞ്ഞു കണങ്ങൾ ഒരു കടിക്ക് വായിലാക്കും. വളരെ വേഗത്തിലാണ് ഇവ ഞങ്ങളിരുന്ന വാഹനം മുന്നോട്ടു വലിച്ചത്. ഞങ്ങൾ പോയ കേന്ദ്രത്തിൽ നന്നായി അഭ്യാസം സിദ്ധിച്ച 800 പട്ടിയുണ്ട്. കൂട്ടിൽ കയറിയാൽ ഇവ വലിയ രീതിയിൽ കുരച്ച് ബഹളം വയ്ക്കും. എന്നാൽ ജോലി സമയത്ത് ഇവ പൊതുവെ നിശ്ശബ്ദരായി ഉത്സാഹപൂർവം വണ്ടി വലിക്കും.\nഇവിടെ നിന്നു ഞങ്ങൾ പോയത് ഐ സ് ഹോട്ടൽ എന്ന ലോകാദ്ഭുതത്തിലേക്കാണ്. പൂർണമായും ഐസ് കൊണ്ടു നിർമിച്ച ഹോട്ടൽ. തണുപ്പു സമയത്ത് മാത്രം നിർമിക്കുകയും ചൂടിൽ ഉരുകി ഇല്ലാതാവുകയും ചെയ്യുന്ന ഈ ഹോട്ടൽ 29–ാം വർഷവും അതിന്റെ അദ്ഭുതപ്രതിഭാസം തുടരുന്നു. പക്ഷേ, 2016 മുതൽ ICE HOTEL 365 എന്ന ഒരു സ്ഥിരമായ ഹോട്ടൽ നിർമിച്ചിട്ടുണ്ട്. ഏതു കാലാവസ്ഥയിലും ഈ ഹോട്ടലിനകത്ത് –5C എന്ന സ്ഥിരം താപമാനം നിലനിർത്തുന്നു. ഇവിടെ കട്ടിലും ഭക്ഷണ മേശയും കസേരയും മനോഹരങ്ങളായ ശിൽപങ്ങളും കണ്ണഞ്ചിപ്പിക്കുന്ന വൈദ്യുതി വിളക്കുകളും ഐസ് കൊണ്ട് നിർമിച്ചിരിക്കുന്നു. കേവലം കി ടക്കമാത്രമാണ് വ്യത്യസ്തമായി കാണപ്പെട്ടത്. ഐസ് ഹോട്ടലിന് അകത്തുള്ള ബാറിൽ മദ്യം വിളമ്പുന്ന ഗ്ലാസ് പോലും ഐസ് നിർമിതമാണ്. ഇവിടെ അന്തിയുറങ്ങാനായി എത്തുന്ന സന്ദർശ കർക്ക് പ്രത്യേക രീതിയിലുള്ള വസ്ത്രവും പുതപ്പും നൽകും. ഇത്തരം പരീക്ഷണങ്ങൾക്കായി ലോകത്തിന്റെ നാനാഭാഗത്തുനിന്നും ജനങ്ങൾ ഈ ശൈത്യകൂടാരത്തിൽ അന്തിയുറങ്ങാനെത്തു ന്നു. വലിയ ചെലവേറിയ വിനോദമാണ് ഇത്.\nവൈകുന്നേരം ഞങ്ങൾ കിരൂന്നയിൽ വീണ്ടും തിരിച്ചെത്തി. അത്താഴം കഴി‍ഞ്ഞ് ബോഡൻ (BODEN) എന്ന സ്ഥലത്തേക്കു തീവണ്ടി കയറുമ്പോൾ സമയം രാത്രി 10. പഴക്കം ചെന്നതാണെങ്കിലും വൃത്തിയുള്ളതായിരുന്നു ട്രെയിനിന്റെ ഉൾവശം. ശൈത്യത്തെ നേരിടാൻ ചൂട് കാറ്റ് പല ഭാഗത്തുനിന്നും പ്രവഹിക്കുന്നു. സമയ കൃത്യത പാലിച്ച് രണ്ടു മണിക്കൂർ 30 മിനിറ്റുകൊണ്ട് ഞങ്ങൾ ബോഡനിൽ എത്തി. തീവണ്ടി സ്റ്റേഷന് എതിർവശത്ത് നടന്നെത്താവുന്ന ഒരിടമാണ് ഞങ്ങൾക്ക് ഇന്ന് അന്തിയുറങ്ങാൻ കരുതിയിട്ടുള്ളത്.\nനാലാം ദിവസം തണുത്തുറഞ്ഞ തടാകത്തിൽ നിന്ന് മീൻപിടിത്തമായിരുന്നു പ്ലാൻ ചെയ്തത്. ഫിഷിങ് സാരഥി റോബര്‍ട്ട് വെസ്റ്റിൻ തണുപ്പിനെ പ്രതിരോധിക്കാനുള്ള പ്രത്യേക വസ്ത്രവും കയ്യുറകളും നീളൻ ഷൂസുമായി ഹോട്ടലിൽ എത്തിയിരുന്നു. ഞങ്ങൾ ഫിഷിങ് സ്ഥലത്ത് എത്തി. വലിയ തടാകത്തിന്റെ ഓരത്ത് ഞങ്ങളുടെ വാഹനം നിർത്തി. തണുത്തുറഞ്ഞ നിശ്ചലമായ കായലിന്റെ പ്രതലം ശക്തമായ മഞ്ഞുപാളികളാൽ ദൃഢമായിരുന്നു. ഇറങ്ങുന്നതിനു മുൻപായി റോബർട്ട് സുരക്ഷാ നിർദേശങ്ങൾ തന്നു.\nമീൻ പിടിക്കാനായി റോബർട്ടിനെ പിൻതുടർന്നു. എങ്ങനെയാണ് മീൻ പിടിക്കേണ്ടത് എന്ന് അയാൾ കാണിച്ചു തന്നു. വലിയ ഡ്രില്ലിങ് റോഡ് കൊണ്ട് ഐസിൽ ഒരു ദ്വാരമിടുന്നു. ആ ദ്വാരത്തിലൂടെ ചൂണ്ടൽ ഇട്ടാണ് മീൻപിടിക്കുന്നത്. എല്ലാവർക്കും ചൂണ്ടലും ഇരയും കിട്ടി. എല്ലാവരും ദ്വാരങ്ങൾ നിർമിച്ച് ചൂണ്ടലിലെ ചലനങ്ങൾക്കായി കാത്തുനിന്നു. ആദ്യ മീൻപിടിത്തത്തിന്റെ ആരവവും ആവേശവും. പലരുടെ ചൂണ്ടയിലും മീന് കുരുങ്ങി.\nഉച്ചഭക്ഷണത്തിന് റോബർട്ട് വിളിക്കുമ്പോ ൾ സമയം 2.45. അപ്പോഴേക്കും ഇരുട്ട് വീണു തുടങ്ങി. മൂസ് (MOOSE) എന്ന ജീവിയുടെ ഇറച്ചി ഉപയോഗിച്ചു പാചകം ചെയ്ത സൂപ്പാണ് ഭക്ഷണം. ഇറച്ചിയിൽ പച്ചക്കറിയും മറ്റും ചേർത്ത് പാചകം ചെയ്തതാവാം. വളരെ രുചികരമായ വിഭവം ആയിരുന്നു. ബോഡനിലെ ഹോട്ടലിൽ നിന്ന് ഇറങ്ങി ഞങ്ങൾ ലൂലിയ എയർപോർട്ട് ലക്ഷ്യം വച്ച് ബസിൽ യാത്ര തിരിച്ചു. ലൂലിയ എയർപോർട്ടിൽ നിന്നു സ്റ്റോക്ക് ഹോമിലേക്ക്.\nസ്വീഡനിലെ ലാസ്റ്റ് ഡേ\nസ്വീഡനിലെ അഞ്ചാം ദിവസം. TRIVEDEN NATIONAL PARK ലക്ഷ്യം വച്ച് വാഹനമോടിച്ചു. വലിയ മരങ്ങൾ, അരുവികൾ, കായലുകൾ, കുന്നുകൾ... സുന്ദരമായ ഈ ഭൂപ്രദേശത്തിലൂടെ ശുദ്ധവായു ശ്വസിച്ചുള്ള യാത്ര മനോഹരമാണ്. യാത്രയ്ക്കിടെ മൂസ് എന്ന വന്യ ജീവിയെ കണ്ടു. കുതിരയുടെ വലുപ്പമുള്ള ഈ ജീവി സ്വീഡനിൽ മാത്രം അഞ്ചു ലക്ഷമുണ്ട്. വർഷത്തിൽ ഒരിക്കൽ നടക്കുന്ന മൂസ് വേട്ട ഒരു ആഘോഷം പോലെയാണ് സ്വീഡനിൽ.\nചക്രം തിരിയുന്ന പോലെ ഒടുവിൽ സ്റ്റോക്ക്ഹോം എയർപോർട്ടിൽ തിരിച്ചെത്തി. ദുബായിലേക്കുള്ള വിമാനത്തിൽ കയറി. പറന്നുയർന്ന വിമാനത്തിന്റെ ജാലകത്തിലൂടെ പുറത്തേക്ക് നോക്കി... വെറുതേയല്ല ഈ നാടിനെ യൂറോപ്പിന്റെ സുന്ദരി എന്നു വിളിക്കുന്നത്. .


വലിയ ദുരന്തത്തില് കലാശിക്കുമായിരുന്ന വിമാന ദുരന്തത്തിന്റെ വ്യാപ്തി കുറച്ചത് പൈലറ്റിന്റെ ഇടപെടല് | plane crash|pilot death|/wing-commander-deepak-vasant-sathe\nന്യൂഡല്‍ഹി : വലിയ ദുരന്തത്തില് കലാശിക്കുമായിരുന്ന വിമാന ദുരന്തത്തിന്റെ വ്യാപ്തി കുറച്ചത് പൈലറ്റിന്റെ ഇടപെടല് . റണ്‍വേയുടെ അവസാനംവരെ ഓടിയശേഷം വിമാനം താഴേക്കു പതിക്കുകയും2കഷണങ്ങളാവുകയും ചെയ്തു എന്നാണ് ഡയറക്ടര് ജനറല് ഓഫ് സിവില് ഏവിയേഷന്റെ വിശദീകരണം. പൈലറ്റിന്റെ കാഴ്ച മഴ തടസ്സപ്പെടുത്തിയതിനെ തുടര്‍ന്നാണ് വന് ദുരന്തമുണ്ടായതെന്നാണ് സൂചന. എയര് ഇന്ത്യ എക്‌സ്പ്രസ് വിമാനത്തിന്റെ പൈലറ്റ് ഡി.വി. സാഠെയുടെ പ്രവര്‍ത്തന മികവാണ് ദുരന്തത്തിന്റെ ആഴം കുറച്ചതെന്നു വിദഗ്ദര് ചൂണ്ടിക്കാണിക്കുന്നു. സഹപൈലറ്റ് അഖിലേഷ് കുമാറും ദുരന്തത്തില് മരിച്ചു.\nRead Also : കരിപ്പൂര് വിമാന അപകടം : മരണം 19 ആയി\nടേബിള് ടോപ്പ് റണ്‍വേയാണ് കരിപ്പൂരിലേത്. മലകള്‍ക്കിടയില് നിര്‍മിക്കുന്ന വിമാനത്താവളങ്ങളെയാണ് ഇങ്ങനെ വിശേഷിപ്പിക്കുന്നത്. ഇത്തരം എയര്‍പോര്‍ട്ടുകളില് വിഷ്വല് കണ്‍ട്രോളിങ്ങാണ് പൊതുവെ പൈലറ്റുമാര് അവലംബിക്കുന്നത്. മുന്നിലെ കാഴ്ച മാറിക്കൊണ്ടിരിക്കും. അതുകൊണ്ട് പ്രതികൂല സാഹചര്യമായിരിക്കും ലാന്‍ഡിങ് സമയത്ത്.\nമംഗലാപുരം വിമാനദുരന്തം പോലെ കത്തിയമരാതെ വിമാനത്തെ കാത്തത് പൈലറ്റിന്റെ മിടുക്കാണെന്ന് വ്യോമയാന വിദഗ്ദന് അര്‍ജുന് വെള്ളോട്ടില് പറയുന്നു. അല്ലായിരുന്നെങ്കില് വലിയ പൊട്ടിത്തെറിയിലേക്ക് എത്തിയേനെ.\nഎയര് ഇന്ത്യ എക്‌സ്പ്രസ് വിമാനത്തിന്റെ പൈലറ്റ് ഡി.വി. സാഠെ മുന് വ്യോമസേനാംഗമാണ്. സേനയില് യുദ്ധവിമാന പൈലറ്റ്, ടെസ്റ്റ് പൈലറ്റ് എന്നീ നിലകളില് 22 വര്‍ഷം സേവനമനുഷ്ഠിച്ചിട്ടുണ്ട്. നാഷനല് ഡിഫന്‍സ് അക്കാദമിയില് (എന്‍ഡിഎ) നിന്നു പാസായ അദ്ദേഹം 1981 ജൂണ് 11നു സേനയില് ചേര്‍ന്നു.\n1992 ല് സ്‌ക്വാഡ്രണ് ലീഡര് ആയി. 2003 ജൂണ് 30നു വിങ് കമാന്‍ഡര് റാങ്കിലാണു വിരമിച്ചത്. എന്‍ഡിഎ കോഴ്‌സിലെ മികവിനു സ്വര്‍ണ മെഡല് നേടിയിട്ടുണ്ട്. സേനയിലെ പരിശീലന കാലയളവിലെ മികവിന് സ്വോഡ് ഓഫ് ഓണര് പുരസ്‌കാരവും ലഭിച്ചു. ഹിന്ദുസ്ഥാന് എയ്‌റോനോട്ടിക്‌സിലും (എച്ച്എഎല്) ടെസ്റ്റ് പൈലറ്റായി സേവനമനുഷ്ഠിച്ചു. മുംബൈയിലായിരുന്നു താമസം. ഡി.വി. സാഠെ ഇതിനു മുമ്പും പലതവണ ഇതിനേക്കാള് മോശം കാലാവസ്ഥകളില് വിമാനങ്ങള് ലാന്‍ഡ് ചെയ്തിട്ടുള്ളതാണ്.\nplane crash pilot death /wing-commander-deepak-vasant-sathe


ഫിലിം എഡിറ്റര് റഹ്‌മാൻ മുഹമ്മദ് അലി അന്തരിച്ചു\n21 Oct, 2018 at 05:47 AM\nമലയാള ചിത്രസംയോജകൻ റഹ്‌മാൻ മുഹമ്മദ് അലി അന്തരിച്ചു. മുപ്പത് വയസ്സായിരുന്നു. മമാസിന്റെ ‘പാപ്പി അപ്പച്ച’ എന്ന സിനിമയിൽ അസിസ്റ്റൻഡ് എഡിറ്ററായി പ്രവർത്തിച്ചു തുടങ്ങിയ റഹ്‌മാൻ ‘ആകാശവാണി’, ‘ജോ ആന്‍ഡ് ദ് ബോയ്’, ‘കളി’, ‘ഒരു നക്ഷത്രമുള്ള ആകാശം’ ഉൾപ്പടെയുള്ള ചിത്രങ്ങളുടെ എഡിറ്റർ ആയി പ്രവർത്തിച്ചിട്ടുണ്ട്.\n‘ഒരു നക്ഷത്രമുള്ള ആകാശം’ ആണ് ഏറ്റവും അവസാനം എഡിറ്റിങ്ങ് പൂർത്തിയാക്കിയ ചിത്രം. ഷാനിൽ സംവിധാനം ചെയ്യുന്ന ചിത്രീകരണം തുടരുന്ന പേരിടാത്ത ചിത്രത്തിന്റെ പ്രവർത്തനങ്ങളിക്കിടയിലായിരുന്നു അകാലത്തിലുള്ള വിടവാങ്ങൽ.\nകഴിഞ്ഞ പ്രളയകാലത്ത് ദുരിതാശ്വാസ പ്രവര്‍ത്തനങ്ങളില് സജീവമായിരുന്നു റഹ്‌മാൻ. ഏതാനും ആഴ്ചകളായി പനി മൂലം ക്ഷീണിതനായിരുന്നു. ആഴ്ചകൾക്ക് മുമ്പ് തുർക്കി യാത്ര കഴിഞ്ഞ് മടങ്ങിയെത്തിയ ശേഷം കടുത്ത പനിയെ തുടർന്ന് കോട്ടയം കാരിത്താസ് ആശുപത്രിയിൽ വെന്റിലേറ്ററിൽ പ്രവേശിപ്പിച്ചിരിക്കുകയായിരുന്നു. ശനിയാഴ്ച വൈകിട്ട് 4.30ന് മരണം സ്ഥിരീകരിച്ചു. മയ്യിത്ത് ഏറ്റുമാനൂർ പള്ളിയിൽ ഖബറടക്കി.\nRahman Mohammed AliFilm Editor


ഒരു ദിവസം കഴിക്കാൻ 8 ലഡ്ഡു മാത്രം, വിവാഹമോചനം തേടി ഭർത്താവ് കോടതിയിൽ- UP man approachedafamily court said his wife gave him only laddoos to eat\nWife Only Gives Him Laddoos To Eat Up Man Seeks Divorce\nരാവിലെ നാലു ലഡ്ഡുവും വൈകിട്ട് നാലു ലഡ്ഡുവും മാത്രമാണ് ഭാര്യ കഴിക്കാൻ നൽകുന്നത്\nAugust 20, 2019 10:54:01 pm\nമീററ്റ്: ദിവസം മുഴുവൻ ഭാര്യ ലഡ്ഡു മാത്രം കഴിക്കാൻ നൽകുന്നുവെന്നും വിവാഹമോചനം വേണമെന്നും ആവശ്യപ്പെട്ട് ഭർത്താവ് കുടുംബകോടതിയിൽ. ഉത്തർപ്രദേശിലെ മീററ്റ് സ്വദേശിയാണ് ഭാര്യ തനിക്ക് ലഡ്ഡു മാത്രം കഴിക്കാൻ നൽകുന്നുവെന്ന് ആരോപിച്ചിരിക്കുന്നത്.\nമന്ത്രവാദിയുടെ നിർദേശപ്രകാരം രാവിലെ നാലു ലഡ്ഡുവും വൈകിട്ട് നാലു ലഡ്ഡുവും മാത്രമാണ് ഭാര്യ കഴിക്കാൻ നൽകുന്നത്. ഇതല്ലാതെ മറ്റൊന്നും കഴിക്കാൻ സമ്മതിക്കുന്നില്ലെന്നും കുടുംബകോടതിയിൽ നൽകിയ വിവാഹമോചന ഹർജിയിൽ ഭർത്താവ് പറയുന്നു. 10 വർഷം മുൻപ് വിവാഹിതരായ ദമ്പതികൾക്ക് മൂന്നു മക്കളാണുളളത്.\nകുറച്ചുനാളായി താൻ രോഗബാധിതനായിരുന്നുവെന്നും, ആ സമയം ഭാര്യ ഒരു മന്ത്രവാദിയെ സമീപിച്ചതായും, അയാൾ ലഡ്ഡു മാത്രം കഴിക്കാൻ കൊടുക്കാൻ പറഞ്ഞതായും ഭർത്താവ് ഹർജിയിൽ വ്യക്തമാക്കി. മന്ത്രവാദിയുടെ നിർദേശപ്രകാരമാണ് ഭാര്യ തനിക്ക് ലഡ്ഡു മാത്രം കഴിക്കാൻ നൽകുന്നതെന്നും ഭർത്താവ് ഹർജിയിൽ പറയുന്നു. അതേസമയം, വിവാഹമോചനത്തിനുളള കാരണം ഫാമിലി കൗൺസിലിങ് സെന്ററിലെ ഉദ്യോഗസ്ഥരെ അമ്പരപ്പിച്ചു.\n”ഞങ്ങൾക്ക് ദമ്പതികളെ കൗൺസിലിങ്ങിനായി വിളിക്കാം, പക്ഷേ അന്ധവിശ്വാസിയായതിനാൽ സ്ത്രീയെ പരിഗണിക്കാൻ ഞങ്ങൾക്ക് കഴിയില്ല. ലഡ്ഡു തന്റെ ഭർത്താവിനെ സുഖപ്പെടുത്തുമെന്ന് അവർ ഉറച്ചു വിശ്വസിക്കുന്നു, മറ്റൊന്നും അവർ സ്വീകരിക്കാൻ തയ്യാറല്ല,” കൗൺസിലർ പറഞ്ഞു.\nRead Here: ചരിത്രം ചന്ദ്രനരികെ: ചന്ദ്രന്റെ ഭ്രമണപഥത്തിൽ പ്രവേശിച്ച് ചന്ദ്രയാൻ 2


നടന് ദിലീപിനെതിരേ സോഷ്യല് മീഡിയയില് വീണ്ടും അപവാദ പ്രചരണം. ദിലീപിനെയും നടി കാവ്യാമാധവനേയും ചേര്‍ത്താണ് ഇക്കുറിയും അപവാദ പ്രചരണം നടക്കുന്നത്. വിവാഹമോചനം ലഭിക്കുന്ന മുറയ്ക്ക് അടുത്ത വര്‍ഷം ഇരുവരും വിവാഹിതരാകുമെന്നാണ് ഗോസിപ്പുകാര് പ്രചരിപ്പിക്കുന്നത്. മഞ്ജു വാര്യരില്‍നിന്ന് വിവാഹ മോചനം ആവശ്യപ്പെട്ട് ദിലീപ് സമര്‍പ്പിച്ചിരിക്കുന്ന ഹര്‍ജി എറണാകുളം കുടുംബ കോടതി പരിഗണിക്കാനിരിക്കെയാണ് ദിലീപ്- കാവ്യാ വിവാഹ വാര്‍ത്തകള് വീണ്ടും ശക്തമാകുന്നത്.\nവിവാഹ മോചനം അനുവദിച്ചു കിട്ടുകയും ഇപ്പോള് കമ്മിറ്റ് ചെയ്തിരിക്കുന്ന മൂന്നു സിനിമകള് പൂര്‍ത്തിയാകുന്ന മുറയ്ക്ക് ദിലീപും കാവ്യയും വിവാഹിതരാകുമെന്നാണ് ഗോസിപ്പുകാര് പറയുന്നത്. ബോബന് സാമുവലിന്റെ ചിത്രവും ജോഷിയുടെ രണ്ടു ചിത്രങ്ങളുമാണ് ദിലീപ് ഇപ്പോള് കമ്മിറ്റ് ചെയ്തിരിക്കുന്നത്. ഇതില് ഒന്ന് സൂപ്പര്‍ഹിറ്റായ റണ്‍വേയുടെ രണ്ടാം ഭാഗമാണ്. ഇതില് കാവ്യാ മാധവനും അഭിനയിക്കുന്നുണ്ടെന്നാണ് റിപ്പോര്‍ട്ടുകള്. �വാളയാര് പരമശിവം� എന്നാണ് ചിത്രത്തിന്റെ പേര്.\nനവംബറിലാകും വാളയാര് പരമശിവത്തിന്റെ ചിത്രീകരണം തുടങ്ങുക. ചിത്രത്തിന്റെ കഥ ഉദയകൃഷ്ണയും സിബി കെ തോമസും പൂര്‍ത്തിയാക്കിക്കഴിഞ്ഞു. തിരക്കഥാരചന ഉടന് ആരംഭിക്കും. കോമഡിയും ആക്ഷനും കൂട്ടിക്കലര്‍ത്തിയാണ് ജോഷി �വാളയാര് പരമശിവം� ഒരുക്കുന്നത്. വാളയാര് പരമശിവത്തിലും കാവ്യ നായികയാകുമെന്നാണ് സൂചനകള്. ഇതിന്റെ ചിത്രീകരണം പൂര്‍ത്തിയാക്കിയതിനു പിന്നാലെ ദിലീപ് പുതിയ ജീവിതത്തിലേക്ക് കടക്കുമെന്നാണ് പ്രചരിപ്പിക്കുന്നത്.\nസിനിമാ രംഗത്തുതന്നെയുള്ള ചിലരാണ് ദിലീപിനെയും കാവ്യയേയും ചേര്‍ത്തു ഗോസിപ്പുകള് പ്രചരിപ്പിക്കുന്നതെന്നാണ് സൂചനകള്. മഞ്ജു വാര്യരുടെ ആരാധകര് നേരത്തേ ദിലീപിനെതിരേ എറണാകുളം കുടുംബ കോടതിയിലേക്ക് കത്തെഴുതിയത് വാര്‍ത്തയായിരുന്നു. ഏതാനും മാസം മുന്‍പ് ദിലീപിന്റേതെന്ന പേരില് പ്രചരിച്ച ട്വിറ്റര് അക്കൗണ്ടില് കാവ്യയുമായുള്ള വിവാഹം സ്ഥിരീകരിച്ചതായി പ്രചരിച്ചിരുന്നു.\nഎന്നാല് തനിക്ക് ട്വിറ്ററില് അക്കൗണ്ടില്ലെന്ന് ദിലീപ് വ്യക്തമാക്കിയതോടെ അഭ്യൂഹത്തിന് തിരശീല വീണത്. കാവ്യയുടെ പിതാവും തല്‍ക്കാലം മകളുടെ വിവാഹം നിശ്ചയിച്ചിട്ടില്ലെന്ന് വ്യക്തമാക്കിയിരുന്നു. നവാഗതനായ സുധീഷ് ശങ്കര് ദിലീപിനെ നായകനാക്കി ഒരുക്കുന്ന ചിത്രത്തിലാണ് ദിലീപ് ഇപ്പോള് അഭിനയിക്കുന്നത്. ആദ്യം ബുദ്ധേട്ടന് എന്നു പേരിട്ടിരുന്ന ചിത്രത്തിന്റെ പേര് പിന്നീട് വില്ലാളി വീരന് എന്നു പരിഷ്‌കരിച്ചിരുന്നു.\nബുദ്ധമതത്തില് വിശ്വസിക്കുന്നവരുടെ മതവികാരം വ്രണപ്പെടാന് പേര് കാരണമായെങ്കിലോ എന്ന് കരുതിയാല് ബുദ്ധേട്ടന് എന്ന പേര് മാറ്റി വില്ലാളിവീരന് എന്നാക്കിയതെന്ന് അണിയറക്കാര് പറയുന്നു. നാട്ടിന്‍പുറത്ത് നടക്കുന്നകഥയാണ് വില്ലാളിവീരന്റെ ഇതിവൃത്തം. നര്‍മ്മത്തിന്റെ മേമ്പൊടിയിട്ടാണ് ഈ ചിത്രമൊരുക്കുന്നത്. സിദ്ധാര്‍ത്ഥന് എന്ന കഥാപാത്രമായിട്ടാണ് ചിത്രത്തില് ദിലീപ് എത്തുന്നത്. നമിത പ്രമോദും മൈഥിലിയുമാണ് ചിത്രത്തില് നായികമാരായി എത്തുന്നത്. രണ്ട് നായികമാരും ദിലീപിനൊപ്പം അഭിനയിക്കുന്ന രണ്ടാമത്തെ ചിത്രമാണിത്.


കാസര്‍കോട് യുവതിയുടെ ആത്മഹത്യ; കോൺഗ്രസ് മണ്ഡലം...\nഗണ്‍മാന്റെ ഫോണിലുള്ളത് ജലീലിനുള്ള കുരുക്കോ ? മന്ത്രി കെടി ജലീലിനെ കസ്റ്റംസും ഇഡിയും അടുത്തയാഴ്ച ചോദ്യം ചെയ്യും; ജലീല് നല്‍കിയ മൊഴികളില് വൈരുദ്ധ്യളേറെ! മന്ത്രിയുടെ ഗണ്‍മാന് പ്രതീഷിന്റെ ഫോണ് വിശദമായി പരിശോധിച്ച് കസ്റ്റംസ്\nതിരുവനന്തപുരം: ഉന്നതവിദ്യാഭ്യാസ മന്ത്രി കെടി ജലീലിനെ സ്വര്‍ണക്കടത്ത് കേസില് കേന്ദ്ര ഏജന്‍സികള് വീണ്ടും ചോദ്യം ചെയ്യും. അടുത്തയാഴ്ച കൊച്ചിയിലേക്ക് വിളിച്ചു വരുത്തിയാകും ജലീലിനെ ചോദ്യം ചെയ്യുക. ജലീലിനെതിരെ ലഭിച്ച ചില മൊഴികളുടെ അടിസ്ഥാനത്തിലാകും ചോദ്യം ചെയ്യല്.\nനേരത്തെ ചോദ്യം ചെയ്യലിനിടെ കെ ടി ജലീല് നല്‍കിയ വിശദീകരണത്തില് പല പൊരുത്തക്കേടുകളും അന്വേഷണ ഏജന്‍സികള് കണ്ടെത്തിട്ടുണ്ട്. ഇതിന്റെ അടിസ്ഥാനത്തിലാണ് വീണ്ടും ചോദ്യംചെയ്യാനുള്ള നീക്കം. സ്വത്ത് വിവരങ്ങള് സംബന്ധിച്ച് മന്ത്രി നല്‍കിയ വിവരങ്ങളിലും വൈരുധ്യമുണ്ടെന്ന് ഇ.ഡി കണ്ടെത്തി. പുതിയ ഘട്ടത്തില് ഇഡിക്ക് പുറമെ കസ്റ്റംസും ജലീലിനെ ചോദ്യം ചെയ്യും.\nസ്വപ്നയുമായും യുഎഇ കോണ്‍സുലേറ്റുമായുള്ള മന്ത്രിയുടെ ആശയവിനിമയം ഗണ്‍മാന്റെ ഫോണ് വഴിയാണ് നടത്തിയതെന്നതിന്റെ തെളിവുകള് ലഭിച്ചിട്ടുണ്ട്. ഗണ്‍മാന് പ്രജീഷിന്റെ ഫോണില് വിവിധ സിംകാര്‍ഡുകള് ഇക്കാലത്ത് മാറിമാറി ഉപയോഗിച്ചിട്ടുണ്ട്.\nഈ സിം ഉപയോഗിച്ച് ചില സന്ദേശങ്ങള് കൈമാറിയതിനും നീണ്ട ഫോണ്‍വിളികള് നടന്നതായും കണ്ടെത്തി. മന്ത്രി ഗണ്‍മാന്റെ ഫോണ് ഉപയോഗിച്ചതാണെന്നാണ് ലഭിക്കുന്ന സൂചന. മന്ത്രിയുടെ ഔദ്യോഗിക ഫോണിനുപുറമേ അനൗദ്യോഗിക കാര്യങ്ങള്‍ക്ക് ഗണ്‍മാന്റെ ഫോണായിരുന്നു മന്ത്രി ഉപയോഗിച്ചത്.\nഗണ്‍മാന്റെ ഫോണില് നിന്നും ചില സംശയ നിഴലിലുള്ള വ്യവസായികളിലേക്കും കോളുകള് പോയിട്ടുണ്ട്. ഇതിന്റെ വിശദാംശങ്ങളും ഇ.ഡി ശേഖരിച്ചിട്ടുണ്ട്. ഇതിന്റെ അടിസ്ഥാനത്തില് പ്രതീഷിന്റെ ഫോണ് കസ്റ്റംസ് കസ്റ്റഡിയിലെടുത്തിരുന്നു. നേരത്തെ ജലീലിന്റെ പേഴ്‌സണല് സ്റ്റാഫംഗവും സ്വപ്നയെ വിളിച്ചിരുന്നതിന്റെ രേഖകള് പുറത്തുവന്നിരുന്നു.\nമന്ത്രി കെ ടി ജലീലിന്റെ ഗണ്‍മാന്റെ മൊബൈല് ഫോണ് കസ്റ്റംസ് കസ്റ്റഡിയിലെടുത്തു, രണ്ടു...\nകോണ്‍സുലേറ്റ് വഴിയുള്ള ഭക്ഷ്യകിറ്റ് വിതരണത്തില് അഴിമതി മന്ത്രി കെടി ജലീലിനെതിരെ തിരുവനന്തപുരം വിജിലന്‍സ്...\nഎഞ്ചിനീയറിംഗ്, ഫാർമസി പ്രവേശന പരീക്ഷ ഫലം ഇന്നറിയാം ;ഫലപ്രഖ്യാപനം വിദ്യാഭ്യാസ മന്ത്രി കെ...


ഇന്ധനവില ഇന്നും കൂടി; മുംബൈയില് പെട്രോള് വില 87 രൂപ 89 പൈസ, ഭാരത് ബന്ദ് നാളെ - Samakalika Malayalam\nഇന്ധനവില ഇന്നും കൂടി; മുംബൈയില് പെട്രോള് വില 87 രൂപ 89 പൈസ, ഭാരത് ബന്ദ് നാളെ\nBy സമകാലിക മലയാളം ഡെസ്‌ക് | Published: 09th September 2018 11:48 AM |\nLast Updated: 09th September 2018 11:48 AM | A+A A- |\nന്യൂഡല്‍ഹി: തുടര്‍ച്ചയായ ദിവസങ്ങളിലുളള ഇന്ധനവില വര്‍ധന ഇന്നും തുടര്‍ന്നു. റെക്കോഡുകള് ഭേദിച്ചാണ് ഇന്ധനവില വര്‍ധന മുന്നോട്ടുപോകുന്നത്. രാജ്യത്തിന്റെ വാണിജ്യതലസ്ഥാനമായ മുംബൈയില് ഒരു ലിറ്ററിന്റെ പെട്രോള് വില 87.89 രൂപയിലെത്തി. അധികം താമസിയാതെ മുംബൈയില് പെട്രോള് വില 90 രൂപ കടക്കുമെന്നാണ് റിപ്പോര്‍ട്ടുകള്. ഡീസലിന് 77.09 രുപയുമാണ്. തിരുവനന്തപുരത്ത് ഒരു വര്‍ഷം മുന്‍പ് 73.72 രൂപയായിരുന്നു പെട്രോളിന്റെ വില. നിലവില് പത്തുരൂപ വര്‍ധിച്ച് പെട്രോള് വില 83.53 രൂപയിലെത്തി. ഇന്ധനവിലയില് പ്രതിഷേധിച്ച് നാളെ കോണ്‍ഗ്രസടക്കമുള്ള പ്രതിപക്ഷ പാര്‍ട്ടികള് ഭാരത് ബന്ധിന് ആഹ്വാനം ചെയ്തിരിക്കെ വില മുകളിലോട്ട് തന്നെ കുതിക്കുകയാണ്.\nഅന്താരാഷ്ട്ര വിപണിയില് അസംസ്‌കൃത എണ്ണ വില ഉയരുന്നതിനനുസൃതമായാണ് ഇന്ത്യയിലും വില വര്‍ധിക്കുന്നത്. എന്നാല് ജനങ്ങളുടെ ദുരിതം കണക്കിലെടുത്ത് നികുതി ഭാരം കുറയ്ക്കാന് കേന്ദ്രസര്‍ക്കാര് തയ്യാറാവാത്തതില് രാജ്യമൊട്ടാകെ പ്രതിഷേധം പുകയുകയാണ്. എക്‌സൈസ് തീരുവ കുറച്ചത് കൊണ്ട് നിലവിലെ സാഹചര്യത്തില് കാര്യമുണ്ടെന്ന് തോന്നുന്നില്ലെന്ന് പെട്രോളിയം മന്ത്രി ധര്‍മേന്ദ്ര പ്രധാന് കഴിഞ്ഞ ദിവസം പറഞ്ഞു. ഇറാന്, വെനിസ്വല, തുര്‍ക്കി തുടങ്ങിയ രാജ്യങ്ങളിലെ രാഷ്ട്രീകാരണങ്ങളാണ് അന്താരാഷ്ട്ര വിപണിയിലെ ക്രൂഡ് ഓയില് വിലവര്‍ധനക്ക് കാരണമെന്നും കാത്തിരുന്നു കാണാമെന്നും അദ്ദേഹം പറഞ്ഞു.\nഇതിനിടെ ഇന്ധനവില വര്‍ധനയില് പ്രതിഷേധിച്ച് എന്‍ഡിഎ ഘടക കക്ഷിയായ ശിവസേനയും പ്രതിഷേധവുമായി രംഗത്തെത്തി. മഹാരാഷ്ട്രയിലെ നഗരങ്ങളില് 2014ലെ ബിജെപിയുടെ മുദ്രാവാക്യമായ അച്ഛാദിന് എന്നെഴുതിയ പോസ്റ്ററുകള് ശിവസേന പതിപ്പിച്ചു. കോണ്‍ഗ്രസ് നാളെ നടത്താനിരിക്കുന്ന ഭാരത് ബന്ദിന് പ്രതിപക്ഷ പാര്‍ട്ടികളില് മിക്കതും ഇടതുപക്ഷപാര്‍ട്ടികളും പിന്തുണ നല്‍കുന്നുണ്ട്.\nഎട്ടുമാസത്തിനിടെ രാജ്യത്ത് പെട്രോളിന് പത്ത് രൂപയ്ക്കടത്തും ഡീസലിന് 15 രൂപയ്ക്കടുത്തും വര്‍ധനവുണ്ടായി. രണ്ടാഴ്ച്ചക്കിടെ മാത്രം പെട്രോളിന് രണ്ടര രൂപയ്ക്ക് മുകളിലും ഡീസലിന് മൂന്നര രൂപയ്ക്കടുത്തും വര്‍ധവുണ്ടായിട്ടുണ്ട്.


തട്ടിപ്പു നടത്തി യുഎയില് നിന്നും ഇന്ത്യയിലെത്തി വിലസുന്നവര്‍ക്ക് മുട്ടന് പണി വരുന്നു | indians|UAE banks|BANK LOANS\nFeb 9, 2020, 07:13 am IST\nദുബായ്: വന്‍തുക വായ്പയെടുത്ത് നാട്ടിലേക്ക് മുങ്ങിയ മലയാളികള് ഉള്‍പ്പെടെ ഇന്ത്യക്കാര്‍ക്കെതിരെ നിയമ നടപടിയുമായി യു.എ.ഇ ബാങ്കുകള്. വായ്പയെടുത്തും ക്രെഡിറ്റ് കാര്‍ഡ് വഴിയും അഞ്ചുവര്‍ഷത്തിനിടെ 50,000 കോടി രൂപയിലേറെയാണ് ഇത്തരത്തില് യു.എ.ഇ. ബാങ്കുകള്‍ക്ക് നഷ്ടമായത്. മുങ്ങിയവരില് ഏറെയും മലയാളികളാണ്.\nയു.എ.ഇ കോടതി വിധികള് ഇന്ത്യയിലും നടപ്പാക്കാനുള്ള കേന്ദ്രതീരുമാനം മുന്‍നിര്‍ത്തിയാണ് ബാങ്കുകളുടെ ഈ നീക്കം. വിവിധ സംസ്ഥാനങ്ങളിലെ പൊലിസ് സേനയുമായി സഹകരിച്ചാവും പ്രതികളെ കണ്ടെത്തുക. ബാങ്കുകള്‍ക്ക് നഷ്ടമായ തുകയില് 70 ശതമാനത്തിലധികവും വന് ബിസിനസ് സ്ഥാപനങ്ങളുടെ വായ്പയാണ്. ക്രെഡിറ്റ് കാര്‍ഡ്, വാഹനവായ്പ, വ്യക്തിഗത വായ്പ തുടങ്ങിയ ഇനങ്ങളിലായാണ് ഇരുപത് ശതമാനത്തിലേറെ.\nയു.എ.ഇ.യിലെ വലിയ ബാങ്കുകളായ എമിറേറ്റ്സ് എന്.ബി.ഡി., അബുദാബി കൊമേഴ്‌സ്യല് ബാങ്ക് ഉള്‍പ്പെടെ ഒമ്ബതു ബാങ്കുകളാണ് നിയമനടപടികളുമായി നീങ്ങുന്നത്. ഖത്തറും ഒമാനും ആസ്ഥാനമായുള്ള ചില ബാങ്കുകള്‍കൂടി ഇവര്‍ക്കൊപ്പം ചേരുമെന്നാണു സൂചന. വന്‍തുക വായ്പയെടുത്ത് ഇന്ത്യയിലേക്കു കടന്ന വലിയ ബിസിനസ് ഗ്രൂപ്പുകളുടെ വിശദാംശങ്ങള് ബാങ്കുകള് വൈകാതെ പരസ്യപ്പെടുത്തുമെന്നും സൂചനയുണ്ട്. ഇന്ത്യയില് നിയമനടപടിക്കു നീങ്ങുന്നത് യു.എ.ഇ. ബാങ്കുകള് ഔദ്യോഗികമായി പ്രഖ്യാപിച്ചിട്ടില്ല. കഴിഞ്ഞമാസം ഇന്ത്യ വിജ്ഞാപനം പുറത്തിറക്കിയതോടെ ഇതിനുള്ള സാധ്യതകള് തുറന്നതായി ബാങ്കിങ് മേഖലയിലെ പ്രമുഖര് സ്ഥിരീകരിക്കുന്നു.\nവ്യക്തിഗത വായ്പകളേക്കാള് സ്ഥാപനങ്ങളുടെ പേരില് കോടിക്കണക്കിന് ദിര്‍ഹം വായ്പയെടുത്തു രക്ഷപ്പെട്ട ഉടമകളെയാണ് ബാങ്കുകള് ലക്ഷ്യമിടുന്നത്. 2018, 2019 കാലയളവിലാണ് യു.എ.ഇ ബാങ്കുകള്‍ക്ക് വായ്പയിനത്തില് വലിയ തുക നഷ്ടമായത്. 50,000കോടി വരെ കിട്ടാക്കടമായി ബാങ്കുകള്‍ക്കുണ്ട്. നിലവിലെ സാഹചര്യത്തില് വായ്പാ തുകയില് ഒരു പങ്ക് തിരിച്ചു പിടിക്കാന് സാധിച്ചാല് തന്നെ ബാങ്കുകള്‍ക്ക് അത് ഏറെ ഗുണം ചെയ്യും.\nindians UAE banks BANK LOANS\nOct 5, 2021, 06:47 am IST\nAug 28, 2021, 11:56 pm IST\nAug 22, 2021, 06:58 am IST


വര്‍ക്കേഴ്സ് ഫോറം: രക്തനക്ഷത്രം\n1967 ഒക്‌ടോബര് ഒമ്പതിനാണ് ഏണസ്‌റ്റോ ചെഗുവേര എന്ന ഉജ്വലനായ ആ വിപ്ളവകാരി ചരിത്രത്തെ ചോര കൊണ്ട് ചുവപ്പിച്ചത്. 1928 ജൂണ് 14ന് അര്‍ജന്റീനയില് ജനിച്ച് ലാറ്റിനമേരിക്ക മുഴുവന് ജ്വലിച്ചുനിന്ന വിപ്ളവത്തിന്റെ തീപ്പന്തമാണ് ചെഗുവേര. വൈദ്യശാസ്‌ത്ര ബിരുദം നേടിയിട്ടും സമൂഹത്തിനാണ് ചികിത്സ വേണ്ടതെന്ന തിരിച്ചറിവാണ് പ്രതിസന്ധികള് നിറഞ്ഞ പാതയിലൂടെ സഞ്ചരിക്കാനും അപരന്റെ വാക്കുകള് സംഗീതംപോലെ ആസ്വദിക്കുന്ന ഒരു പുലരിക്കുവേണ്ടി ജീവിതം സമര്‍പ്പിക്കാനും ചെയെ പ്രേരിപ്പിച്ചത്.\nആ പോരാളിയുടെ നിശ്ചയദാര്‍ഢ്യത്തിന് ഒരിക്കലും മങ്ങലേറ്റിരുന്നില്ല. പോര്‍മുഖത്ത് മൂന്നുതവണ വെടിയേറ്റ ചെയുടെ കരുത്തിന് സമാനതകളില്ല. ഉരുക്കിനേക്കാള് ദൃഢതയുള്ള ആ മനസ്സിനെ ഉലയ്‌ക്കാന് ആര്‍ക്കും കഴിഞ്ഞില്ല. 'അവിചാരിതമായി മരണം കടന്നുവന്നാല് അതും സ്വാഗതം ചെയ്യപ്പെടും. എന്നാല്, അതിനുമുമ്പ് ആയുധമെടുക്കാന് പോരാട്ടത്തിന്റെ ഒരു കരമെങ്കിലും ഉയര്‍ന്നാല് മതി. തുറന്ന കാതുകളില് വിമോചന മുദ്രാവാക്യത്തിന്റെ പോര്‍വിളി മുഴങ്ങിയാല് മതി' -ചെ പറഞ്ഞു.\nതന്റെ മക്കള്‍ക്കെഴുതിയ കത്തില് ഇങ്ങനെ പറഞ്ഞു. 'പ്രിയമുള്ള ഹില്‍ഡീന, അലീഡീറ്റ, ക്യാമിലോ, സീലിയ, എര്‍ണസ്‌റ്റോ എന്നെങ്കിലും നിങ്ങളീ കത്ത് വായിക്കാനിടയായാല് അതിനര്‍ഥം ഞാന് നിങ്ങളെ വിട്ടുപിരിഞ്ഞെന്നാണ്. നിങ്ങള്‍ക്കാര്‍ക്കും എന്നെപ്പറ്റി വലിയ ഓര്‍മയൊന്നും കാണില്ല. ഏറ്റവും താഴെയുള്ളവര്‍ക്ക് എന്നെ ഓര്‍മയേയുണ്ടാവില്ല. ശരിയെന്ന് തോന്നുന്നത് ചെയ്യുകയും സ്വന്തം തത്വചിന്തയില്‍നിന്ന് കടുകിട വ്യതിചലിക്കാതെ ജീവിക്കുകയുംചെയ്‌ത ഒരാളായിരുന്നു നിങ്ങളുടെ അച്ഛന്. നിങ്ങള് നല്ല വിപ്ളവകാരികളായി വളരണമെന്നാണ് ഈ അച്ഛന്റെ ആഗ്രഹം. മനസ്സിരുത്തി പഠിക്കുകയും പ്രകൃതിയെ നമ്മുടെ ചൊല്‍പ്പടിക്ക് നിര്‍ത്താന് സഹായിക്കുന്ന സാങ്കേതിക വിദ്യയില് വൈദഗ്ധ്യം നേടുകയും ചെയ്യണം. സര്‍വപ്രധാനമായിട്ടുള്ളത് വിപ്ളവമാണെന്നും ഒറ്റക്കെടുത്താല് നമുക്കാര്‍ക്കും ഒരു പ്രാധാന്യവുമില്ലെന്നും ഓര്‍ത്തിരിക്കണം. അതിലും പ്രധാനമായിട്ടുള്ളത് അനീതി എവിടെ കണ്ടാലും അതിനെ എതിര്‍ക്കാന് കഴിയണമെന്നതാണ്. ഒരു വിപ്ളവകാരിയുടെ അഭിനന്ദനാര്‍ഹമായ ഗുണം അതാണ്. കുഞ്ഞുങ്ങളേ, ഈ അച്ഛനെ പോകാന് അനുവദിക്കുക. എന്നെങ്കിലും നമുക്ക് കാണാന് കഴിയുമെന്നാശിക്കാം. അച്ഛന്റെ പൊന്നുമ്മയും ആലിംഗനവും ഇതോടൊപ്പം അയക്കുന്നു.''\nമെക്‌സിക്കോവില് വച്ചുള്ള ചെ- ഫിദല് കൂടിക്കാഴ്‌ചയാണ് സാമ്രാജ്യത്വത്തിനെതിരായ പടപ്പുറപ്പാടില് ചെയെ ക്യൂബയിലെത്തിച്ചത്. 82 ഒളിപ്പോരാളികളുമായി ഗ്രാന്‍മ എന്ന നൌകയില് 1956 നവംബര് 25ന് അവര് ക്യൂബയിലേക്ക് പുറപ്പെട്ടു. ഉറങ്ങിക്കിടക്കുന്ന മകളുടെ കവിളില് ഉമ്മ വച്ചിറങ്ങിയ ചെ പൊരുതി മുന്നേറി. ബാറ്റിസ്‌റ്റയുടെ കരാളഹസ്‌തങ്ങളില് ജനങ്ങളെ വരിഞ്ഞുകെട്ടിയ ചങ്ങലകള് പൊട്ടിച്ചെറിഞ്ഞപ്പോള് ക്യൂബയില് സ്വാതന്ത്ര്യത്തിന്റെ പതാക ഉയര്‍ന്നു. സ്വതന്ത്ര ക്യൂബയുടെ തലവനായി ഫിദലും വ്യവസായ ധനകാര്യ മന്ത്രിയും നാഷണല് ബാങ്കിന്റെ പ്രസിഡന്റുമായി ചെഗുവേരയും ചുമതലയേറ്റു.\nഅധികാരം ഒരിക്കലും ചെയ്‌ക്ക് അഭയസ്ഥാനമായിരുന്നില്ല. ആ മനസ്സില് വിപ്ളവത്തിന്റെ അഗ്നി ഒരിക്കലും അണഞ്ഞില്ല. പോര്‍മുഖങ്ങളിലേക്ക് ആ മനസ്സ് കുതിച്ചുകൊണ്ടിരുന്നു. മന്ത്രിയുടെ ക്യാബിനിലിരിക്കുമ്പോഴും ചുമലില് തിര നിറച്ച ഒരു തോക്ക് തൂങ്ങിക്കിടക്കുമായിരുന്നു. 1965 ല് ഗവണ്‍മെന്റ് ആസ്ഥാനത്തുനിന്നു ചെ അപ്രത്യക്ഷനായി. ബൊളീവിയന് കാടുകളില് വിപ്ളവത്തിന്റെ തീപ്പന്തവുമായി നടന്ന് സാമ്രാജ്യത്വത്തിനെതിരെ പടനയിച്ച് ബൊളീവിയയുടെ സ്വാതന്ത്ര്യത്തിനുവേണ്ടി പൊരുതുകയായിരുന്നു പിന്നീട് ആ വിപ്ളവകാരി.\nഎന്നാല്, കൊലവാളുകളും തീയുണ്ടകളുമൊരുക്കി വര്‍ഷങ്ങളായി ചെയുടെ ജീവനുവേണ്ടി അവര് കാത്തിരിക്കുകയായിരുന്നു. പട്ടാളം ചെഗുവേരയെ വളഞ്ഞുപിടിച്ച് കൈ രണ്ടും വെട്ടിയെടുത്തു. മരണത്തെ മുഖാമുഖം കണ്ട ചെയോട് തലവന് ചോദിച്ചു ഇപ്പോള് എന്ത് തോന്നുന്നുവെന്ന്. 'വിപ്ളവത്തിന്റെ അനശ്വരതയെക്കുറിച്ച് ' എന്ന് മറുപടി നല്‍കി. 1967 ഒക്‌ടോബര് 9, സിഐഎയുടെയും അമേരിക്കന് ചോറ്റുപട്ടാളത്തിന്റെയും തീയുണ്ടകളേറ്റ് ചെ പിടഞ്ഞുവീണു. 39 വയസ്സ് അപ്പോഴും തികഞ്ഞിരുന്നില്ല. 'ഒന്നുകില് നാം വിജയം നേടും. അല്ലെങ്കില് മരണത്തിനപ്പുറത്തേക്ക് നാം നിറയൊഴിക്കും'.\nആ ധമനികളില് തുടിച്ച വിപ്ളവവീര്യം പിന്‍തലമുറ ഏറ്റുവാങ്ങി. വര്‍ധിതാവേശത്തോടെയാണ് ചെയുടെ തുടിക്കുന്ന സ്‌മരണകള് ലോകം ഏറ്റുവാങ്ങുന്നത്. ലാറ്റിനമേരിക്കയില് ചരിത്രം വീണ്ടും ഇതിഹാസം രചിക്കുകയാണ്. ചെ രക്തസാക്ഷിത്വം വരിച്ച ബൊളീവിയയില് സോഷ്യലിസ്‌റ്റ് ആശയങ്ങളോട് ആഭിമുഖ്യം പുലര്‍ത്തുന്ന ഈവാ മൊറൈല്‍സാണ് ഭരിക്കുന്നത്. ചെഗുവേരയെയും കാസ്‌ട്രോരോവിനെയും ആദരവോടെ കാണുന്ന മൊറൈല്‍സിന്റെ ബൊളീവിയ ചെയുടെ സ്വപ്‌നത്തിനരികിലെത്തിയിരിക്കുന്നു. ഐക്യരാഷ്‌ട്രസഭയുടെ ആസ്ഥാനത്തുനിന്ന് അമേരിക്കയുടെ മുന് പ്രസിഡന്റ് ബുഷ് പിശാചാണെന്ന് പരസ്യമായി പ്രസംഗിച്ച ഷാവേസാണ് വെനസ്വേല ഭരിക്കുന്നത്. ബ്രസീലില് ലുല വീണ്ടും തെരഞ്ഞെടുക്കപ്പെട്ടു. നിക്കരാഗ്വയില് ഒര്‍ട്ടേഗ പ്രസിഡന്റാണ്. ഇക്വഡോറില് ഇടതുപക്ഷക്കാരന് രാഫേല്‍ക്വാറി അധികാരത്തിലെത്തി. ഉറുഗ്വേയിലും ഇടതുപക്ഷം അധികാരത്തിലാണ്. ലാറ്റിനമേരിക്കന് രാഷ്‌ട്രങ്ങളുടെ കൂട്ടായ്‌മയുണ്ടാക്കി അമേരിക്കയുടെ മുന്നില് മുട്ടുകുത്താന് മനസ്സില്ലെന്ന് പ്രഖ്യാപിച്ച് ഷാവേസ് മുന്നേറിക്കൊണ്ടിരിക്കുന്നു. ചെയുടെ സ്‌മരണകള് സാമ്രാജ്യത്വ അധിനിവേശത്തിനെതിരായ സമരം കരളുറപ്പോടെ മുന്നോട്ടുപോകാനാണ് ലോകജനതയെ പ്രചോദിപ്പിക്കുന്നത്.\nഅത്യന്തം അപകടകരമാണ് ഇന്ത്യ - അമേരിക്ക ആണവകരാറെന്ന് ശാസ്‌ത്രജ്ഞരില് പലരും ഓര്‍മപ്പെടുത്തിയതാണ്. എന്നാല്, അത് യാഥാര്‍ഥ്യമായിരിക്കുന്നു. 'ഒരു അണുവായുധാക്രമണത്തില് നിങ്ങളിന്ന് കാണുന്ന ക്യൂബ ഭൂമുഖത്തുനിന്ന് തുടച്ചു നീക്കപ്പെട്ടേക്കാം. അത്തരമൊരു സന്ദര്‍ഭത്തില് ആദ്യത്തെ ഇര ഞങ്ങളായിരിക്കും' ചെയുടെ വാക്കുകള് ഇന്നും പ്രകമ്പനം കൊള്ളുന്നു. ഇവിടെയാണ് സോഷ്യലിസം അല്ലെങ്കില് മരണമെന്ന ക്യൂബന് ജനതയുടെ മുദ്രാവാക്യം ഉയിര്‍ക്കൊള്ളുന്നത്. രക്തസാക്ഷികളുടെ ഓര്‍മകള് ഇന്ത്യയുടെ മോചന പ്രസ്ഥാനത്തെ മുന്നോട്ടേക്ക്, ഉയരത്തിലേക്ക് നയിച്ചുകൊണ്ടിരിക്കുന്നു. ഇടതുപക്ഷത്തെ കൂടുതല് ശക്തിപ്പെടുത്താന് ചെഗുവേരയുടെ സ്‌മരണ സഹായിക്കും. പുതുവസന്തത്തിന്റെ ഗര്‍ജനവും ഇടിമുഴക്കവുമാണത്. രണഭൂമികളില് വീഴുന്ന ഓരോ തുള്ളി ചോരയും ബൊളീവിയന് കാടുകളില് വിടര്‍ന്ന ആ രക്തപുഷ്പത്തെ കൂടുതല് ചുവപ്പിക്കും.\nഎം സുരേന്ദ്രന്, കടപ്പാട് : ദേശാഭിമാനി\n1. ചെ - ഇതിഹാസമായ ഒരു ചിത്രവും ഫോട്ടോഗ്രാഫറും\n2. ഫ്രണ്ട്‌ലൈന് ലേഖനം, artscenecal.com)\n3. ചെഗുവേര മകള്‍ക്കയച്ച അവസാന കത്ത്.\nLabels: അനുസ്മരണം, കമ്യൂണിസം, രാഷ്ട്രീയം


റാസ്3പറയുന്നത് വിക്രം ഭട്ടിന്റെയും അമീഷാ പട്ടേലിന്റെയും പ്രണയകഥ\nസത്‌നാമിന്റെ മരണം ക്രൈംബ്രാഞ്ച് അന്വേഷിക്കുന്നു\nMonday 6th August 2012 12:45pm\nMonday 6th August 2012 12:37pm\nന്യൂദല്‍ഹി : റാസ് സീരീസിലെ മൂന്നാമത്തെ ചിത്രമായ റാസ്3യില് പറയുന്നത് സംവിധായകന് വിക്രം ഭട്ടിന്റെയും അമീഷാ പട്ടേലിന്റെയും പ്രണയകഥ! ബിപാഷാ ബസു, ഇമ്രാന് ഹാഷ്മി, ഇഷാ ഗുപ്ത എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. മഹേഷ് ഭട്ടും മുകേഷ് ഭട്ടും ചേര്‍ന്നാണ് ചിത്രം സംവിധാനം ചെയ്യുന്നത്.\nമൂന്ന് പേരുടെ ജീവിതത്തില് നടന്ന യഥാര്‍ത്ഥ കഥയാണ് ചിത്രത്തിന്റെ പ്രമേയമെന്ന വെളിപ്പെടുത്തലുമായി രംഗത്തെത്തിയത് ചിത്രത്തിന്റെ നിര്‍മ്മാതാക്കളില് ഒരാളായ മഹേഷ് ഭട്ടാണ്.\nതന്റെ കരിയറിന് വേണ്ടി നായകനെ ഉപയോഗിക്കുന്ന നായികയുടെ കഥയാണ് റാസ് 3. ഇത് വിക്രമിന്റെ ജീവിതത്തില് യഥാര്‍ത്ഥത്തില് സംഭവിച്ചതാണ്. മഹേഷ് ഭട്ട് പറയുന്നു. അത് അമീഷാ പട്ടേലാണോ എന്ന ചോദ്യത്തിന് അതേ എന്നായിരുന്നു മഹേഷിന്റെ മറുപടി.\n2002 ല് പുറത്തിറങ്ങിയ ‘ആപ് മുജേ അച്ഛേ ലഗ്‌നേ ലഗീ’ എന്ന ചിത്രത്തിന്റെ സെറ്റില് വെച്ചാണ് അമീഷയും വിക്രമും കണ്ടുമുട്ടുന്നത്. പിന്നീട് കൂടിക്കാഴ്ച്ചകള് പതിവാകുകയും ഇരുവരും പ്രണയത്തിലാവുകയും ചെയ്തു. ഈ ബന്ധം രണ്ടുപേരുടേയും കുടുംബവഴക്കുകളായി മാറുകവരെ ചെയ്തിരുന്നു. എന്നാല് 2008 ഇരുവരും പിരിയുകയും ചെയ്തു.\nഎന്തായാലും റാസ്3ല് ബിപാഷ അവതരിപ്പിക്കുന്ന കഥാപാത്രം ജീവിതത്തില് അമീഷാ പട്ടേലിന്റേതാണെന്നാണ് പറഞ്ഞുകേള്‍ക്കുന്നത്. തന്റെ പൂര്‍വ്വ കാമുകിയെ തിരിച്ചുപിടിക്കാനുളള വിക്രമിന്റെ പ്രയത്‌നം പാഴാവുമോയെന്ന് സിനിമ കണ്ടതിന് ശേഷം പറയാം.\nഇത്രയും കോലാഹലങ്ങളൊക്കെയുണ്ടായിട്ടും അമീഷാ പട്ടേല് ഇതുവരെ ഒരക്ഷരം മിണ്ടിയിട്ടില്ല.


ട്വന്റി20 ലോക കിരീടം അഫ്ഗാനിസ്ഥാന് നേടും, ഞങ്ങള് അതിന് കരുത്തരാണ്; റാഷിദ് ഖാന് - Samakalika Malayalam\nട്വന്റി20 ലോക കിരീടം അഫ്ഗാനിസ്ഥാന് നേടും, ഞങ്ങള് അതിന് കരുത്തരാണ്; റാഷിദ് ഖാന്\nBy സമകാലിക മലയാളം ഡെസ്‌ക് | Published: 16th September 2020 11:30 AM |\nLast Updated: 16th September 2020 11:30 AM | A+A A- |\nദുബായ്: ട്വന്റി20 ലോക കിരീടം ജയിക്കാനുള്ള കഴിവും, സാങ്കേതികത്വവും അഫ്ഗാനിസ്ഥാന് ടീമിനുണ്ടെന്ന് റാഷിദ് ഖാന്. ട്വന്റി20 ലോക കിരീടമാണ് അഫ്ഗാന് ടീം ലക്ഷ്യം വെക്കുന്നത്. അഫ്ഗാന് ജനത ഞങ്ങളില് നിന്ന് പ്രതീക്ഷിക്കുന്നത് അതാണെന്നും റാഷിദ് ഖാന് പറഞ്ഞു.\nഞങ്ങള്‍ക്ക് അത് ചെയ്യാനാവും എന്ന വിശ്വാസം മാത്രമാണ് വരേണ്ടത്. മികച്ച സ്പിന്നര്‍മാരും, ഫാസ്റ്റ് ബൗളര്‍മാരും ഞങ്ങള്‍ക്കുണ്ട്. ബാറ്റിങ്ങിലും ഞങ്ങള്‍ക്ക് കഴിവുണ്ട്. എന്നാല് വലിയ ടീമുകള്‍ക്കെതിരെ കളിച്ച് അനുഭവസമ്പത്ത് വേണം. ഇന്ത്യക്കെതിരായ ടെസ്റ്റില് ഉള്‍പ്പെടെ ഞങ്ങളുടെ പരിചയസമ്പത്തില്ലായ്മയാണ് കണ്ടത്.\nഅഫ്ഗാനിസ്ഥാന്റെ ആദ്യ ടെസ്റ്റില് എന്താണ് ചെയ്യുന്നത് എന്ന് പോലും ഞങ്ങള്‍ക്ക് രൂപമുണ്ടായിരുന്നില്ലെന്ന് റാഷിദ് പറഞ്ഞു. ചിന്നസ്വാമി സ്റ്റേഡിയത്തില് ഇന്ത്യക്കെതിരെയായിരുന്നു അത്. അന്ന് രണ്ട് ദിവസം കൊണ്ട് അഫ്ഗാനെ ഇന്ത്യ തോല്‍പ്പിച്ചു. 262 റണ്‍സിനായിരുന്നു ഇന്ത്യയുടെ ജയം.\nഅഫ്ഗാന്റെ ആദ്യ ടെസ്റ്റില് കളിക്കാരെല്ലാം കണക്ക് കൂട്ടുകയായിരുന്നു. ആദ്യ ഫോര് അടിച്ചത് ആര്, സിക്‌സ് പറത്തിയത് ആറ്, സിംഗിള് എടുത്തത് ആര്. കളി ജയിക്കാന് ഞങ്ങള്‍ക്കായില്ല. പക്ഷേ ഒരുപാട് പുതിയ കാര്യങ്ങള് അവിടെ നിന്ന് പഠിച്ചു. അശ്വിനുമായുള്ള യൂട്യൂബ് ചാറ്റിലായിരുന്നു റാഷിദിന്റെ വാക്കുകള്.\nറാഷിദ് ഖാന് ട്വന്റി20 ലോകകപ്പ് അഫ്ഗാനിസ്ഥാന്


ഇറാഖില് അമേരിക്കന് വ്യോമാക്രണം;ഇറാന് സൈനിക കമാന്‍ഡര് ഉള്‍പ്പെടെ7പേര് കൊല്ലപ്പെട്ടു - malabarinews.com\nഇറാഖില് അമേരിക്കന് വ്യോമാക്രണം;ഇറാന് സൈനിക കമാന്‍ഡര് ഉള്‍പ്പെടെ7പേര് കൊല്ലപ്പെട്ടു\nബാഗ്ദാദ്: ഇറാഖില് അമേരിക്ക നടത്തിയ വ്യോമാക്രമണത്തില് ഇറാനിലെ സൈനിക കമാന്‍ഡര് ഉള്‍പ്പെടെ ഏഴുപേര് കൊല്ലപ്പെട്ടു. ഇറാനിലെ സായുധ സൈന്യത്തിന്റെ റെവല്യൂഷണറി ഗാര്‍ഡിന്റെ\nNo Comments on ഇറാഖില് അമേരിക്കന് വ്യോമാക്രണം;ഇറാന് സൈനിക കമാന്‍ഡര് ഉള്‍പ്പെടെ7പേര് കൊല്ലപ്പെട്ടു\nബാഗ്ദാദ്: ഇറാഖില് അമേരിക്ക നടത്തിയ വ്യോമാക്രമണത്തില് ഇറാനിലെ സൈനിക കമാന്‍ഡര് ഉള്‍പ്പെടെ ഏഴുപേര് കൊല്ലപ്പെട്ടു. ഇറാനിലെ സായുധ സൈന്യത്തിന്റെ റെവല്യൂഷണറി ഗാര്‍ഡിന്റെ കമാന്‍ഡറായ ഖാസിം സൊലൈമാനിയാണ് കൊല്ലപ്പെട്ടത്.\nബാഗ്ദാദ് അന്താരാഷ്ട്ര വിമാനത്താവളത്തിലാണ് അമേരിക്ക വ്യോമാക്രമണം നടത്തിയത്. കാമന്‍ഡറും സംഘവും വിമാനത്താവളത്തിലേക്ക് കാറില് പോകുമ്പോഴാണ് ആക്രമണം ഉണ്ടായതെന്നാണ് ദേശീയ മാധ്യമങ്ങള് റിപ്പോര്‍ട്ട് ചെയ്തിരിക്കുന്നത്.\nകഴിഞ്ഞദിവസം ബാഗ്ദാദിലെ അമേരിക്കന് എംബസിക്ക് നേരെ ആക്രമണമുണ്ടായിരുന്നു. ഇതിനു പിന്നാലെയാണ് ബാഗ്ദാദ് വിമാനത്താവളത്തിന് സമീപം അമേരിക്ക റോക്കറ്റ് ആക്രമണം നടത്തിയത്. എംബസി ആക്രമണത്തിന് പിന്നില് ഇറാനാണെന്ന് അമേരിക്ക ആരോപിച്ചു. കമാന്‍ഡര് ഖാസിം സൊലൈമാനി ഇറാനില് സന്ദര്‍ശനത്തിനെത്തിയതായിരുന്നു.\nസൊലൈമാനിയുടെ മരണവാര്‍ത്ത പുറത്തുവന്ന ഉടന് തന്നെ അമേരിക്കന് പതാകയുടെ ചിത്രം ട്രംപ് ട്വീറ്റ് ചെയിതിട്ടുണ്ട്. ആക്രമണം അമേരിക്കന്-ഇറാഖി സര്‍ക്കാരുകള്‍ക്കിടിയിലെ നയതന്ത്ര ബന്ധത്തെ കാര്യമായി ബാധിച്ചേക്കുമെന്നാണ് റിപ്പോര്‍ട്ട്.\n← തമിഴ്‌നാട് തദ്ദേശ തെരഞ്ഞെടുപ്പില് ട്രാന്‍സ്‌ജെന്റര് യുവതിക്ക് വിജയം → സപിഐഎം ഏരിയാ കമ്മിറ്റി അംഗത്തിന് വെട്ടേറ്റു


എടവക്കൂറുകാര് ഉദ്ദിഷ്ടകാര്യങ്ങൾ സാധിച്ചെടുക്കും- അറിയാം നിങ്ങളുടെ ഈ ആഴ്ച | Varaphalam\nJul 29, 2019, 04:06 AM IST\nനിങ്ങളുടെ ഈ ആഴ്ച (28.07.2019 മുതൽ 03.08.2019 വരെ)\nമേടം: ( അശ്വതി, ഭരണി, കാർത്തിക ആദ്യത്തെ 15 നാഴിക) ഗൃഹനിർമാണാദികാര്യങ്ങൾക്ക് സുഗമതയുണ്ടാകും. വാക്കുകൾ ശ്രദ്ധേയമാകും. ആരോഗ്യപരമായി ശ്രദ്ധിക്കേണ്ട കാലമാണ്. ശുഭദിനം -28\nഎടവം: ( കാർത്തികയുടെ ഒടുവിലത്തെ 45 നാഴിക, രോഹിണി, മകീര്യം ആദ്യപകുതി) ഉദ്ദിഷ്ടകാര്യങ്ങൾ സാധിച്ചെടുക്കും. വിവാദങ്ങളിൽ പരാജയസാധ്യതയാണുള്ളത്. എന്നാലും ധൈര്യത്തോടെ മുന്നേറും. ഗുണദിനം -28\nമിഥുനം: ( മകീര്യത്തിന്റെ ഒടുവിലത്തെ പകുതി, തിരുവാതിര, പുണർതത്തിന്റെ ആദ്യത്തെ 45 നാഴിക) വിവാദങ്ങളിൽ പരാജയസാധ്യത ഏറെയുണ്ട്. നയനരോഗികൾ പ്രത്യേകമായി കരുതിക്കഴിയണം. വിദ്യാഭ്യാസരംഗത്തു മികവുണ്ടാകും. അനുകൂലദിനം -29\nകർക്കടകം: ( പുണർതത്തിന്റെ ഒടുവിലത്തെ 15 നാഴിക, പൂയ്യം, ആയില്യം) കർമപുഷ്ടിക്ക് സാധ്യതയുള്ള കാലമാണ്. എന്നാലും ആകപ്പാടെ ചില വേവലാതികൾ മനസ്സമാധാനം കുറയ്ക്കും. അന്യരുടെ നന്മയ്ക്കുവേണ്ടി പ്രവർത്തിക്കും. ശ്രേഷ്ഠദിനം -29\nചിങ്ങം: ( മകം, പൂരം, ഉത്രത്തിന്റെ ആദ്യത്തെ 15 നാഴിക) കാര്യങ്ങളിലെല്ലാം വളരെ ശ്രദ്ധയോടെ വർത്തിക്കണം. പാഴ്‌ച്ചെലവുകൾ ഏറെ വന്നുപെട്ടേക്കാം. കർമരംഗത്തും പുരോഗതിക്കു സാധ്യതകാണുന്നില്ല മഹിതദിനം -28\nകന്നി: ( ഉത്രത്തിന്റെ ഒടുവിലത്തെ 45 നാഴിക. അത്തം ചിത്രയുടെ പകുതി) പ്രതീക്ഷിക്കാതെ പല വിഷമതകളിലും പെടാനിടയുണ്ട്. സുഹൃജ്ജനങ്ങളുമായി വിരോധത്തിലാവാതെ ശ്രദ്ധിക്കണം. ഗൃഹസ്വസ്ഥതയും കുറയാനാണു സാധ്യത. സുദിനം -28\nതുലാം: ( ചിത്രയുടെ ഒടുവിലത്തെ പകുതി, ചോതി, വിശാഖത്തിന്റെ 45 നാഴിക) ആരോഗ്യകാര്യങ്ങളിൽ ശ്രദ്ധവേണം. ഇടപാടുകൾ വളരെ ശ്രദ്ധയോടെവേണം. വിദ്യാകാര്യങ്ങളിൽ ഗുണസാധ്യതയുള്ള കാലമാണ്. സദ്ദിനം-2\nവൃശ്ചികം: ( വിശാഖത്തിന്റെ ഒടുവിലത്തെ 15 നാഴിക, അനിഴം, തൃക്കേട്ട) ഇടപാടുകൾ എല്ലാം പ്രയേണ വിജയിക്കും. കർമരംഗaത്ത് പുരോഗതിയുണ്ടാകും. ദാമ്പത്യസ്വസ്ഥതയും ഉണ്ടാകും.സത്‌ഫലദിനം-2\nധനു: ( മൂലം, പൂരാടം,ഉത്രാടത്തിന്റെ ആദ്യത്തെ 15 നാഴിക) ആരോഗ്യകാര്യങ്ങളിൽ ഏറെ ശ്രദ്ധവേണം. നയനരോഗികൾ പ്രത്യേകിച്ച് കരുതേണ്ടതാണ്. അപ്രതീക്ഷിതമായി ധനലാഭം ഉണ്ടാവും.ഗുണഫലദിനം -28\nമകരം: ( ഉത്രാടത്തിന്റെ ഒടുവിലത്തെ 45 നാഴിക, തിരുവോണം, അവിട്ടത്തിന്റെ ആദ്യത്തെ പകുതി ) കുടുംബജീവിതത്തിൽ അസ്വസ്ഥതകൾക്കിടയുണ്ട്. ധനപരമായ ഇടപാടുകളിലും ശ്രദ്ധവേണം. പ്രാർഥനയും കരുതിക്കൊണ്ടുള്ള പ്രവർത്തനവും പ്രതിബന്ധനിവൃത്തിയാകും. നല്ലദിനം -28\nകുംഭം: ( അവിട്ടത്തിന്റെ ഒടുവിലത്തെ പകുതി, ചതയം, പൂരുട്ടാതിയുടെ ആദ്യത്തെ 45 നാഴിക) പുതിയ വാഹനത്തെക്കുറിച്ചുള്ള ചിന്ത അനുകൂലമാകും. ആരോഗ്യകാര്യത്തിൽ അനുകൂലസ്ഥിതി ഉണ്ടാകും. യാത്രയിൽ വസ്തുക്കൾ നഷ്ടമാകാതിരിക്കാൻ ശ്രദ്ധവേണം.\nമീനം: ( പൂരുട്ടാതിയുടെ ഒടുവിലത്തെ 15 നാഴിക, ഉത്രട്ടാതി, രേവതി) കാര്യങ്ങൾ എല്ലാം അനായാസേന നടന്നുകിട്ടും. കർമരംഗത്തു പുരോഗതി ഭവിക്കും. എന്നാലും ഗൃഹസ്വസ്ഥത കുറയാനിടയുണ്ട്. ഇഷ്ടഫലദിനം -29\nContent Highlights: Varaphalam this week 28.07.2019 to 03.08.2019


Malappuram Native MP Jabir qualifies for Tokyo Olympics: ഏഴ് വര്‍ഷം ഹര്‍ഡില്‍സില് പ്രയത്നം; ജാബിര് ഇനി ഒളിംപിക്സിലേക്ക് | Indian Express Malayalam\nmalappuram native mp jabir qualifies for tokyo olympics\nസ്വന്തമായി റോള് മോഡലുകള് ഇല്ല, ചെറുപ്പകാലം മുതല് മീറ്റുകളില് ഒന്നാമതെത്തി തുടങ്ങിയപ്പോള് തിരിച്ചറിഞ്ഞ കഴിവിനെ ജാബിര് പ്രയത്നത്തിലൂടെയാണ് ഒളിംപിക്സ് വരെ എത്തിച്ചത്\nJuly 2, 2021 3:41:24 pm\nകൊച്ചി: റോള് മോഡലുകളായി ആരുമില്ല, സ്വയം തിരിച്ചറിഞ്ഞ കഴിവ്, കഠിന പ്രയത്നത്തിലൂടെയുള്ള വളര്‍ച്ച, അങ്ങനെ മറ്റുള്ളവരില് നിന്ന് വ്യത്യസ്താനാണ് മലപ്പുറത്തുകാരനായ എം.പി.ജാബിര്. ഒടുവില്, ലോകത്തിലെ ഏറ്റവും വലിയ കായിക മാമാങ്കമായ ഒളിംപിക്സിന് യോഗ്യത നേടിയിരിക്കുകയാണ്. ഒളിംപിക്സിലെ ആദ്യ ചുവടു വയ്പാകട്ടെ ചരിത്രം തിരുത്തിക്കുറിച്ച് കൊണ്ടും.\n400 മീറ്റര് ഹര്‍ഡില്‍സില് ഒളിംപിക്സിന് യോഗ്യത നേടുന്ന ആദ്യ പുരുഷ അത്ലറ്റാണ് ജാബിര്. ഇതിനു മുന്‍പ് പി.ടി.ഉഷ മാത്രമാണ് ഇന്ത്യയെ പ്രതിനിധീകരിച്ച് 400 മീറ്റര് ഹര്‍ഡില്‍സില് പങ്കെടുത്തിട്ടുള്ളത്. പഞ്ചാബിലെ പട്യാലയില് കഴിഞ്ഞ ദിവസം സമാപിച്ച ഇന്റര് സ്റ്റേറ്റ് അത്ലറ്റിക്സില് 49.78 സെക്കന്റില് ഫിനിഷ് ചെയ്ത് സ്വര്‍ണം നേടിയതാണ് ജാബിറിനെ തുണച്ചത്.\n48.09 എന്ന യോഗ്യതാ സമയം നേടാനായില്ലെങ്കിലും ലോക റാങ്കിങ് പട്ടികയിലെ സ്ഥാനം ജാബിറിന് ടോക്കിയോയ്ക്കുള്ള ടിക്കറ്റ് നേടിക്കൊടുത്തു. ലോക റാങ്കിങ് ക്വാട്ട വഴി 14 പേര്‍ക്കാണ് യോഗ്യത. നിലവില് ജാബിര് 34-ാം റാങ്കിലാണ്. 2019 ല് ജാബിര് 21-ാം റാങ്ക് വരെ എത്തിയിരുന്നു.\n“യോഗ്യത നേടിയെന്ന് അറിഞ്ഞപ്പോള് വലിയ അഭിമാനം തോന്നി. വീട്ടുകാരുടെ പ്രാര്‍ത്ഥനയുടെയും എന്റെ പ്രയത്നത്തിന്റെയും ഫലമാണിത്. ഒളിംപിക്സില് മികച്ച പ്രകടനം പുറത്തെടുക്കുകയെന്നത് മാത്രമാണ് മുന്നിലുള്ള ലക്ഷ്യം. 48 സെക്കൻഡിനുളളിൽ ഫിനിഷ് ചെയ്യാന് സാധിച്ചാല് ഫൈനലില് കടക്കാന് സാധിക്കും,” ജാബിര് ഇന്ത്യന് എക്സ്പ്രസ് മലയാളത്തോട് പറഞ്ഞു.\nആദ്യ കാലങ്ങളില് ഹര്‍ഡില്‍സിനു പുറമെ 400 മീറ്ററിലും പങ്കെടുത്തിരുന്ന ജാബിർ മുടങ്ങാതെ ആറ് മണിക്കൂര് പരിശീലനം നടത്തുണ്ട്. ”ദിവസം അഞ്ച് മുതല് ആറ് മണിക്കൂര് വരെ പരിശീലനം നടത്തും. രാവിലെ മൂന്ന് മണിക്കൂര്, വൈകിട്ടും മൂന്ന് മണിക്കൂര്. ഭക്ഷണത്തിന്റെ കാര്യത്തിലും വിട്ടുവീഴ്ചയില്ല,” ജാബിര് വ്യക്തമാക്കി.\nസ്വന്തമായി റോള് മോഡലുകള് ഇല്ല, ചെറുപ്പകാലം മുതല് മീറ്റുകളില് ഒന്നാമതെത്തി തുടങ്ങിയപ്പോള് തിരിച്ചറിഞ്ഞ കഴിവിനെ ജാബിര് പ്രയത്നത്തിലൂടെയാണ് ഒളിംപിക്സ് വരെ എത്തിച്ചത്. നാവിക സേനയിലെ ഉദ്യാഗസ്ഥനായ ജാബിറിന് കൂടെ ജോലി ചെയ്യുന്നവരുടെ പ്രചോദനവും കരുത്താണ്.\n“കഴിഞ്ഞ ഏഴ് വര്‍ഷമായി ഹര്‍ഡില്‍സില് മാത്രമാണ് ശ്രദ്ധ കേന്ദ്രീകരിക്കുന്നത്. അമേരിക്കന് പരിശീലകയായ ജലീനയുടെ കീഴിലാണ് പരിശീലനം നടത്തുന്നത്. കരിയറിലെ ഏറ്റവും മികച്ച സമയം 49.1 ആണ്. ഒളിംപിക്സില് സമയം മെച്ചപ്പെടുത്താനുള്ള എല്ലാ ശ്രമങ്ങളും നടത്തും,” ജാബിര് കൂട്ടിച്ചേര്‍ത്തു.\nദേശീയ സ്കൂൾ മീറ്റ് സ്വർണമടക്കം നിരവധി മെഡലുകളാണ് 24 വയസിനിടയില് ജാബിര് സ്വന്തമാക്കിയത്. ഏഷ്യന് അത്ലറ്റിക്ക് ചാമ്പ്യന്‍ഷിപ്പില് 2017, 2019, വര്‍ഷങ്ങളില് രാജ്യത്തിനായി വെങ്കല മെഡല് നേടിക്കൊടുത്തു. ദോഹയില് കുറിച്ച 49.13 സമയത്തിലൂടെ ലോക് അത്ലറ്റിക് ചാമ്പ്യൻഷിപ് യോഗ്യതയും ജാബിര് നേടിയിരുന്നു.\nപന്തല്ലൂർ മുടിക്കോട് മദാരിപ്പള്ളിയാലിൽ ഹംസയുടെയും ഷെറീനയുടെയും മകനായാണ് ജാബിറിന്റെ ജനനം. ജാബിർ. പന്തല്ലൂര്  എച്ച്.എസ്.എസിലാണ് ഹൈസ്കൂള് വിദ്യാഭ്യാസം. 2013 ല് നടന്ന സംസ്ഥാന സ്കൂൾ കായികോത്സവത്തിൽ 400 മീറ്റര് ഹര്‍ഡില്‍സില് സ്വര്‍ണ നേട്ടം. ഈ പ്രകടനത്തോടെയാണ് സംസ്ഥാന തലത്തില് ജാബിര് ശ്രദ്ധ പിടിച്ചു പറ്റുന്നത്. ഹയര് സെക്കന്‍ഡറി വിദ്യാഭ്യാസം തവനൂർ കേളപ്പന് മെമ്മോറിയല് വൊക്കേഷനല് ഹയര് സെക്കന്‍ഡറി സ്കൂളിലായിരുന്നു.\nAlso Read: ടോക്കിയോ ഒളിമ്പിക്സ്: ഇന്ത്യയിൽ നിന്നും യോഗ്യത നേടിയ അത്ലറ്റുകൾ ഇവരാണ്\nWeb Title: Malappuram native mp jabir qualifies for tokyo olympics\nടോക്കിയോ ഒളിമ്പിക്സ്: ഇന്ത്യയിൽ നിന്നും യോഗ്യത നേടിയ അത്ലറ്റുകൾ ഇവരാണ്


ഇരുട്ടിന്‍റെ മറവില് കണ്ണൂര് തെരുവുകളില് രക്തരക്ഷസോ? ഭയന്ന് വിറച്ചോടി നാട്ടുകാര് | Truevision News\n22Tuesday, September 2020\nTalks and topics\nനിയമ സഭയിലെ കൈയ്യാങ്കളി ; സർക്കാർ ആവശ്യം കോടതി തള്ളി\nസി ആപ്റ്റിൽ എൻ ഐ എ റെയിഡ്\nവൈപ്പിൻ കൊല ; പ്രണവിനെ വീട്ടിൽ നിന്ന് വിളിച്ചിറക്കി കൊണ്ട് പോയതാണെന്ന് കുടുംബം\nസമ്പര്‍ക്ക വ്യാപനത്തില് കേരളം\nNewsdesk |6hours ago\nസഞ്ചാരികളുടെ പറുദീസയായി കുറുമ്പാല കോട്ട\nകൊവിഡ്; സംസ്ഥാനത്ത് ഇന്ന്9പുതിയ ഹോട്ട്സ്പോട്ടുകള്\nകണ്ണൂര് ജില്ലയില് 143 പേര്‍ക്ക് കൂടി കൊവിഡ്; 215 പേര്‍ക്ക് രോഗമുക്തി\nകോഴിക്കോട് ജില്ലയില് ഇന്ന് 394 കൊവിഡ് പോസിറ്റീവ് കേസുകള് കൂടി\nഇരുട്ടിന്‍റെ മറവില് കണ്ണൂര് തെരുവുകളില് രക്തരക്ഷസോ? ഭയന്ന് വിറച്ചോടി നാട്ടുകാര്\nPost date January 19, 2020\nകണ്ണൂര്: പുലര്‍ച്ചെ നടക്കാന് ഇറങ്ങിയ സ്ത്രീകളെ ഭയപ്പെടുത്താന് കണ്ണൂരില് പ്രേത വേഷം കെട്ടി യുവാവ്. പയ്യാന്പലം ഗേള്‍സ് ഹൈസ്കൂളിനും മിലിട്ടറി ഹോസ്പിറ്റലിനും ഇടയിലായിരുന്നു സംഭവം. സ്വകാര്യ എഫ്‌എമ്മില് ആര്‍ജെ ആയി ജോലിചെയ്യുന്ന യുവതിയും അയല്‍വാസിയായ യുവതിയും പുലര്‍ച്ചെ നടക്കാന് ഇറങ്ങിയതായിരുന്നു. യുവതികള് റോഡിലൂടെ നടന്നുപോകുന്നതിനിടെയില് സമീപത്തെ പഴയ വീടിന്‍റെ മതില് ചാടിക്കടന്ന പ്രേത രൂപം കെട്ടിയയാള് റോഡില് നില്‍ക്കുകയായിരുന്നു. വെള്ള മാക്സി ധരിച്ചെത്തിയ ഇയാള് ഇവര് വരുന്ന വഴിയിലെ റോഡില് നിലയുറപ്പിച്ചു. ഞരന്പ് രോഗിയാണെന്ന് ധരിച്ച യുവതികള് ധൈര്യം സംഭരിച്ച് മുന്നോട്ട് നടന്നു.\nനരേന്ദ്രമോദി രാമക്ഷേത്രം പണിയാൻ പോയത് സർക്കാർ വാഹനത്തിലല്ലേ? ഖുറാൻ കൊണ്ടുപോയത് എങ്ങിനെ തെറ്റാവും – മന്ത്രി കെ.ടി ജലീൽ\nഎന്നാല് ഇവര് അടുത്തെത്താനായപ്പോള് യുവാവ് വായ പിളര്‍ന്നു കാണിക്കുകയായിരുന്നു. രക്തം കുടിച്ച രക്ഷസിനെ പോലെ പല്ലില്‍നിന്ന് രക്തം ഉറ്റുന്ന രീതിയില് വായില് വലിയ പ്രകാശം പുറത്തേക്കു വരുന്ന രീതിയിലായിരുന്നു രൂപം. ഇതു കണ്ടത്തോടെ യുവതികള് പ്രാണരക്ഷാര്‍ഥം ഓടുകയും അടുത്ത കണ്ട പട്ടാളക്കാരനോട് കാര്യം പറയുകയും ചെയ്തു.\nട്രൂവിഷന് ന്യൂസ് ടെലഗ്രാമില് ലഭിക്കുവാന് ക്ലിക്ക് ചെയ്യുക\nഇതിനുശേഷം ഇവര് മൂന്നുപേരും വന്നു നോക്കിയെങ്കിലും യുവാവിനെ കണ്ടില്ല. ഉടന് വനിതാസെല്ലില് വിവരമറിയിച്ചു. പോലീസും സ്ഥലത്തെത്തി പരിശോധന നടത്തിയെങ്കിലും ഇയാളെ കണ്ടെത്താനായില്ല. പൊലീസ് അന്വേഷണം ആരംഭിച്ചു.\nകണ്ണൂരില് സി പി ഐ എം പ്രവര്‍ത്തകന്റെ വീടിനുള്ളില് സ്ഫോടനം\nട്രൂവിഷന് ന്യൂസ് ഫേസ്ബുക്ക്, ടെലഗ്രാം, പേജുകളിലൂടെയും ഫോളോ ചെയ്യാം. വീഡിയോ സ്‌റ്റോറികള്‍ക്കായി ഞങ്ങളുടെ യൂട്യൂബ് ചാനല് സബ്‌സ്‌ക്രൈബ് ചെയ്യുക\nNews from our Regional Network\nചോമ്പാല് ഹാര്‍ബറില് മല്‍സ്യ തൊഴിലാളി കുഴഞ്ഞ് വീണു മരിച്ചു\nഎളമരം കരീമിനും കെ കെ രാഗേഷിനും പിന്തുണയുമായി വടകരയില് സിഐടിയു പ്രതിഷേധ പ്രകടനം\nസ്‌കൂളില് കുട്ടികളെ കൃത്രിമമായി ചേര്‍ത്ത സംഭവത്തില് നിയമ നടപടി സ്വീകരിക്കണമെന്ന് എസ് എഫ് ഐ\nഅഴിയൂരില്4വയസ്സുകാരനടക്കം5പേര്‍ക്ക് കോവിഡ്\nശരത്തിനും ഷമലിനും വീട് ഒരുക്കാന് കുറിഞ്ഞാലിയോട്ടുകാര് ഒന്നിക്കുന്നു\nചെക്യാട് നാല് പേർക്ക് സമ്പർക്കത്തിലൂടെ കോവിഡ്\nകല്ലുനിര കണ്ടെയിമെൻ്റ് സോൺ; വളയത്ത് ഗർഭിണിയടക്കം രണ്ട് പേർക്ക് കൂടി ഇന്ന് കോവിഡ്\nകനത്ത മഴയിൽ നാദാപുരത്ത് വ്യാപക നാശനഷ്ടം; ആശ്വാസമായി ദുരന്ത നിവാരണ സേന\nമിടുക്കരായി രക്ഷിതാക്കളും ; ചുഴലി ഗവ.എൽ.പി.സ്കൂളിന് അഭിമാനം\nഅടച്ചിട്ട പാറക്കടവ് പ്രഥമിക ആരോഗ്യകേന്ദ്രം ഇന്ന് തുറക്കും; ഏഴ് പേർക്ക് കോവിഡ്,വളയത്ത് ജാഗ്രത ശക്തമാക്കി\nതൊഴിലുറപ്പ് തൊഴിലാളികളുടെ സുരക്ഷ ഉറപ്പ് വരുത്തുക.ഐ.എൻ.ടി.യു.സി\nപൂതംപാറയിൽ ശ്രീനാരായണ ഗുരു സമാധി ദിനം ആചരിച്ചു\nകനത്ത മഴയിൽ റോഡുകൾ വെള്ളത്തിൽ :ഗതാഗതം തടസ്സപ്പെട്ടു\nവേളത്ത് നൂറുമേനി വിളവു കൊയ്ത് അതിജീവനം കാർഷിക മുന്നേറ്റം\nപവിത്രന്റെ കുടുംബത്തിന് കൈത്താങ്ങായി ചേതനാ റാസൽ ഖൈമ\nകൂത്താളി പ്രാഥമിക ആരോഗ്യകേന്ദ്രത്തിലെ ജീവനക്കാരിക്ക് കോവിഡ് സ്ഥിരീകരിച്ചു; പ്രാഥമിക ആരോഗ്യ കേന്ദ്രം അടച്ചു\nകര്‍ഷക വിരുദ്ധ ബില്ലിന് എതിരെ പ്രതിഷേധ സംഗമം\nകോവിഡ് സ്ഥിരീകരിച്ച ചങ്ങരോത്ത് സ്വദേശിനി അന്തരിച്ചു\nചെങ്ങോടുമല ഖനനം സര്‍ക്കാര് നടപടി പിന്‍വലിക്കണം; യൂത്ത് കോണ്‍ഗ്രസ്\nനവീകരിച്ച കല്ലോട് വല്ലത്ത് ഭാഗം റോഡുകള് ഗതാഗതത്തിന് തുറന്നു കൊടുത്തു\nആനക്കാംപൊയില്-കള്ളാടി-മേപ്പാടി തുരങ്കപാത; വിശദപഠനം ചൊവ്വാഴ്ച തുടങ്ങും\nഗാന്ധിജയന്തി ആഘോഷം; വിദ്യാര്‍ഥികള്‍ക്ക് പ്രസംഗ മത്സരം\nമയക്കുമരുന്നിനായി കടകള് കുത്തിതുറന്ന് മോഷണം; കവര്‍ച്ചാ സംഘം താമരശേരിയില് പിടിയില്\nകൂമ്പാറയില് ഓട്ടോറിക്ഷ മറിഞ്ഞ് ഡ്രൈവര് മരിച്ചു\nസൗജന്യ നിരാമയ ഇന്‍ഷുറന്‍സ് അപേക്ഷ ഇനി ഓണ്‍ലൈനില്\nയൂത്ത് ലീഗ് ദിനാചരണം; വൈറ്റ് ഗാർഡിന്റെ നേതൃത്വത്തിൽ ആനപ്പാറ കുടുംബാരോഗ്യ കേന്ദ്രം ശുചീകരിച്ചു\nമടവൂര് മണ്ഡലം കോണ്‍ഗ്രസ് പ്രസിഡണ്ടിനെതിരെ രൂക്ഷ വിമര്‍ശനവുമായി യൂത്ത് കോണ്‍ഗ്രസ് നേതാവ്; പൊതു ജന മധ്യത്തില് സ്കൂള് മാനേജര് മാപ്പ് പറയണമെന്ന് ആവശ്യം\nവീണ്ടും വൻ കഞ്ചാവ് വേട്ട: ജാമ്യത്തിലിറങ്ങി മുങ്ങിയ പ്രതിയടക്കം രണ്ടുപേര് കഞ്ചാവുമായി അറസ്റ്റിൽ\nമര്‍ക്കസിന് മുമ്പില് ഇനി പേടിയില്ലാതെ ബസ്സ് കാത്തു നില്‍ക്കാം; രണ്ടര ലക്ഷം രൂപ ചെലവഴിച്ചു മര്‍ക്കസ് നിർമിച്ച ബസ് കാത്തുനിൽപു കേന്ദ്രം ഉദ്ഘാടനം ചെയ്തു\nകുന്ദമംഗലം നിയോജക മണ്ഡലത്തില് നിന്നും ഉന്നത വിജയം നേടിയവരെ പി.ടി.എ റഹീം എം.എല്.എ അവാര്‍ഡും ഉപഹാരവും നല്‍കി ആദരിച്ചു\nകേന്ദ്ര സർക്കാരിന്റെ പുതിയ കാർഷിക ബില്ലിൽ പ്രതിഷേധിച്ച് കെ എസ് യു ഉളിക്കൽ മണ്ഡലം കമ്മിറ്റി പ്രതിഷേധ കൂട്ടായ്മ സംഘടിപ്പിച്ചു.\nസംസ്ഥാനത്ത് 4125 പേർക്ക് കോവിഡ്.\nപായം പഞ്ചായത്തിൽ 24മുതൽ സമ്പൂർണ ലോക്ക്ഡൗൺ പ്രഖ്യാപിച്ചു\nആറളം ഫാം ഇത്തവണയും സംസ്ഥാനത്തെ ഏറ്റവും വലിയ പഞ്ചായത്ത് വാർഡായി തുടരും.\nഇരിട്ടി ബ്ലോക്ക് പഞ്ചായത്തംഗവും വളളിത്തോട്(വാർഡ്5) മെമ്പറുമായ അനിതാ ജാനിഘാൻ രാജിവെച്ചു\nപളളൂരിലെ കെയ്യോടന് കോറോത്ത് ക്ഷേത്ര കുട്ടിശാസ്തപ്പന് തെയ്യങ്ങള് ഭക്തജനങ്ങളില് വേറിട്ട കാഴ്ചയായി\nനിയന്ത്രണം വിട്ട ലോറി പോസ്റ്റുകള് തകര്‍ത്തെറിഞ്ഞു ; അപകടം ഒഴിവായത് തലനാരിഴയ്ക്ക്\nകൂത്തുപറമ്പില് ട്രാഫിക് സര്‍ക്കിള് സ്ഥാപിക്കുന്നതിനുള്ള പ്രാരംഭനടപടി തുടങ്ങി\nപാനൂരില് ഇ.എം. എസ്.സ്മരക മന്ദിരം മുഖ്യമന്ത്രി ഉദ്ഘാടനം ചെയ്തു.\nജില്ലയില് പോളിയോ തുള്ളിമരുന്ന് നല്‍കല് നാളെ തുടങ്ങും\nഐആര്‍പിസി കണ്ണൂരില് അഞ്ചിടങ്ങളില് കൈകഴുകല് കേന്ദ്രം സ്ഥാപിച്ചു\nപാനൂരില് വിദ്യാര്‍ത്ഥിനിയെ പീഡിപ്പിച്ച കേസില് അധ്യാപകനെതിരെ കേസെടുത്തു\nകോവിഡ് 19; മാഹി ജനതയെ കൈവിടാതെ പുതുച്ചേരി മുഖ്യമന്തി\nകോവിഡ് പ്രതിരോധം ഓട്ടോറിക്ഷകളിലും ഒരുക്കി ഡ്രൈവര്‍മാര്\nകുടുംബശ്രീ ജില്ലാമിഷന്റെയും വനിതാജയിലിന്റെയും വക കോട്ടണ് മാസ്‌കുകള്\nകാവനൂരില് ഫുട്‌ബോള് ആവേശം\nവയനാട്ടുകാരോട് നന്ദി പറയാനായി രാഹുല്‍ഗാന്ധി നാളെ എത്തും. 12 ഇടങ്ങളില് നാളെ റോഡ് ഷോ\nഅരീക്കോട് ബസ്റ്റാന്‍ഡില് വീണ്ടും തീപിടുത്തം\nഅരീക്കോട് സര്‍വീസ് സഹകരണ ബാങ്ക് വിദ്യാര്‍ഥികളെ അനുമോദിച്ചു.\nആറുകിലോ കഞ്ചാവുമായി ബസ് ഡ്രൈവര് പിടിയില്.\n← രജിത് അല്ല, കള്ളം പറഞ്ഞത് സുരേഷ്; ഡിജിറ്റല് തെളിവ് പുറത്തുവിട്ട് മോഹന്‍ലാല്… → കുരുപൊട്ടുന്നവര് അറിയണം, ഇതാണ് കേരളമെന്ന്; മുസ്ലീം ജമാഅത്ത് പള്ളി കതിര്‍മണ്ഡപത്തില് അഞ്ജുവിന് മംഗല്യം\nവയനാട് ജില്ലയില് 18 പേര്‍ക്ക് കൂടി കോവിഡ് ; 13 പേര്‍ക്ക് സമ്പര്‍ക്കത്തിലൂടെ രോഗബാധ\nമഹാരാഷ്ട്രയില് കെട്ടിടം തകര്‍ന്ന് എട്ടു മരണം\nകണ്ണൂര് ജില്ലയില് 242 പേര്‍ക്ക് കൂടി കൊവിഡ് ; 216 പേര്‍ക്ക് സമ്പര്‍ക്കത്തിലൂടെ\nവയനാട് ജില്ലയില് 97 പേര്‍ക്ക് കൂടി കോവിഡ് ; 89 പേര്‍ക്ക് സമ്പര്‍ക്കത്തിലൂടെ രോഗബാധ\nരോഗലക്ഷണങ്ങള് ഇല്ലാത്ത കോവിഡ് ബാധിതര്‍ക്ക് ഹോം ഐസൊലേഷന്\nസ്വര്‍ണകടത്ത് കേസ് ; കെ ടി റമീസിന് ജാമ്യം\nഭക്തരുമായി യാത്ര തിരിച്ച ബോട്ട് മുങ്ങി ; 14 പേര്‍ക്ക് ജീവന് നഷ്ടപ്പെട്ടു\nപ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിക്കാന് ശ്രമം ; മധ്യവയസ്ക്കന് പിടിയില്\nമത്സ്യ ബന്ധനത്തിന് പോയ വള്ളം മറിഞ്ഞ് മല്‍സ്യ തൊഴിലാളി മരിച്ചു\nSign up for the Truevision Newsletter\nSites in our News Network\n©2020 True vision Digital Media Network LLP


ഭക്തന്മാരല്ല, ശബരിമല കര്‍മ്മസമിതിയുടെ പേരില് സമരം നടത്തുന്നത് ആര്‍എസ്എസ്; തുറന്നു സമ്മതിച്ച് ഗോപാലക - Samakalika Malayalam\nഭക്തന്മാരല്ല, ശബരിമല കര്‍മ്മസമിതിയുടെ പേരില് സമരം നടത്തുന്നത് ആര്‍എസ്എസ്; തുറന്നു സമ്മതിച്ച് ഗോപാലകൃഷ്ണന്\nശബരിമല യുവതീപ്രവേശനം അനുവദിച്ച സുപ്രീംകോടതി വിധിക്കെതിരേ ശബരിമലയില് കര്‍മ്മസമിതിയുടെ പേരില് സമരം നടത്തുന്നത് ആര്‍എസ്എസ് തന്നെയാണെന്ന് ബിജെപി നേതാവ് ബി.ഗോപാലകൃഷ്ണന്. ആര്‍എസ്എസിന്റേയും വിശ്വഹിന്ദു പരിഷത്തിന്റേയും പ്രവര്‍ത്തകരാണ് കര്‍മ്മസമിതിയിലുള്ളത്. അവരോടാണ് ദേവസ്വം ബോര്‍ഡ് ചര്‍ച്ച നടത്താന് ഒരുങ്ങുന്നതെന്നും ഗോപാലകൃഷ്ണന് ഏഷ്യാനെറ്റ് ന്യൂസ് അവറില് പറഞ്ഞു.\nഭക്തന്മാരുടെ പ്രതിഷേധം മനസിലാക്കി സമരം ഒത്തുതീര്‍പ്പാക്കാനുള്ള ശ്രമത്തിലാണെന്നും ഇത് നിലപാട് മാറ്റമാണെന്നുമാണ് ബിജെപി നേതാവ് പറയുന്നത്. 'കര്‍മ്മസമിതിയുമായി ചര്‍ച്ചക്ക് തയ്യാറെന്നാണ് ഇന്ന് ദേവസ്വം ബോര്‍ഡ് പ്രസിഡന്റ് പറഞ്ഞത്. അതാണ് നിലപാട് മാറ്റം. ധൈര്യമുണ്ടെങ്കില് ചര്‍ച്ച ചെയ്യാനോ, റിവ്യു ഹര്‍ജി കൊടുക്കാനോ, പന്തളം കൊട്ടാരവുമായി സംസാരിക്കാനോ പാടില്ല. തന്ത്രിയെ വിറപ്പിക്കും എന്ന് പറഞ്ഞ പാര്‍ട്ടി ഇപ്പോള് മാറിക്കൊണ്ടിരിക്കുകയല്ലേ ' ഗോപാലകൃഷ്ണന് പറഞ്ഞു.\nസമരം ഒത്തുതീര്‍പ്പാക്കാന് വിവിധ പാര്‍ട്ടികളുമായി ചര്‍ച്ച നടത്തുമെന്ന് ദേവസ്വം ബോര്‍ഡ് പ്രസിഡന്റ് എ. പത്മകുമാര് പറഞ്ഞിരുന്നു. അതികം വൈകാതെ ശുഭകരമായ വാര്‍ത്തയുണ്ടാകുമെന്നാണ് അദ്ദേഹം പറയുന്നത്. ശബരിമല സമരം സെക്രട്ടേറിയറ്റ് പടിക്കലേക്ക് മാറ്റാനാണ് ബിജെപിയുടെ ഇപ്പോഴത്തെ തീരുമാനം.\nRSS ശബരിമല women entry ബി.ഗോപാലകൃഷ്ണന്


തങ്ങളുടെ പൊന്നോമനയുടെ ചിത്രം പങ്കുവെച്ച് പ്രീണ അനുരാജ് ദമ്പതികൾ; മകന്റെ മുഖച്ഛായയെ അനുരാജ് പറഞ്ഞത് കണ്ടോ..!! – Malayali Live\nതങ്ങളുടെ പൊന്നോമനയുടെ ചിത്രം പങ്കുവെച്ച് പ്രീണ അനുരാജ് ദമ്പതികൾ; മകന്റെ മുഖച്ഛായയെ അനുരാജ് പറഞ്ഞത് കണ്ടോ..!!\nസാമൂഹിക മാധ്യമങ്ങളിൽ കൂടി ഒട്ടേറെ താരങ്ങൾ മലയാളികൾക്ക് ലഭിച്ചിട്ടുണ്ട്. ടിക് ടോക്ക് ഇന്ത്യയിൽ നിരോധിച്ചു എങ്കിൽ കൂടിയും ആ ആപ്ലിക്കേഷൻ വഴി ഒട്ടേറെ അഭിനേതാക്കളെയും കലാകാരന്മാരെയും മലയാളത്തിൽ ലഭിച്ചിട്ടുണ്ട്. അങ്ങനെ മലയാളികൾക്ക് ലഭിച്ച കഴിവുറ്റ ദമ്പതികൾ ആണ് അനുരാജ് പ്രീണ എന്നിവർ.\nഹാസ്യത്തിൽ കൂടി സമൂഹത്തിലേക്ക് സന്ദേശങ്ങൾ നൽകുന്ന ചെറിയ വിഡിയോകൾ വഴി ആണ് താരങ്ങൾ ആദ്യ കാലങ്ങളിൽ ശ്രദ്ധ നേടിയത് എങ്കിൽ പിന്നീട് കിടിലൻ ഷോർട്ട് ഫിലിമുകളും വെബ് സീരീസുകളും മലയാളികൾക്ക് മുന്നിലേക്ക് എത്തിച്ചു. ടിക് ടോക്ക് ഇന്ത്യയിൽ നിരോധിച്ചപ്പോൾ ഇവർക്ക് തിരിച്ചു ആയെങ്കിൽ കൂടിയും ഇവരുടെ കൂടുതൽ കഴിവുറ്റ പ്രോഗ്രാമുകൾ കണ്ടു തുടങ്ങിയത് അന്ന് മുതൽ ആണെന്ന് വേണം എങ്കിൽ പറയാം.\nകാരണം ഇരുവരും ഫേസ് ബുക്ക് യൂട്യൂബ് എന്നിവയിലേക്ക് തങ്ങളുടെ തട്ടകം മാറ്റുക ആയിരുന്നു. ഇതോടുകൂടി ടിക് ടോക്കിൽ മാത്രം ആയിരുന്നു താരങ്ങളെ കൂടുതൽ അറിയാൻ തുടങ്ങുക ആയിരുന്നു. അനുരാജ് പ്രീണ എന്നിവർ മാത്രം ആയിരുന്നില്ല അവരുടെ വീഡിയോകളിൽ എത്തിയിരുന്നത്. ആറു വയസുള്ള മൂത്ത മകൻ ഋഷി കുട്ടനും ഉണ്ടായിരുന്നു.\nചെറു വിഡിയോകൾ വഴി പ്രേക്ഷകരെ കുടുകുടെ ചിരിപ്പിക്കുകയും ചിന്തിപ്പിക്കുകയും ചെയ്ത ഇവരുടെ പുതിയ വിശേഷമാണ് ഇപ്പോൾ സോഷ്യൽ മീഡിയയിൽ വൈറൽ ആകുന്നത്. ഈ കുടുംബത്തിലേക്ക് പുതിയൊരു അഥിതി എത്തിയിരിക്കുകയാണ്. തങ്ങളുടെ കുടുംബത്തിലേക്ക് ഒരു പുതിയ അഥിതി എത്തി എന്നും ആൺകുട്ടി ആണെന്നും ഉള്ള വിവരം ഇരുവരും നേരത്തെ തന്നെ ആരാധകരുമായി പങ്കു വെച്ചിരുന്നു.\nഇപ്പോളിതാ കുഞ്ഞിന്റെ ചിത്രങ്ങൾ ആരാധകരുമായി പങ്കു വെച്ചിരിക്കുകയാണ് അനുരാജും പ്രവീണയും. കഴിഞ്ഞ ദിവസം ആയിരുന്നു കുഞ്ഞിന്റെ ചരട് കെട്ടും പേരിടീൽ ചടങ്ങും നടന്നത്. അതിന്റെ ചിത്രങ്ങൾ ആണ് ഇരുവരും ഇപ്പോൾ സോഷ്യൽ മീഡിയ വഴി പങ്കു വെച്ചിരിക്കുന്നത്. കുഞ്ഞിന് നൂല് കെട്ടുന്നതിന്റെയും കുഞ്ഞിന്റെ ചെവിൽ പേര് വിളിക്കുന്നതിന്റെയും ഒക്കെ ചിത്രങ്ങളാണ് ഉള്ളത്.\nഋത്വിക്ക് എന്നാണ് തങ്ങളുടെ രണ്ടാമത്തെ പൊന്നോമനക്ക് ഇവർ പേരിട്ടിരിക്കുന്നത്. മൂത്ത മകൻ ഋഷി ചടങ്ങു നടക്കുമ്പോൾ തൊട്ടടുത്ത് തന്നെ ഇരിക്കുന്നതും ചിത്രങ്ങളിൽ കാണാം. ഇതാദ്യമായാണ് കുഞ്ഞിന്റെ ചിത്രം ഇവർ പുറത്തു വിടുന്നത്. അതുപോലെ തന്നെ ഋഷിയുടെയും ഋഥ്വിക് എന്നിവരുടെ ജനന സമയത്തുള്ള ചിത്രങ്ങൾ പങ്കുവെച്ച് ഋഷിയെ പോലെ ആണ് ഋഥ്വിക്ക് എന്നാണ് അനുരാജ് കുറിച്ചത്.\nമുകേഷിന്റെയും ദേവികയുടെയും ജീവിതത്തിൽ പുതിയ സന്തോഷം; ആശംസകൾ അറിയിച്ച് ആരധകരും..!!\nഎന്റെ പേര് നോമിനേഷനിൽ വന്നാൽ ഔട്ട് ആകുമെന്ന് ഉറപ്പായിരുന്നു; ലക്ഷ്മി ജയൻ ബിഗ് ബോസ്സിൽ നിന്നും ഔട്ട് ആയതിനെ കുറിച്ച്..!!\nദിലീപ് നിബന്ധനകൾ മുന്നോട്ട് വെച്ചു; അങ്ങനെ കാവ്യക്ക്…\nതുണിയുടുത്ത് ലൈക്ക് വാങ്ങടി; 10 ലക്ഷം ആളുകൾ കണ്ട തന്റെ…


നിയന്ത്രണങ്ങളോടെ ആധാറിന് സുപ്രീംകോടതിയുടെ അംഗീകാരം | Aadhaar verdict in Supreme Court today - Malayalam Goodreturns\n» നിയന്ത്രണങ്ങളോടെ ആധാറിന് സുപ്രീംകോടതിയുടെ അംഗീകാരം\nനിയന്ത്രണങ്ങളോടെ ആധാറിന് സുപ്രീംകോടതിയുടെ അംഗീകാരം\nUpdated: Thursday, September 27, 2018, 11:29 [IST]\n35 min ago ബജറ്റ് 2019: ജൂലൈ5ന് മുമ്പ് നിങ്ങൾ തീർച്ചയായും അറിയേണ്ട പ്രധാന കാര്യങ്ങൾ\nആധാർ നിയമത്തിന്റെ ഭരണഘടനാ സാധുതയെ ചോദ്യം ചെയ്തുകൊണ്ടുള്ള ഹർജികളിൽ സുപ്രീംകോടതി വിധി പുറപ്പെടുവിച്ചു . 40 പേജുള്ള വിധി വായിച്ചത് ജസ്റ്റിസ് എകെ സിക്രിയാണ്. അഞ്ചംഗ ഭരണഘടനാ ബെഞ്ചാണ് കേസ് പരിഗണിച്ചിരുന്നത്. ബെഞ്ചിലെ മൂന്നംഗങ്ങള്‍ക്കും ഒരേ നിലപാടായിരുന്നു.\nസ്വകാര്യ കമ്പനികള്‍ക്ക് ആധാര് വിവരങ്ങള് അവകാശപ്പെടാന് ആകില്ലെന്ന് കോടതി വ്യക്തമാക്കി. ദേശീയ സുരക്ഷയുടെ പേരിലും ആധാര് വിവരങ്ങള് കൈമാറരുത്. ബയോമെട്രിക് വിവരങ്ങള് ആര്‍ക്കും കൈമാറരുത്. ദേശസുരക്ഷയുടെ പേരില് ഇത്തരം വിവരങ്ങള് കൈമാറുന്ന ആധാര് നിയമത്തിലെ 33 (2) വകുപ്പ് കോടതി റദ്ദാക്കി.\nസ്‌കൂളിലും പരീക്ഷയ്ക്കും ആധാർ ആവശ്യം ഇല്ല.\nസ്‌കൂള് പ്രവേശനത്തിന് ആധാര് ബാധകമാക്കരുത്. പ്രവേശന പരീക്ഷകള്‍ക്കും ആധാര് നിര്‍ബന്ധമാക്കരുത്. ഇതിന് അനുമതി നല്‍കുന്ന ആധാര് നിയമത്തിലെ 57 വകുപ്പും റദ്ദാക്കി. നിയന്ത്രണങ്ങളോടെയാണ് കോടതി ആധാറിനെ അംഗീകരിച്ചിരിക്കുന്നത്. പ്രധാനപ്പെട്ട രണ്ട് വകുപ്പുകളാണ് ആധാര് നിയമത്തില് കോടതി റദ്ദാക്കിയിരിക്കുന്നത്.\nആധാറില്ലാത്തവരുടെ അവകാശങ്ങള് നിഷേധിക്കരുതെന്ന് കോടതി വ്യക്തമാക്കി. കുട്ടികളുടെ വിവരങ്ങള് എടുക്കാന് മാതാപിതാക്കളുടെ അനുമതി നിര്‍ബന്ധമാണ്. ആധായനികുതി റിട്ടേണിന് ആധാര് നിര്‍ബന്ധമാക്കി. പാന്‍കാര്‍ഡിന് ആധാര് നിര്‍ബന്ധമാണ്. എന്നാല് മൊബൈല് ഫോണിനും ബാങ്ക് അക്കൗണ്ടുകള്‍ക്കും നിര്‍ബന്ധമില്ലെന്നും കോടതി വ്യക്തമാക്കി.\nആധാര് വിവരങ്ങള് സുരക്ഷിതമാക്കാം; മാസ്‌ക്ഡ് ആധാര് കാര്‍ഡിലൂടെ\nആധാർ നമ്പർ പാൻകാർഡുമായി ലിങ്ക് ചെയ്തില്ലെങ്കിൽ പാൻ കാർഡ് സേവനങ്ങൾ റദ്ദാക്കപ്പെടും\nഡിജിറ്റൽ വാലറ്റ്, മൊബൈൽ സിം കാർഡ് തുടങ്ങിയവയിൽ നിന്നും ആധാർ ഡിലിങ്ക് ചെയ്യുന്നതെങ്ങനെ?\nആധാർ - പാൻ ബന്ധിപ്പിക്കൽ: സമയ പരിധി വീണ്ടും നീട്ടി\nനിങ്ങളുടെ ആധാ‍ർ കാർഡിലെ അഡ്രസ് തിരുത്തണോ? ചെയ്യേണ്ടത് ഇത്രമാത്രം\nRead more about: aadhaar card ആധാർ\nAadhaar verdict in Supreme Court today\nread new updates of Aadhaar verdict in Supreme Court today,


രാജ്യത്തിന്റെ ഐക്യവും അഖണ്ഡതയും ശക്തിപ്പെടുത്തുന്ന വിധിയെന്ന് അമിത് ഷാ; വിധിയെ സ്വാഗതം ചെയ്ത് കോണ്‍ഗ്രസ് - Pravasishabdam\nHome News Kerala രാജ്യത്തിന്റെ ഐക്യവും അഖണ്ഡതയും ശക്തിപ്പെടുത്തുന്ന വിധിയെന്ന് അമിത് ഷാ; വിധിയെ സ്വാഗതം ചെയ്ത് കോണ്‍ഗ്രസ്\nന്യുഡല്‍ഹി: ഏറെ ആകാംക്ഷയോടെ രാജ്യം ഉറ്റുനോക്കിയ അയോധ്യ കേസില് സുപ്രീം കേടതിയില് നിന്നുവന്ന ചരിത്രപരമായ വിധിക്ക് കക്ഷി ഭേദമന്യേ സ്വീകാര്യത. വിധി രാജ്യത്തിന്റെ ഐക്യവും അഖണ്ഡതയും സംസ്‌കാരവും കൂടുതല് ശക്തിപ്പെടുത്തുമെന്ന് ബി.ജെ.പി അധ്യക്ഷനും കേന്ദ്ര ആഭ്യന്തരമന്ത്രിയുമായ അമിത് ഷാ ചൂണ്ടിക്കാട്ടി.\nവിധി അനുകൂലമായാലും എതിരായാലും ആഹ്‌ളാദ പ്രകടനമോ കുത്തുവാക്കുകളോ പ്രകോപനമോ ഉണ്ടാകരുതെന്ന് ആര്.എസ്.എസിന്റെ നേതൃത്വത്തില് സംഘപരിവാര് സംഘടനകളും വിവിധ മുസ്ലിം സംഘടനകളും നിര്‍ദേശിച്ചിരുന്നു.\nപ്രകോപനപരമായ പ്രസ്താവനകളെ കോണ്‍ഗ്രസും വിലക്കിയിരിക്കുകയാണ്. വിധിയുടെ പശ്ചാത്തലത്തില് സംസ്ഥാനങ്ങളിലും കനത്ത സുരക്ഷയൊരുക്കിയിരുന്നു. വിധിയുടെ പശ്ചാത്തലത്തിൽ കേരളത്തില് കാസര്‍ഗോഡ് ഉള്‍പ്പെടെയുള്ള സ്ഥലങ്ങളില് നിരോധനാജ്ഞയും പ്രഖ്യാപിച്ചിരുന്നു.\nഅയോദ്ധ്യയിലും പരിസരത്തും 12000 പേരെയും തര്‍ക്കഭൂമിയില് 5000 സൂരക്ഷാ ഉദ്യോഗസ്ഥരെയും ആണ് നിയോഗിച്ചിരുന്നത്. ആധുനി സാങ്കേതിക വിദ്യയൂടെ സഹായത്തോടെയുള്ള സുരക്ഷാ സംവിധാനമാണ് ഒരുക്കിയിട്ടുള്ളത്.\nPrevious article‘എത്ര മനോഹരമാണീ ചിത്രം’; കൗതുകമുണര്‍ത്തി ഗുരുദ്വാരയിലെ മോഡി-മന്‍മോഹന്‍സിങ് കണ്ടുമുട്ടല് കാഴ്ചകള്\nNext articleകേരളത്തില് നാളെ മൂന്ന് ജില്ലകളില് യെല്ലോ അലര്‍ട്ട്


Friday October 22nd, 2021 - 9:51:am\n'ഗായകനിൽ നിന്ന് നായകനിലേക്ക്' : സമദ് സുലൈമാന്റെ 'വർക്കി' ആറിന് തീ...\n'ഗായകനിൽ നിന്ന് നായകനിലേക്ക്' : സമദ് സുലൈമാന്റെ 'വർക്കി' ആറിന് തീയറ്ററുകളിൽ\nPublished: Tuesday3March 2020 02:37:02 PM\nഗായകൻ എന്ന നിലയിലും നടൻ എന്ന നിലയിലും സുപരിചിതനാണ് സമദ് സുലൈമാൻ. ഓരോ മലയാളിക്കും ഏറെ പ്രിയപ്പെട്ട സംവിധായകൻ നാദിർഷയുടെ ഇളയ സഹോദരൻ. നിരവധി സിനിമകളിൽ ചെറിയ കഥാപാത്രങ്ങളിൽ തിളങ്ങിയ താരം. ആ സമദ് സുലൈമാൻ ഇപ്പോൾ വർക്കിയിലൂടെ നായകനായി എത്തുകയാണ്. വർക്കി മാർച്ച് ആറിന് തീയറ്ററുകളിൽ എത്തുകയാണ്. ഈ സാഹചര്യത്തിൽ സമദ് സുലൈമാൻ തന്റെ ജീവിതവും വിശേഷങ്ങളും 'കേരളാ ഓൺലൈൻ ന്യൂസ്' മായി പങ്കുവെക്കുന്നു. സിനിമാ നടനും മാധ്യമപ്രവർത്തനുമായ റിയാസ് കെ എം ആർ തയ്യാറാക്കിയ അഭിമുഖം.\nആരാണ് വർക്കി, എന്താണ് വർക്കി?\nസമദ്: വർക്കി ഒരു സാധാരണക്കാരനാണ്. സമൂഹത്തിൽ എവിടെയും നമുക്ക് അയാളെ കാണാൻ കഴിയും. കേരളത്തിൽ ഒട്ടുമിക്ക സ്ഥലത്തും വർക്കിമാരുണ്ട്. ജീവിക്കാനായി ചെറിയ ക്വട്ടേഷനുകൾ എടുത്ത് ചെയ്യുന്ന ആളാണ് വർക്കി. വയസായ ഒരമ്മൂമ്മ അല്ലാതെ മറ്റ് ഫാമിലി ആരുമില്ല. ഒരു പ്രേമം ഉണ്ടായിരുന്നു. അത് ട്രാജഡി ആയതോടെ ഇയാൾ പിന്നെ വിവാഹം കഴിക്കാനൊന്നും പോയില്ല. അതിനിടെ വർക്കി ജയിലിലാകുന്നു.\nപിന്നീട് അവിടെയുണ്ടാകുന്ന ഒരു സംഭവത്തെ തുടർന്നുള്ള കഥയാണ് സിനിമയുടെ ഹൈലൈറ്റ്. വളരെ രസകരമായ കഥയാണ്. ഇതിൽ ആശാനായി അഭിനയിക്കുന്നത് സലിം കുമാർ ചേട്ടനാണ്. പുള്ളിയാണ് വർക്കിയെ ക്വട്ടേഷൻ ഏൽപ്പിക്കുന്നതും മറ്റും. വർക്കി പെടുന്നതാണ് സിനിമ. ഹ്യൂമറും ത്രില്ലറുമാണ് സിനിമ. ഫാമിലിക്ക് ഇഷ്ടപ്പെടുന്ന ജോണറിലാണ് ഈ സിനിമ ഒരുക്കിയിട്ടുള്ളത്. ജാഫർ ഇടുക്കി, അലൻസിയർ, ശ്രീജിത്ത് രവി, മിഥുൻ രമേശ് അങ്ങനെ വലിയൊരു താരനിരയുണ്ട്.\nസമദ് എന്ന ഗായകനിൽ നിന്ന് നായകനിലേക്കുള്ള ദൂരം.\nസമദ്: പ്രോഗ്രാമുകൾ കുറെ ചെയ്തിട്ടുണ്ട്. സിനിമകളിൽ ചെറിയ ചെറിയ വേഷം ചെയ്തിട്ടുണ്ട്. ആദ്യ പടം മീനത്തിൽ താലികെട്ട് ആയിരുന്നു. ദിലീപേട്ടന്റെ കൂടെ. അവിടുന്നിങ്ങോട്ട് കുറെ സിനിമകൾ ചെയ്യാൻ പറ്റി. അതിന് മുമ്പേ കുറേ സ്റ്റേജ് ഷോകളും പാട്ടും പരിപാടിയും ഒക്കെയായി കുറെ രാജ്യങ്ങളിൽ ചെന്നു കലാഭവനിലൂടെ.\nമീനത്തിൽ താലികെട്ട് സിനിമയിലേക്ക് ലാൽജോസ് സാർ ആയിരുന്നു വിളിപ്പിച്ചത്. ദിലീപേട്ടനോട് ആദ്യരാത്രിയും ഒക്കെ ചോദിക്കുന്ന കഥാപാത്രമായിരുന്നു അത്. ആ ചെറുപ്രായം മുതൽ കുറെ സിനിമകളിൽ ചെറിയ വേഷം ചെയ്തു.പിന്നെ ബൈ ദ പീപ്പിൾ എന്ന സിനിമയിൽ നാല് പ്രധാന കഥാപാത്രങ്ങളിൽ ഒരാളായിട്ട് അഭിനയിച്ചു. പിന്നെ ഇക്കാടെ (നാദിർഷ) സിനിമകളിൽ അഭിനയിച്ചു. കുഞ്ഞിക്കൂനൻ സിനിമയിൽ കുറച്ച് സീനുകൾ ഡ്യൂപ്പായിട്ട് ചെയ്തു. പിന്നെ ഇപ്പോ നായകനായിട്ട് ഒരു അവസരം കിട്ടി. അതാണ് വർക്കി.\nവർക്കിയുടെ ക്രൂ, ഒരു മുൻപരിചയവുമില്ലാത്തവർ.\nസമദ്: ഞാനുമായിട്ട് ഒരു പരിചയവുമില്ലാത്തവരായിരുന്നു വർക്കിയുടെ ക്രൂ. തൃശൂരാണ് സംവിധായകൻ ആദർശ് വേണുഗോപാൽ അടക്കമുള്ളവർ. പ്രൊഡ്യൂസർ ബിജുവേട്ടനും. അവർ ഇവിടെ വന്ന് സബ്ജക്ട് പറഞ്ഞു. അത് കേട്ടപ്പോൾ എനിക്ക് ഭയങ്കര ഇഷ്ടായി. എന്നോട് പലരും പല കഥകളും പറയാറുണ്ട്. ഇക്കാനോട് പറയാൻ വേണ്ടിയും. എനിക്ക് അഭിനയിക്കാൻ ആയിട്ടുമൊക്കെ.\nപക്ഷേ, അവരൊക്കെ കഥ പറഞ്ഞ് കഴിയുമ്പോഴാകും പറയുക 'ഇക്കാ പ്രൊഡ്യൂസറൊന്നും ആയിട്ടില്ല' - എന്ന്. അപ്പോൾ ഇവർ വന്ന് കഥ പറയും മുമ്പ് തന്നെ ഞാനാദ്യം ചോദിച്ചത് പ്രൊഡ്യൂസർ ഉണ്ടോ എന്നാണ്. അപ്പോ അവരെന്നോട് പറഞ്ഞു. പ്രൊഡ്യൂസർ ഓക്കേയാണ്. ഇക്കാ കഥ കേട്ട് ഇഷ്ടമായാൽ ഇക്കയുടെ സമ്മതം മാത്രം മതി എന്ന്.ഇക്കാനോട്(നാദിർഷ) പറയാൻ കുറേ പിള്ളേര് വന്ന് കഥ പറയാറുള്ളതിന്റെ എക്സ്പീരിയൻസ് വെച്ചാണ് ഞാൻ വർക്കിയുടെ കഥയും കേട്ടത്. അത് കേട്ടപ്പോ ഭയങ്കര ഇന്ററസ്റ്റിംഗ് ആയി തോന്നി. അങ്ങനെയാണ് വർക്കിക്ക് ഓക്കെ പറയുന്നത്. പിന്നെ പെട്ടെന്ന് തന്നെ ഷൂട്ടിംഗ് തുടങ്ങുകയും കഴിയുകയും ചെയ്തു. പടച്ചവന്റെ അനുഗ്രഹം കൊണ്ട് സംഭവിച്ചതാണ് എല്ലാം.\nഇക്ക സംവിധായകൻ, അനിയൻ നായകൻ.\nഇക്കയുടെ എല്ലാ സിനിമകളിലും ഞാനുണ്ടായിരുന്നു. കേശു ഈ വീടിന്റെ നാഥനിൽ മാത്രമാണ് ഞാൻ ഇല്ലാത്തത്. വർക്കിയുടെ കഥ വന്ന് പറഞ്ഞപ്പോൾ തന്നെ ഞാൻ ഇക്കാക്കായെ(നാദിർഷ) വിളിച്ചു പറഞ്ഞു. ഇക്ക ചോദിച്ചു 'കഥ കേട്ടോ' എന്ന്. ഞാൻ പറഞ്ഞു 'കഥ കേട്ടു, കൊള്ളാം നല്ല സംഭവം'എന്ന്. എങ്കിൽ നീ ധൈര്യത്തിൽ ചെയ്തോ. ഞാൻ കഥ കേൾക്കണ്ടതില്ല എന്ന് ഇക്കാക്ക പറഞ്ഞു.\nപിന്നെ ഷൂട്ട് തുടങ്ങിയപ്പോൾ ലൊക്കേഷനിലൊക്കെ വന്നു, നല്ല പിന്തുണ തന്നു. വർക്കിയുടെ ഫസ്റ്റ് ലുക്ക് പോസ്റ്റർ തന്നെ നന്നായി ശ്രദ്ധിക്കപ്പെട്ടിരുന്നു. അതോടെ ഇക്കാക്കാക്കും നല്ല ഇഷ്ടായി. പിന്നെ സോംഗ് കണ്ടു നല്ല അഭിപ്രായം പറഞ്ഞു. അന്ന് ലൊക്കേഷനിൽ വന്നപ്പോ കുറച്ച് സീനുകളൊക്കെ കണ്ടിരുന്നു. അത് കണ്ട ഇക്കാക്ക പറഞ്ഞു, വർക്കി ചെയ്യുന്നത് സീരിയസായിട്ട് തന്നെ സിനിമയെ സമീപിക്കുന്നവരാണെന്ന്. നമ്മൾ സ്വതന്ത്രമായി ഉയർന്ന് വരണം എന്ന് ആഗ്രഹിക്കുന്ന ആളാണ് ഇക്കാക്ക. എന്തെങ്കിലും ഒരു നെഗറ്റീവ് വരരുത് എന്ന് അതിയായി ആഗ്രഹിക്കുന്ന ആളാണ് ഇക്കാക്ക. നിന്റെ സമയമാകുമ്പോ എല്ലാം ശരിയാകും എന്ന് പറഞ്ഞ് ഇക്കാക്ക സപ്പോർട്ട് തന്നിട്ടുണ്ട്. അത് വലിയ പ്രചോദനമാണ്.\nഉണ്ട്. കുറച്ച് നല്ല കഥകൾ പറഞ്ഞു വെച്ചിട്ടുണ്ട്. അത് ഇപ്പോ പുറത്തു വിടുന്നത് ശരിയല്ലല്ലോ. അത് സംഭവിക്കുമ്പോൾ ആ സമയത്ത് പറയാം.\nപാട്ടിലേക്ക് വന്ന വഴി\nഞാൻ പാടും. പഠിക്കാൻ മിടുക്കനായിരുന്നില്ല. അതോർത്ത് ഉമ്മച്ചിക്ക് നല്ല ടെൻഷനായിരുന്നു. പഠിത്തത്തിനിടയിൽ ഒരു ദിവസം ഞാൻ പാട്ടു പാടി. ഇക്കാ അന്ന് അപ്പുറത്തെ മുറിയിൽ ഉണ്ടായിരുന്നു. അത് കേട്ട് ഇക്ക പറഞ്ഞു. നീ നന്നായി പാടി. പാട്ട് പ്രാക്ടീസ് ചെയ്യൂവെന്ന്.\nഇക്ക അന്ന് സ്റ്റേജ് ഷോകൾ ചെയ്യുമായിരുന്നു. അങ്ങനെ ആ പരിപാടികളിൽ ഓരോ പാട്ടായി പാടിത്തുടങ്ങി. ഇക്ക വന്ന വഴികളിൽ കൂടി തന്നെ ഓരോ ട്രൂപ്പിന്റെ കൂടെയായിരുന്നു വന്നത്. സാക്സിലെ രാജൻ ചേട്ടനെ വിളിച്ചു പറഞ്ഞ് ഹിന്ദി ഗായകനായി പാടാൻ അവസരം തന്നു. രമേശ് കുറുമശേരിയുടെ ട്രൂപ്പിൽ മിമിക്സ് ഗാനമേളക്ക് പാടാൻ പോയി. അങ്ങനെ കലാഭവനിൽ എത്തി. ആബേലച്ഛന്റെ ഇന്റർവ്യൂ കഴിഞ്ഞാണ് അവിടെ എത്തിയത്. കെ എസ് പ്രസാദേട്ടൻ ഒരുപാട് സഹായിച്ചിട്ടുണ്ട്. ദേ മാവേലി കൊമ്പത്തിലൊക്കെ ഉണ്ടായിരുന്നു.\nസംവിധാന രംഗത്തേക്ക് ഉണ്ടോ.\nഇല്ല, അറിയാൻ പാടില്ലാത്ത കാര്യം നമ്മൾ ചെയ്യണ്ടല്ലോ. പിന്നെ അഭിനയം എനിക്ക് ക്രേസാണ്. പാട്ടിലൂടെയാണ് നമ്മൾ ജീവിച്ചു പോകുന്നത്. എങ്കിലും അഭിനയമാണ് എനിക്കേറെയിഷ്ടം. നല്ല നല്ല സിനിമകൾ കാണുക ഹോബിയാണ്. പലയിടത്തും ചാൻസ് ചോദിച്ച് ഓഡിഷനുകളിൽ പോയിട്ടുണ്ട്. പിന്നെ ബന്ധങ്ങൾ കൂടുതൽ ഉള്ളത് കാരണം വ്യാപകമായി പോയിട്ടില്ല. നമ്മൾ അറിയുന്നവരോടൊക്കെ ചോദിക്കുമ്പോൾ നീ വർക്ക് തുടങ്ങുമ്പോ വിളിക്ക് എന്ന് പറയും. വിളിച്ചാൽ ചിലർ പറയും, ചെറിയ വേഷമാണ്.\nനിനക്ക് അതൊക്കെ എങ്ങനെ തരുമെന്ന്. ഫലത്തിൽ വലുതും ഉണ്ടാകില്ല. ചെറുതും ഉണ്ടാകില്ല. പക്ഷേ, അവരെ പറഞ്ഞിട്ടും കാര്യമില്ല. അവര് പല ടെൻഷനിലും ഒക്കെയായിരിക്കും. പിന്നെ നമ്മൾ സ്വതന്ത്രമായി വേറൊരു വഴിയിലൂടെ ഇൻഡസ്ട്രിയിലേക്ക് വരുമ്പോൾ പിന്നീട് അവർക്ക് സിനിമകളിൽ ധൈര്യമായി നമ്മളെ കാസ്റ്റ് ചെയ്യാൻ പറ്റും. സമീർ താഹിർ, അൻവർ റഷീദ് ഒക്കെ നല്ല സുഹൃത്തുക്കളാണ്. മുമ്പ് സമീർ നല്ല ഒരു വേഷം തന്നപ്പോൾ ഞാൻ ദുബൈയിൽ പ്രോഗ്രാമിലായിരുന്നു. അങ്ങനെ നഷ്ടപ്പെട്ടു പോയ വർക്കുകളുണ്ട്. ഇനി എല്ലാം വർക്കി തരട്ടെ.\nവാപ്പിച്ചി സുലൈമാൻ. വാപ്പിച്ചി മരിച്ചു പോയി. ചെറുപ്പത്തിൽ. ഞാൻ മൂന്നാം ക്ലാസിലൊക്കെ പഠിക്കുമ്പോഴായിരുന്നു അത്. പിന്നെ ഉമ്മ സുഹ്റ. മൂത്തയാളാണ് നാദിർഷിക്ക. പിന്നെ പെങ്ങള്. അത് കഴിഞ്ഞ് സാലി, ഷൗക്കത്ത്. ഞങ്ങൾ അഞ്ചുപേരാണ്. പ്രണയ വിവാഹമായിരുന്നു എന്റേത്. ഭാര്യ നൗറിൻ. മകൾ ദിയാ മെഹ്സ. മകൻ അമീൻ അഫ്രീദി.\nRead more topics: movie, 'Varkey', Samad Sulaiman,\ninterview with Samad Sulaiman about movie 'Varkey'


സെഹിയോൻ യുകെ യുടെ നേതൃത്വത്തിൽ എല്ലാമാസവും നടക്കുന്ന നൈറ്റ് വിജിൽ 30 ന് വെള്ളിയാഴ്ച നടക്കും\nതന്നെ ഭയപ്പെടുകയും തന്റെ കാരുണ്യത്തിൽ പ്രത്യാശവയ്ക്കുകയും ചെയ്യുന്നവരിലാണ് കർത്താവ് പ്രസാദിക്കുന്നത് ” (സങ്കീർത്തനങ്ങൾ 147:11). സെഹിയോൻ യുകെ യുടെ നേതൃത്വത്തിൽ എല്ലാമാസവും നടക്കുന്ന നൈറ്റ് വിജിൽ 30 ന് വെള്ളിയാഴ്ച നടക്കും. ലോക്ഡൗണിന്റെ പശ്ചാത്തലത്തിൽ ഓൺലൈനിലാണ് നടക്കുക .\nരണ്ടാം ശനിയാഴ്ച്ച കൺവെൻഷൻ 12ന്. വചന വിരുന്നിൽ അഭിഷേകമൊരുക്കാൻ മാർ.റാഫേൽ തട്ടിൽ\nWWW.SEHIONUK.ORG/LIVE എന്ന വെബ്സൈറ്റിലും സെഹിയോൻ യൂട്യൂബ് , ഫേസ്ബുക്ക് പേജുകളിലും ലൈവ് ആയി കാണാവുന്നതാണ്. ജപമാല, വചന പ്രഘോഷണം, ആരാധന എന്നിവ ഉൾപ്പെടുന്ന ഏറെ അനുഗ്രഹീതമായ നൈറ്റ് വിജിൽ ശുശ്രൂഷകളിലേക്ക് സെഹിയോൻ യുകെ മിനിസ്ട്രി യേശുനാമത്തിൽ ഏവരെയും ക്ഷണിക്കുന്നു.


ആരോഗ്യം സംരക്ഷിക്കാൻ മഞ്ഞൾ ശീലമാക്കാം… | Health|turmeric\nകൊഴുപ്പ് അടിഞ്ഞുകൂടാതിരിക്കാനും ശരീരഭാരം നിയന്ത്രിച്ചു നിർത്താനും മഞ്ഞൾ സഹായകമാണ്. സന്ധിവാതം, റുമാറ്റോയ്ഡ് ആർത്രൈറ്റിസ്, മൾട്ടിപ്പിൾ സ്ക്ലീറോസിസ് എന്നിവയുടെ ചികിത്സയ്ക്കും മഞ്ഞൾ ഗുണപ്രദമാണെന്നു വിദഗ്ധർ പറയുന്നു. നീരും വേദനയും കുറയ്ക്കാൻ മഞ്ഞൾ ഫലപ്രദമാണത്രേ. മുഴകൾക്കുളളിൽ പുതിയ രക്തക്കുഴലുകൾ രൂപപ്പെടുന്നത് തടയാനുളള കഴിവു മഞ്ഞളിനുളളതായി ചില പഠനങ്ങൾ പറയുന്നു.\nകുടലിലുണ്ടാകുന്ന പുഴുക്കൾ, കൃമി എന്നിവയെ നശിപ്പിക്കാൻ മഞ്ഞൾ ഫലപ്രദം. തിളപ്പിച്ചാറിച്ച വെളളത്തിൽ മഞ്ഞൾപ്പൊടി കലക്കിക്കുടിച്ചാൽ കൃമികൾ നശിക്കും.\nപണ്ടൊക്കെ നാട്ടിൻപുറത്തെ വീടുകളിൽ പച്ചമഞ്ഞൾ പുഴുങ്ങിയുണക്കി സൂക്ഷിക്കുമായിരുന്നു. ഇന്ന് എല്ലാം പൊടിരൂപത്തിൽ പായ്ക്കറ്റിൽ വിപണിയിൽ സുലഭം. എന്നാൽ, ഇത്തരം പൊടികളിൽ മായം കലർന്നിട്ടില്ലെന്ന് ഉറപ്പുവരുത്തേണ്ടതുണ്ട്.\nഭക്ഷണ ശേഷം പൈനാപ്പിള് ജ്യൂസ് കുടിക്കുന്നതുകൊണ്ടുള്ള ഗുണങ്ങൾ!\nJun 25, 2022, 02:01 pm IST\nദിവസവും ഒരു സ്പൂൺ നെയ്യ് കഴിക്കുന്നതുകൊണ്ടുള്ള ഗുണങ്ങൾ!\nJun 25, 2022, 12:59 pm IST


Thiruvananthapuram, First Published 23, Nov 2019, 3:24 PM\nസ്ത്രീകളില് ചില പ്രത്യേക ജോലികള് കാരണം ഹൃദ്രോഗസാധ്യത കൂടുതലാണെന്ന് പഠനം. 65,000 സ്ത്രീകളില് നടത്തിയ പഠനത്തിലാണ് ഇക്കാര്യം പറയുന്നത്.\nസ്ത്രീകളില് ചില പ്രത്യേക ജോലികള് കാരണം ഹൃദ്രോഗസാധ്യത കൂടുതലാണെന്ന് പഠനം. 65,000 സ്ത്രീകളില് നടത്തിയ പഠനത്തിലാണ് ഇക്കാര്യം പറയുന്നത്. അമേരിക്കൻ ഹാർട്ട് അസോസിയേഷനാണ് പഠനം നടത്തിയത്.\n63 വയസ്സിനുള്ളില് പ്രായമുണ്ടായിരുന്ന സ്ത്രീകളിലാണ് പഠനം നടത്തിയത്. മിക്കവര്‍ക്കും ആര്‍ത്തവവിരാമം സംഭവിച്ചവരുമായിരുന്നു. ഇതില് 13% സ്ത്രീകളുടെയും ഹൃദയത്തിന്റെ ആരോഗ്യം മറ്റുളളവരെ അപേക്ഷിച്ച് കുറവായിരുന്നു. ഇവരില് പലരുടെയും ജോലി സാഹചര്യങ്ങളാണ് ജോലിയും ഹൃദ്രോഗവുമായുള്ള ബന്ധത്തെപ്പറ്റി പഠിക്കാന് കാരണമായതെന്നാണ് ഗവേഷകര് പറയുന്നത്.\nറീടെയ്ല് കാഷ്യര്, മാനേജര്, നഴ്സ്, സൈക്യാട്രിസ്റ്, സോഷ്യല് വര്‍ക്കര് എന്നിവയായിരുന്നു ഇവരില് പലരുടെയും ജോലി. ഇതില് സോഷ്യല് വര്‍ക്കര്‍മാര്‍ക്ക് ഹൃദ്രോഗസാധ്യത 36% ആണ്. റിയല് എസ്റ്റേറ്റ് ബ്രോക്കര്‍മാര്, സെയില്‍സ് എജന്റ് എന്നിവര്‍ക്ക് 24% ഹൃദ്രോഗസാധ്യത കുറവാണെന്നും പഠനം പറയുന്നു. നഴ്സുമാര്‍ക്ക് ഹൃദ്രോഗസാധ്യത 14% ആണെന്നും പഠനം പറയുന്നു.\nഈ4കാര്യങ്ങൾ ശ്രദ്ധിച്ചാൽ ഹൃദ്രോഗം തടയാം...\nവ്യായാമം ചെയ്യുന്നത് ഹൃദയത്തിന്‍റെ ആരോഗ്യത്തിന് നല്ലതാണ്. നടത്തം, ഓട്ടം, നീന്തൽ ഇങ്ങനെ ഏത് വ്യായാമം വേണമെങ്കിലും ചെയ്യാം. ദിവസവും അരമണിക്കൂറെങ്കിലും വ്യായാമം ചെയ്യാൻ സമയം കണ്ടെത്തേണ്ടത് വളരെ അത്യാവശ്യമാണ്. ക്യത്യമായി വ്യായാമം ചെയ്താൽ പൊണ്ണത്തടി, പ്രമേഹം, സമ്മർദ്ദം പോലുള്ള പ്രശ്നങ്ങൾ അകറ്റാനാകും. വ്യായാമം ചെയ്യുന്നതിലൂടെ ശരീരത്തിലെ കൊഴുപ്പ് നീക്കം ചെയ്യാനും വ്യായാമം വളരെ നല്ലതാണ്. രക്തത്തിലെ പഞ്ചസാരയുടെ അളവ് നിയന്ത്രിക്കുകയും രക്തസമ്മർദ്ദം നിയന്ത്രിക്കാനും സഹായിക്കുന്നു.\nകൊഴുപ്പ് അടങ്ങിയ ഭക്ഷണങ്ങൾ പരമാവധി ഒഴിവാക്കുക. എണ്ണ പലഹാരങ്ങൾ, ജങ്ക് ഫുഡുകൾ, വറുത്തതും പൊരിച്ചതുമായ ഭക്ഷണങ്ങൾ എന്നിവ ഒഴിവാക്കുക. പച്ചക്കറികൾ, പഴങ്ങൾ, പയർ വർഗങ്ങൾ പോലുള്ളവ ധാരാളം കഴിക്കുക. വെളിച്ചെണ്ണ, നെയ്യിൽ പാകം ചെയ്ത ഭക്ഷണങ്ങളും ഒഴിവാക്കുക. ഹൃദ്രോഗമുള്ളവർ ഒരു കാരണവശാലും പ്രോസസ്ഡ് ഫുഡ് കഴിക്കരുത് . സ്ഥിരമായി പ്രോസസ്ഡ് ഫുഡ് കഴിക്കുന്നവരിൽ സെലിയാക് എന്ന രോഗം പിടിപെടാമെന്നും പഠനങ്ങൾ പറയുന്നു.\nLast Updated 23, Nov 2019, 3:30 PM\nwomen job and health\nഈ ജോലികള് സ്ത്രീകളെ ഹൃദ്രോഗിയാക്കും


ഓണവുമായി ബന്ധപ്പെട്ടു ചില ആചാരങ്ങളും പഴമക്കാർ മുറ തെറ്റാതെ അനുഷ്ഠിച്ചിരുന്നു. മുറ്റത്തു പൂക്കളമൊരുക്കുന്നതും പൂമുഖത്തു തൃക്കാക്കരയപ്പനെ പൂജിക്കുന്നതും മച്ചിനകത്തു കാരണവന്മാർക്കു വച്ചു കൊടുക്കുന്നതും ഇളമുറകൾക്കു കോടി കൊടുക്കുന്നതുമൊക്കെ ഓണത്തിനു പണ്ടുള്ളവർ ചെയ്തുവന്നിരുന്ന ആചാരങ്ങളാണ്. കേരളത്തിൽ പലയിടത്തും ആചാരങ്ങൾ അനുഷ്ഠിക്കുന്ന രീതിയിൽ ചില വ്യത്യാസങ്ങൾ ഉണ്ടാകാമെങ്കിലും തത്ത്വം ഒന്നുതന്നെ.\nഓണദിവസം അനുഷ്ഠിച്ചിരുന്ന മറ്റൊരു ആചാരമാണു ‘കാരണവന്മാർക്കു കൊടുക്കൽ’ എന്നത്. ഓണം ആഘോഷിക്കാൻ എത്ര വലിയ സദ്യയുണ്ടാക്കിയാലും മൺമറഞ്ഞു പോയ ഗുരുകാരണവന്മാരെ അനുസ്മരിച്ച് അവർക്കു വേണ്ടി എന്നു സങ്കൽപിച്ച് അൽപം സമർപ്പിച്ച് ആരാധിക്കുന്ന രീതി മുൻപു പല വീടുകളിലും ഉണ്ടായിരുന്നു.\nകുടുംബനാഥൻ ഇളമുറക്കാർക്കു നൽകുന്നത്. എല്ലാവർക്കും ഗൃഹനാഥന്റെ കയ്യിൽനിന്ന് ഓണക്കോടി കിട്ടും. അങ്ങനെ രാജാവിനെയും ഈശ്വരനെയും മൺമറഞ്ഞുപോയവരെയും ഇളമുറകളെയും ആരാധിക്കുക എന്ന മഹത്തായ തത്ത്വം ഓണത്തിന്റെ ഈ ആചാരങ്ങളിലുണ്ട്. തിരുവോണം തിരുതകൃതി തന്നെയാണ്. പണ്ടു കാലത്ത് ജന്മിഗൃഹങ്ങളുടെ മുറ്റത്തും കോലായിലുമായി ആകെ തിരക്കായിരിക്കും. ഓണകാഴ്ച കൊണ്ടു വരുന്നവരുടെയും ഓണപ്പുടവ വാങ്ങിപ്പോകുന്നവരുടെയും കോലാഹലങ്ങൾ. നടുമുറ്റങ്ങളിൽ ഓണക്കോടിയുടുത്തു പകിട്ടു നോക്കുന്ന കുട്ടികൾ. അടുക്കളയിൽ സദ്യയൊരുക്കുന്നതിന്റെ മേളാങ്കം.\nപഞ്ചാബിൽ വീണ്ടും കർഷക പ്രക്ഷോഭം ശക്തമാകുന്നു; റെയിൽപാത ഉപരോധിച്ചു\nഅവിട്ടക്കട്ട ചവിട്ടി പൊട്ടിക്കണം\nസംസ്ഥാനത്ത് റെയില്‍വെ ഏര്‍പെടുത്തിയ യാത്രാ നിയന്ത്രണങ്ങള് നീക്കണമെന്ന് ബിനോയ് വിശ്വം…\nഓർത്തഡോക്സ്- യാക്കോബായ പള്ളിത്തർക്കം: വീണ്ടും വിമര്‍ശനവുമായി ഹൈക്കോടതി\nനൈജീരിയയിലെ മസ്ജിദിൽ ഭീകരാക്രമണം; 18 പേർ കൊല്ലപ്പെട്ടു\nവനിതാ ഫുട്ബോള് ചാമ്ബ്യന്‍ഷിപ്പ് ;മലപ്പുറത്തിന് ജയം,…\nപരിക്ക് സാരമുള്ളതല്ല; ഹാര്‍ദ്ദിക്…\nവയനാടിനെതിരെ മലപ്പുറത്തിന് ഗോൾ മഴ\nആളൊഴിഞ്ഞ സ്ഥലത്ത് കോളജ് വിദ്യാർഥിനിക്കു…\nപാലക്കാട് ബിവറേജസ് ജീവനക്കാരൻ കളക്ഷൻ…\nനഴ്‌സിന്റെ മരണം കൊലപാതകമെന്ന് കണ്ടെത്തി;…


election commission warnsavijayaraghavan | ഇടതുമുന്നണി കൺവീനർക്ക് തെരഞ്ഞെടുപ്പ് കമ്മീഷന്റെ താക്കീത്; രമ്യ ഹരിദാസിനെതിരായ വിജയരാഘവന്റെ പ്രസ്താവന സ്ത്രീത്വത്തെ അപമാനിക്കുന്നതെന്ന് ടീക്കാറാം മീണ; പെരുമാറ്റച്ചട്ടത്തിന്റെ ലംഘനമാണെന്നും വിലയിരുത്തൽ; ഇത്തരം പരാമർശങ്ങൾ ആവർത്തിച്ചാൽ നടപടിയെന്നും മുന്നറിയിപ്പ് - MarunadanMalayali.com\nApril 18, 2019 | 07:40 PM IST | Permalink\nതിരുവനന്തപുരം: എൽഡിഎഫ് കൺവീനർ എ വിജയരാഘവന് തെരഞ്ഞെടുപ്പ് കമ്മീഷന്റെ താക്കീത്. ആലത്തൂരിലെ യുഡിഎഫ് സ്ഥാനാർത്ഥി രമ്യാ ഹരിദാസിനെക്കുറിച്ചുള്ള പരാമർശത്തിലാണ് തെരഞ്ഞെടുപ്പ് ഓഫീസർ ടീക്കാറാം മീണ താക്കീത് ചെയ്തത്. സ്ത്രീത്വത്തെ അപമാനിച്ചുവെന്ന് വിലയിരുത്തലിലാണ് നടപടി. പ്രഥനമദൃഷ്ട്യാ പെരുമാറ്റച്ചട്ടത്തിന്റെ ലംഘനമാണെന്നും മുഖ്യ തെരഞ്ഞെടുപ്പ് ഓഫീസർ വിലയിരുത്തി.\nപി കെ കുഞ്ഞാലിക്കുട്ടിയേയും രമ്യ ഹരിദാസിനെയും ചേർത്തായിരുന്നു എൽഡിഎഫ് കൺവീനർ എ വിജയരാഘവൻ ദ്വയാർത്ഥ പരാമർശം നടത്തിയത്. പൊന്നാനിയിൽ ഈ മാസം ഒന്നാം തീയതി നടത്തിയ പ്രസംഗത്തിനെതിരെ പിറ്റേന്ന് തന്നെ രമ്യ ഹരിദാസ് പൊലീസിൽ പരാതി നൽകിയിരുന്നു.\n'ആലത്തൂരിലെ സ്ഥാനാർത്ഥി പെൺകുട്ടി, അവർ ആദ്യം പോയി പാണക്കാട് തങ്ങളെ കണ്ടു, പിന്നെ കുഞ്ഞാലിക്കുട്ടിയെ കണ്ടു, അതോടുകൂടി ആ കുട്ടിയുടെ കാര്യം എന്താകുമെന്ന് എനിക്ക് പറയാൻ വയ്യ. അത് പോയിട്ടുണ്ട്''- എന്നായിരുന്നു വിജയരാഘവന്റെ വാക്കുകൾ.\nജനപ്രാതിനിധ്യ നിയമം 123(4) ന്റെ ലംഘനമാണിതെന്നും ഇത്തരം പരാമർശങ്ങൾ ആവർത്തിച്ചാൽ നടപടി സ്വീകരിക്കുമെന്നും ടിക്കാറാം മീണ മുന്നറിയിപ്പ് നൽകിയിട്ടുണ്ട്. എൽഡിഎഫ് കൺവീനറുടെ മോശം പരാമർശത്തിനെതിരെ ആലത്തൂർ കോടതിയിൽ രമ്യ ഹരിദാസ് പരാതി നൽകിയിരുന്നു. പൊലീസ് കേസെടുക്കാത്ത സാഹചര്യത്തിലായിരുന്നു നടപടി.\nകെ സുധാകരനും എ വിജയരാഘവനും രണ്ട് നീതിയാണെന്ന ആരോപണവുമായി രമ്യ ഹരിദാസ് ഇന്ന് വനിതാ കമ്മീഷനെതിരെയും ആരോപണമുന്നയിച്ചിരുന്നു. സുധാകരനെതിരെ വാർത്തകളുടെ അടിസ്ഥാനത്തിലാണ് നടപടിയെടുത്തതെന്നും എ വിജയരാഘവനെതിരെ പരാതി നൽകിയിട്ട് പോലും വനിതാ കമ്മീഷന് അനക്കമില്ലെന്നും രമ്യാ ഹരിദാസ് പറഞ്ഞു.


യോഗവാസിഷ്ഠം നിത്യപാരായണം ദിവസം 556 – ഭാഗം 6.2 നിര്‍വാണ പ്രകരണം ഉത്തരാര്‍ദ്ധം (രണ്ടാം ഭാഗം).\nവസിഷ്ഠന് തുടര്‍ന്നു: ബ്രഹ്മാവ് ധ്യാനാവസ്ഥയില് ഇരുന്നപ്പോള് ഞാന് ചുറ്റുപാടും നോക്കി. അതാ എല്ലാ ദിശകളിലും ഓരോരോ സൂര്യന്മാര് ഉദിക്കുന്നു. ഈ അസാധാരണമായ ദൃശ്യം കണ്ടുകൊണ്ടിരിക്കേ ഭൂമിയുടെ വയറ്റില് നിന്നെന്നപോലെ ഒരു സൂര്യഗോളം ഭൂമിക്കടിയില് നിന്നും അഗ്നിയായി പടര്‍ന്നുപിടിച്ചു പൊങ്ങിവരുന്നത് കാണായി. ആകെ പതിനൊന്നു സൂര്യന്മാര്. കൂടാതെ ഉപസൂര്യന്മാര് മൂന്നെണ്ണം കൂടി ഉണ്ടായിരുന്നു. പരമശിവന്റെ മൂന്നു കണ്ണുകള് പോലെയുള്ള ഈ മൂന്നെണ്ണം ചേര്‍ന്ന് പന്ത്രണ്ടാമത്തെ സൂര്യനായി.\nആകെ ചൂടേറിയതിനാല് അവിടംവിട്ടു ഞാന് ദൂരെയുള്ള മറ്റൊരിടത്തേയ്ക്ക് പോയി. അവിടത്തെയും ആകാശമാകെ ഈ സൂര്യന്മാരാല് ജ്വലിച്ചു തിളങ്ങിനിന്നിരുന്നു. ഖടഖടാരവവും കടകടാരവവും എങ്ങും മുഴങ്ങിക്കേട്ടു. എല്ലാടത്തും ജീവികള് താപത്താല് വലഞ്ഞു. സമുദ്രജീവികള്‍ക്ക് പോലും അതില് നിന്നും രക്ഷപെടാന് ആയില്ല. സര്‍വ്വനാശം സമ്പൂര്‍ണ്ണമായി. പര്‍വ്വതങ്ങള് തീപിടിച്ച നഗരങ്ങള്‍ക്കുമേല് പതിച്ച് എല്ലാറ്റിനെയും നിലംപരിശാക്കി.\nലോകമെന്നൊരിടം, വിശ്വമെന്നൊരു സൃഷ്ടി, ഒരുപക്ഷേ ഉണ്ടായിരുന്നിരിക്കാം എന്ന് വരും തലമുറകള് ചിന്തിച്ചേക്കാനും മതി!